type: legislation

text:
 EUROPOS KOMISIJA
 Briuselis, 2018 10 08
 COM(2018) 678 final
 2018/0349(NLE)
 Pasiūlymas
 TARYBOS SPRENDIMAS
 dėl Europos Sąjungos ir Maroko Karalystės tausios žvejybos partnerystės susitarimo, jo įgyvendinimo protokolo ir prie susitarimo pridedamų laiškų, kuriais pasikeista, sudarymo
 AIŠKINAMASIS MEMORANDUMAS
 1.PASIŪLYMO APLINKYBĖS
 •Pasiūlymo pagrindimas ir tikslai
 2007 m. vasario 28 d. įsigaliojo Europos bendrijos ir Maroko Karalystės partnerystės susitarimas žuvininkystės sektoriuje
 1
 . 2018 m. liepos 14 d. baigė galioti 2014 m. liepos 15 d. įsigaliojęs paskutinis to susitarimo įgyvendinimo protokolas
 2
 . Apskritai dabartinis partnerystės susitarimas yra ES ir Maroko santykių, plėtojamų remiantis 2000 m. įsigaliojusiu Europos ir Viduržemio jūros regiono šalių susitarimu, įkuriančiu Europos Bendrijų bei jų valstybių narių ir Maroko Karalystės asociaciją
 3
 , dalis. Susitarimu siekiama užtikrinti tinkamą žvejybos išteklių valdymą ir jų tvarumą ekologiniu, ekonominiu ir socialiniu požiūriu.
 Remdamasi Tarybos priimtais derybiniais įgaliojimais
 4
 Komisija derėjosi su Maroko vyriausybe, siekdama iš dalies pakeisti Europos bendrijos ir Maroko Karalystės partnerystės susitarimą žuvininkystės sektoriuje ir susitarti dėl naujo jo įgyvendinimo protokolo.
 Šiose derybose ir po jų parengtuose dokumentuose visapusiškai atsižvelgiama į 2018 m. vasario 27 d. Europos Sąjungos Teisingumo Teismo sprendimą C-266/16
 5
 , kuriame nustatyta, kad žvejybos susitarimas ir jo protokolas netaikomi vandenims, esantiems greta Vakarų Sacharos teritorijos. Atsižvelgiant į Teisingumo Teismo svarstymus ir abiejų Šalių pageidavimus, per derybas šią teritoriją ir greta jos esančius vandenis dėl keleto priežasčių vis tik pavyko įtraukti į Žvejybos partnerystės susitarimo taikymo sritį. Visų pirma, ekonominiu požiūriu svarbu, kad Sąjungos laivynas savo žvejybos veiklą – be kita ko, ir šiuose vandenyse – galėtų vykdyti remdamasis teisiniu požiūriu apibrėžta sistema, kurios geografinė taikymo sritis būtų tiksliai nurodyta. Be to, numatoma, kad taikant susitarimą ši teritorija ir jos bendruomenės gautų ekonominės ir socialinės naudos, kuri būtų proporcinga žvejybos veiklos mastui, visų pirma iš ES laivų iškraunamo laimikio, jūrininkų užimtumo, investicijų ir kitų sektorinės paramos priemonių, įmanomų dėl Žvejybos susitarimo protokole numatyto finansinio įnašo. Be to, reikėtų pažymėti, kad Maroko Karalystė, kuri administruoja šią teritoriją (bent jau didžiausią jos dalį), yra vienintelis subjektas, su kuriuo toks susitarimas galėtų būti sudarytas, nes joks kitas subjektas negalėtų užtikrinti tausaus šių išteklių naudojimo ir sektorinės paramos lėšų, kurios turėtų būti prieinamos Vakarų Sacharos teritorijai ir jos gyventojams, valdymo ir stebėsenos.
 Be to, naujo susitarimo ir naujo protokolo pasiūlymas visiškai atitinka tarptautinę ir Sąjungos teisę. Sąjunga nuolat pabrėžė savo siekį, kad Vakarų Sacharos konfliktas būtų išspręstas, ir paramą Jungtinių Tautų generalinio sekretoriaus ir jo asmeninio pasiuntinio pastangoms padėti konflikto šalims surasti teisingą, tvarų ir visoms šalims priimtiną politinį sprendimą. Prie šio pasiūlymo pridedamuose laiškuose, kuriais pasikeista, primenama Sąjungos pozicija dėl Vakarų Sacharos.
 Po keleto derybų posėdžių derybininkai susitarė dėl šių tekstų: paties susitarimo, kuriuo nustatoma Europos Sąjungos ir Maroko Karalystės tausios žvejybos partnerystė (toliau – Žvejybos susitarimas) ir kuriuo pakeičiamas 2007 m. susitarimas, naujo įgyvendinimo protokolo, priedo, priedėlių ir laiškų, kuriais pasikeista. Šie tekstai parafuoti 2018 m. liepos 24 d.
 Protokolas taikomas ketverius metus nuo jo16 straipsnyje nustatytos taikymo pradžios. Nauju Žvejybos susitarimu panaikinamas 2007 m. vasario 28 d. įsigaliojęs Europos bendrijos ir Maroko Karalystės partnerystės susitarimas žuvininkystės sektoriuje. Jame numatyta galimybė laikinai taikyti susitarimą iki jo sudarymo, tačiau manoma, kad nėra būtina teikti pasiūlymą dėl tokio laikino taikymo. Naujo susitarimo tikslas – atspindėti 2009 m. reformos principus, tokius kaip geras žvejybos valdymas ir tvarumas, pagarba žmogaus teisėms, skaidrumas ir nediskriminavimas. Be to, susitarimą būtina iš dalies pakeisti, kad būtų laikomasi 2018 m. vasario 27 d. Teisingumo Teismo sprendimo ir kad būtų nustatytas susitarimo taikymo greta Vakarų Sacharos esančiuose vandenyse teisinis pagrindas.
 Remiantis derybiniais nurodymais, susitarime nustatytos teisingo geografinio socialinės ir ekonominės naudos, kuri būtų proporcinga žvejybos veiklos mastui ir gaunama naudojant visą susitarime numatytą finansinį įnašą (t. y. finansinės kompensacijos už prieigą prie žvejybos zonos, sektorinės paramos įnašo ir laivų savininkų mokamų mokesčių), pasiskirstymo garantijos. Šios garantijos tai visų pirma šių lėšų paskirstymo ir naudojimo stebėsena, kurią daugiausia atlieka susitarimu įsteigtas jungtinis komitetas, sudarytas iš abiejų Šalių atstovų. Taip pat numatyta, kad Marokas turi reguliariai teikti ataskaitas apie pagal šį susitarimą įvykdytą veiklą.
 Galiausiai prie šio pasiūlymo pridedamas Komisijos tarnybų darbinis dokumentas „Europos Sąjungos ir Maroko Karalystės tausios žvejybos partnerystės susitarimo ir jo įgyvendinimo protokolo naudos Vakarų Sacharos gyventojams tyrimo ir konsultacijų su jais ataskaita“. Ši ataskaita apima galimų susitarimo ir jo protokolo pasekmių darniam vystymuisi įvertinimą, visų pirma atsižvelgiant į poveikį susijusioms bendruomenėms ir susijusių teritorijų gamtos išteklių naudojimui, ir konsultacijų su šiomis bendruomenėmis apžvalgą, remiantis derybinius nurodymais, pagal kuriuos šių bendruomenių įtraukimas į konsultacijas yra lemiamas žvejybos susitarimo atnaujinimo veiksnys.
 •Suderinamumas su toje pačioje politikos srityje galiojančiomis nuostatomis
 Pagrindinis Žvejybos susitarimo ir jo naujo protokolo tikslas – partnerystės pagalba įtvirtinti tausią žvejybą ir Sąjungos laivams suteikti žvejybos galimybių Žvejybos susitarime nustatytoje žvejybos zonoje. Žvejybos galimybės suteikiamos remiantis patikimiausiomis turimomis mokslinėmis rekomendacijomis ir laikantis Tarptautinės Atlanto tunų apsaugos komisijos (ICCAT) rekomendacijų (toli migruojančių žuvų žvejybos atveju). Naujame protokole atsižvelgiama į ankstesniojo protokolo (2014–2018 m.) vertinimo ir perspektyvinio vertinimo, kuriuo siekta nustatyti, ar reikėtų sudaryti naują protokolą, rezultatais. Abu vertinimus atliko išorės ekspertai. Be to, protokolu Europos Sąjungai ir Maroko Karalystei bus sudarytos sąlygos stiprinti partnerystę, kurios tikslas – skatinti tausų žvejybos zonoje esančių žvejybos išteklių naudojimą ir remti Maroko Karalystės pastangas plėtoti savo mėlynąją ekonomiką. Šie tikslai dera su bendros žuvininkystės politikos tikslais ir įpareigojimais
 6
 .
 Protokole numatoma 128 laivams paskirstyti 6 kategorijų žvejybos galimybių:
 –
 2 smulkiosios žvejybos šiaurinėje dalyje kategorijos: pelaginių žuvų žvejyba traukiamaisiais tinklais ir dugninėmis ūdomis;
 –
 smulkioji žvejyba ūdomis ir kartinėmis ūdomis pietinėje dalyje;
 –
 demersinių žuvų žvejyba dugniniais tralais ir dugninėmis ūdomis pietinėje dalyje;
 –
 smulkioji tunų žvejyba kartinėmis ūdomis;
 –
 pramoninė pelaginių žuvų žvejyba pelaginiais ar pusiau pelaginiais tralais ir gaubiamaisiais tinklais.
 •Suderinamumas su kitomis Sąjungos politikos sritimis
 Derybos dėl tausios žvejybos partnerystės susitarimo su Maroko Karalyste vyko atsižvelgiant į Sąjungos išorės veiksmus, visų pirma į Sąjungos tikslus, susijusius su demokratijos principais ir žmogaus teisėmis. Jos dera su Sąjungos pozicija remti Jungtinių Tautų generalinio sekretoriaus ir jo asmeninio pasiuntinio pastangas padėti konflikto šalims surasti teisingą, tvarų ir visoms šalims priimtiną politinį sprendimą, kuris suteiktų Vakarų Sacharos gyventojams apsisprendimo teisę pagal susitarimus, atitinkančius Jungtinių Tautų Chartijoje nustatytus tikslus bei principus, išdėstytus Jungtinių Tautų Saugumo Tarybos rezoliucijose, visų pirma jos rezoliucijose 2152 (2014), 2218 (2015), 2385 (2016), 2351 (2017) ir 2414 (2018). Žvejybos susitarimo sudarymas niekaip nepažeidžia politinio proceso dėl Vakarų Sacharos galutinio statuso rezultatų.
 2.TEISINIS PAGRINDAS, SUBSIDIARUMO IR PROPORCINGUMO PRINCIPAI
 •Teisinis pagrindas
 Pasirinktas teisinis pagrindas – Sutartis dėl Europos Sąjungos veikimo, pagal kurios 43 straipsnio 2 dalį nustatyta bendra žuvininkystės politika, o 218 straipsnio 6 dalies a punkto v papunkčiu nustatytas atitinkamas Sąjungos ir trečiųjų šalių derybų dėl susitarimų ir tų susitarimų sudarymo procedūros etapas.
 •Subsidiarumo principas (neišimtinės kompetencijos atveju)
 Pasiūlymas priklauso išimtinei kompetencijai.
 •Proporcingumas
 Pasiūlymas yra proporcingas siekiamam tikslui – sukurti žvejybos veiklos, kurią Sąjungos laivai vykdo trečiųjų šalių vandenyse, teisinio, aplinkosauginio, ekonominio ir socialinio valdymo sistemą, numatytą reglamento, kuriuo nustatoma bendra žuvininkystės politika, 31 straipsnyje. Pasiūlymas atitinka tas nuostatas ir to paties reglamento 32 straipsnyje nustatytos finansinės pagalbos teikimo trečiosioms šalims nuostatas.
 3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI
 •Galiojančių teisės aktų ex post vertinimas / tinkamumo patikrinimas
 2017 m. Komisija atliko Europos Sąjungos ir Maroko Karalystės partnerystės susitarimo žuvininkystės sektoriuje protokolo (2014–2018 m.) ex post vertinimą ir galimo protokolo atnaujinimo ex ante vertinimą. Vertinimo išvados pateikiamos atskirame darbiniame dokumente
 7
 .
 Atlikus vertinimą prieita prie išvados, kad Sąjungos žuvininkystės sektorius itin suinteresuotas žvejyba protokolo žvejybos zonoje ir kad atnaujinus protokolą regione sustiprėtų žvejybos stebėsenos, kontrolės bei priežiūros pajėgumai ir pagerėtų žvejybos valdymas.
 •Konsultacijos su suinteresuotosiomis šalimis
 Atliekant vertinimą konsultuotasi su valstybėmis narėmis, pramonės atstovais ir tarptautinėmis pilietinės visuomenės organizacijomis, taip pat su Maroko Karalystės žuvininkystės administracija ir pilietine visuomene. Be to, konsultuotasi Tolimojo plaukiojimo laivyno patariamoje taryboje, o Komisija ir Europos išorės veiksmų tarnyba (EIVT) surengė konsultacijas ir su atitinkamomis Vakarų Sacharos bendruomenėmis, kad jos galėtų pareikšti savo nuomonę apie partnerystės susitarimo taikymą greta Vakarų Sacharos esančiuose vandenyse ir kad taikant Žvejybos susitarimą jos galėtų gauti socialinės ir ekonominės naudos, kuri būtų proporcinga žvejybos veiklos mastui. Prie šio pasiūlymo pridedamas Komisijos tarnybų darbinis dokumentas – naudos šioms bendruomenėms vertinimo ir konsultacijų ataskaita. Atlikus šį vertinimą padaryta išvada, kad Žvejybos susitarimas susijusioms bendruomenėms atneš socialinės ir ekonominės naudos ir padarys teigiamą poveikį tausiam gamtos išteklių naudojimui. Konsultacijose dalyvavę socialiniai, ekonominiai ir politiniai subjektai taip pat tvirtai parėmė Žuvininkystės susitarimo sudarymą, nors frontas Polisario ir kai kurie kiti subjektai atsisakė dalyvauti konsultacijose dėl principinių priežasčių. Taigi galima daryti išvadą, kad bendradarbiaudama su EIVT Komisija ėmėsi visų tinkamų ir dabartinėmis aplinkybėmis įmanomų priemonių, kad susijusios bendruomenės būtų tinkamai įtrauktos į konsultacijas.
 •Tiriamųjų duomenų rinkimas ir naudojimas
 Vadovaudamasi reglamento, kuriuo nustatoma bendra žuvininkystės politika, 31 straipsnio 10 dalimi Komisija ex post ir ex ante vertinimams pasamdė nepriklausomą konsultantą.
 4.POVEIKIS BIUDŽETUI
 Metinis finansinis įnašas yra 37 000 000 EUR. Įnašas kasmet didinamas, kad paskutiniais metais pasiektų 42 400 000 EUR. Jį sudaro:
 a) finansinė kompensacija už Sąjungos laivams suteiktą prieigą: 19 100 000 EUR pirmaisiais protokolo taikymo metais, 20 000 000 EUR – antraisiais metais ir 21 900 000 EUR – trečiaisiais ir ketvirtaisiais metais;
 b) parama Maroko Karalystės žvejybos sektoriaus politikos plėtrai: 17 900 000 EUR per metus pirmaisiais protokolo taikymo metais, 18 800 000 EUR – antraisiais metais ir 20 500 000 EUR – trečiaisiais ir ketvirtaisiais metais. Ši parama atitinka Maroko Karalystės nacionalinės politikos, susijusios su tausiu vidaus vandenų ir jūros žvejybos išteklių valdymu, tikslus.
 5.KITI ELEMENTAI
 •Įgyvendinimo planai ir stebėsena, vertinimas ir ataskaitų teikimo tvarka
 Stebėsenos priemonės išdėstytos į naują partnerystės susitarimą įtrauktame protokole.
 2018/0349 (NLE)
 Pasiūlymas
 TARYBOS SPRENDIMAS
 dėl Europos Sąjungos ir Maroko Karalystės tausios žvejybos partnerystės susitarimo, jo įgyvendinimo protokolo ir prie susitarimo pridedamų laiškų, kuriais pasikeista, sudarymo
 EUROPOS SĄJUNGOS TARYBA,
 atsižvelgdama į Sutartį dėl Europos Sąjungos veikimo, ypač į jos 43 straipsnio 2 dalį kartu su 218 straipsnio 6 dalies a punkto v papunkčiu ir 218 straipsnio 7 dalimi,
 atsižvelgdama į Europos Komisijos pasiūlymą,
 atsižvelgdama į Europos Parlamento pritarimą
 8
 ,
 kadangi:
 (1)2006 m. gegužės 22 d. Taryba priėmė Reglamentą (EB) Nr. 764/2006 dėl Europos bendrijos ir Maroko Karalystės partnerystės susitarimo žuvininkystės sektoriuje sudarymo. Šio susitarimo galiojimas vėliau buvo automatiškai pratęstas;
 (2)2018 m. liepos 14 d. baigė galioti paskutinis to susitarimo įgyvendinimo protokolas, kuriuo nustatytos susitarime numatytos žvejybos galimybės ir finansinis įnašas;
 (3)Sprendime C-266/16
 9
 , atsakydamas į prašymą priimti prejudicinį sprendimą dėl Europos bendrijos ir Maroko Karalystės partnerystės susitarimo žuvininkystės sektoriuje ir jo įgyvendinimo protokolo galiojimo bei aiškinimo, Teisingumo Teismas nustatė, kad nei susitarimas, nei jo įgyvendinimo protokolas netaikomi vandenims, esantiems greta Vakarų Sacharos teritorijos;
 (4)Sąjunga nepažeidžia Jungtinių Tautų politinio proceso dėl Vakarų Sacharos galutinio statuso rezultatų ir nuolat pabrėžė savo siekį, kad būtų išspręstas konfliktas Vakarų Sacharoje, kuri šiuo metu Jungtinių Tautų įtraukta į priklausomų teritorijų sąrašą ir kurios didžiąją dalį šiuo metu administruoja Maroko Karalystė. Sąjunga visapusiškai remia Jungtinių Tautų generalinio sekretoriaus ir jo asmeninio pasiuntinio pastangas padėti konflikto šalims surasti teisingą, tvarų ir visoms šalims priimtiną politinį sprendimą, kuris suteiktų Vakarų Sacharos gyventojams apsisprendimo teisę pagal susitarimus, atitinkančius Jungtinių Tautų Chartijoje nustatytus tikslus bei principus, išdėstytus Jungtinių Tautų Saugumo Tarybos rezoliucijose, visų pirma jos rezoliucijose 2152 (2014), 2218 (2015), 2385 (2016), 2351 (2017) ir 2414 (2018);
 (5)svarbu, kad Sąjungos laivynai galėtų tęsti savo žvejybos veiklą, vykdomą nuo susitarimo įsigaliojimo, ir kad į susitarimo taikymo sritį būtų įtraukti greta Vakarų Sacharos esantys vandenys. Be to, žvejybos partnerystę būtina tęsti, kad ši teritorija galėtų ir toliau gauti naudos iš sektorinės paramos, kuri teikiama taikant susitarimą ir laikantis Bendrijos ir tarptautinės teisės ir yra naudinga vietos bendruomenėms;
 (6)tuo tikslu Taryba 2018 m. balandžio 16 d. įgaliojo Komisiją pradėti derybas su Maroko Karalyste siekiant iš dalies pakeisti partnerystės susitarimą ir susitarti dėl naujo jo įgyvendinimo protokolo. Pasibaigus deryboms, 2018 m. liepos 24 d. parafuotas naujas Europos Sąjungos ir Maroko Karalystės tausios žvejybos partnerystės susitarimas (toliau – Žvejybos susitarimas), kurį sudaro naujas įgyvendinimo protokolas, jo priedas ir priedėliai ir prie Žvejybos susitarimo pridedami laiškai, kuriais pasikeista;
 (7)Žvejybos susitarimo tikslas – sudaryti galimybes Europos Sąjungai ir Maroko Karalystei artimiau bendradarbiauti remiant tausios žuvininkystės politiką, tausų protokole nustatytoje žvejybos zonoje esančių žvejybos išteklių naudojimą ir Maroko Karalystės pastangas plėtoti žuvininkystės sektorių ir mėlynąją ekonomiką. Todėl susitarimas padeda siekti Sąjungos tikslų pagal Europos Sąjungos sutarties 21 straipsnį;
 (8)Komisija įvertino galimą Žvejybos susitarimo poveikį darniam vystymuisi, visų pirma naudą, kurią gautų susijusios bendruomenės, ir poveikį susijusių teritorijų gamtos išteklių naudojimui;
 (9)atlikus šį vertinimą padaryta išvada, kad Žvejybos susitarimas turėtų būti labai naudingas Vakarų Sacharos bendruomenėms, atsižvelgiant į teigiamus socialinius ir ekonominius padarinius, visų pirma susijusius su užimtumu ir investicijomis, ir į susitarimo poveikį žuvininkystės sektoriaus ir žvejybos produktų perdirbimo sektoriaus vystymuisi;
 (10)be to, Žvejybos susitarimas geriausiai užtikrina tausų greta Vakarų Sacharos esančių vandenų gamtos išteklių naudojimą, nes žvejybos veikla grindžiama patikimiausiomis mokslinėmis šios srities nuomonėmis ir rekomendacijomis ir jai taikomos tinkamos stebėsenos bei kontrolės priemonės;
 (11)atsižvelgdama į Teisingumo Teismo svarstymus ir bendradarbiaudama su Europos išorės veiksmų tarnyba Komisija ėmėsi visų tinkamų ir dabartinėmis aplinkybėmis įmanomų priemonių, kad susijusios bendruomenės būtų tinkamai įtrauktos į konsultacijas ir galėtų išreikšti savo nuomonę apie Žvejybos susitarimą, ir kad į tą nuomonę būtų atsižvelgta. Surengtose plataus masto konsultacijose Vakarų Sacharoje ir Maroke dalyvavę socialiniai, ekonominiai ir politiniai subjektai tvirtai parėmė Žuvininkystės susitarimo sudarymą, tačiau frontas Polisario ir kai kurie kiti subjektai atsisakė dalyvauti konsultacijose dėl principinių priežasčių;
 (12) atsisakiusieji dalyvauti konsultacijose nepritarė susitarimo ir jo protokolo taikymui greta Vakarų Sacharos esančiuose vandenyse, nes iš esmės laikėsi nuomonės, kad šis susitarimas patvirtintų Maroko poziciją dėl Vakarų Sacharos teritorijos. Tačiau nė viena susitarimo nuostata neleidžia manyti, kad juo pripažįstamas suverenumas arba Maroko suverenios teisės į Vakarų Sacharą ir greta esančius vandenis. Be to, Sąjunga toliau dar aktyviau palaikys su Jungtinių Tautų parama pradėtą ir tęsiamą taikų konflikto sprendimo procesą;
 (13)remiantis Tarybos sprendimu 2018/.../ES
 10
 , [pasirašymo data] pasirašytas naujas Žvejybos susitarimas, jo įgyvendinimo protokolas ir prie susitarimo pridedami laiškai, kuriais pasikeista, su sąlyga, kad susitarimas ir protokolas bus sudaryti vėliau;
 (14)Žvejybos susitarimas, jo įgyvendinimo protokolas ir prie susitarimo pridedami laiškai, kuriais pasikeista, turėtų būti patvirtinti Sąjungos vardu;
 (15)Žvejybos susitarimo 13 straipsniu įsteigtas Jungtinis komitetas, atsakingas už susitarimo taikymo kontrolę. Remiantis Žvejybos susitarimo 13 straipsnio 3 dalimi, Jungtinis komitetas gali priimti įgyvendinimo protokolo pakeitimus. Siekiant palengvinti tokių pakeitimų tvirtinimą, Komisija turėtų būti įgaliota tam tikromis sąlygomis tuos pakeitimus tvirtinti taikant supaprastintą procedūrą,
 PRIĖMĖ ŠĮ SPRENDIMĄ:
 1 straipsnis
 Sąjungos vardu patvirtinamas Europos Sąjungos ir Maroko Karalystės tausios žvejybos partnerystės susitarimas, jo įgyvendinimo protokolas ir prie susitarimo pridedami laiškai, kuriais pasikeista.
 Šio sprendimo I priede pateikiami Žvejybos susitarimo, jo įgyvendinimo protokolo, įskaitant priedą ir priedėlius, ir prie susitarimo pridedamų laiškų, kuriais pasikeista, tekstai.
 2 straipsnis
 Remiantis šio sprendimo II priedo nuostatomis ir jame nustatytomis sąlygomis Komisija įgaliojama Sąjungos vardu tvirtinti pagal Žvejybos susitarimo 13 straipsnį įsteigto Jungtinio komiteto priimtus protokolo pakeitimus.
 3 straipsnis
 Tarybos pirmininkas Sąjungos vardu pateikia Žvejybos susitarimo 17 straipsnyje ir jo įgyvendinimo protokolo 15 straipsnyje numatytą pranešimą.
 4 straipsnis
 Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
 Priimta Briuselyje
 Tarybos vardu
 Pirmininkas
 FINANSINĖ TEISĖS AKTO PASIŪLYMO PAŽYMA
 1.PASIŪLYMO (INICIATYVOS) STRUKTŪRA
 1.1.Pasiūlymo (iniciatyvos) pavadinimas
 1.2.Atitinkama (-os) politikos sritis (-ys) VGV / VGB sistemoje
 1.3.Pasiūlymo (iniciatyvos) pobūdis
 1.4.Tikslas (-ai)
 1.5.Pasiūlymo (iniciatyvos) pagrindas
 1.6.Trukmė ir finansinis poveikis
 1.7.Numatytas (-i) valdymo būdas (-ai)
 2.VALDYMO PRIEMONĖS
 2.1.Stebėsenos ir atskaitomybės taisyklės
 2.2.Valdymo ir kontrolės sistema
 2.3.Sukčiavimo ir pažeidimų prevencijos priemonės
 3.NUMATOMAS PASIŪLYMO (INICIATYVOS) FINANSINIS POVEIKIS
 3.1.Atitinkama (-os) daugiametės finansinės programos išlaidų kategorija (-os) ir biudžeto išlaidų eilutė (-ės)
 3.2.Numatomas poveikis išlaidoms
 3.2.1.Numatomo poveikio išlaidoms suvestinė
 3.2.2.Numatomas poveikis veiklos asignavimams
 3.2.3.Numatomas poveikis administracinio pobūdžio asignavimams
 3.2.4.Suderinamumas su dabartine daugiamete finansine programa
 3.2.5.Trečiųjų šalių įnašai
 3.3.Numatomas poveikis įplaukoms
 FINANSINĖ TEISĖS AKTO PASIŪLYMO PAŽYMA
 1.PASIŪLYMO (INICIATYVOS) STRUKTŪRA
 1.1.Pasiūlymo (iniciatyvos) pavadinimas
 Pasiūlymas dėl Europos Sąjungos ir Maroko Karalystės tausios žvejybos partnerystės susitarimo, jo įgyvendinimo protokolo ir prie susitarimo pridedamų laiškų, kuriais pasikeista, pasirašymo Sąjungos vardu.
 1.2.Atitinkama (-os) politikos sritis (-ys) VGV / VGB
 11
 sistemoje
 11 – Jūrų reikalai ir žuvininkystė
 11.03 – Privalomi įnašai, mokami regioninėms žvejybos valdymo organizacijoms (RŽVO) ir kitoms tarptautinėms organizacijoms, taip pat pagal tausios žvejybos susitarimus (TŽS).
 11.03.01 – Trečiųjų šalių vandenyse Sąjungos žvejybos laivų vykdomos žvejybos veiklos valdymo pagrindo nustatymas
 1.3.Pasiūlymo (iniciatyvos) pobūdis
 ☒ Pasiūlymas (iniciatyva) susijęs (-usi) su nauja priemone
 ◻ Pasiūlymas (iniciatyva) susijęs (-usi) su nauja priemone, kuri bus priimta įgyvendinus bandomąjį projektą ir (arba) atlikus parengiamuosius veiksmus
 12
 ◻ Pasiūlymas (iniciatyva) susijęs (-usi) su esamos priemonės galiojimo pratęsimu
 ◻ Pasiūlymas (iniciatyva) susijęs (-usi) su priemone, perorientuota į naują priemonę
 1.4.Tikslas (-ai)
 1.4.1.Komisijos daugiametis (-čiai) strateginis (-iai) tikslas (-ai), kurio (-ių) siekiama šiuo pasiūlymu (šia iniciatyva)
 Derybos dėl tausios žvejybos partnerystės susitarimų (TŽPS) su trečiosiomis šalimis ir jų sudarymas atitinka bendrąjį tikslą – suteikti Europos Sąjungos žvejybos laivams prieigą prie trečiųjų šalių žvejybos zonų ir plėtoti partnerystės ryšius su tomis šalimis siekiant tausiau naudoti Sąjungai nepriklausančiuose vandenyse esančius žvejybos išteklius.
 TŽPS taip pat užtikrinama bendros žuvininkystės politikos principų ir kitose Europos politikos srityse prisiimtų įsipareigojimų (tausaus trečiųjų šalių išteklių naudojimo, kovos su neteisėta, nedeklaruojama ir nereguliuojama (NNN) žvejyba, šalių partnerių integravimo į pasaulio ekonomiką ir geresnio politinio bei finansinio žuvininkystės valdymo) darna.
 1.4.2.Konkretus (-ūs) tikslas (-ai) ir atitinkama VGV / VGB veikla
 ... konkretus tikslas
 Atsižvelgiant į kitas Europos politikos sritis, prisidėti prie tausios žvejybos užtikrinimo Sąjungai nepriklausančiuose vandenyse, išlaikyti Europos galimybę žvejoti tolimuose žvejybos rajonuose ir ginti Europos žuvininkystės sektoriaus ir vartotojų interesus derantis su pakrantės valstybėmis dėl TŽPS ir juos sudarant.
 Atitinkama VGV / VGB veikla
 Jūrų reikalai ir žuvininkystė: nustatyti Europos Sąjungos žvejybos laivų žvejybos veiklos trečiųjų šalių vandenyse valdymo sistemą (TŽS) (11.03.01 biudžeto eilutė).
 1.4.3.Numatomas (-i) rezultatas (-ai) ir poveikis
 Nurodyti poveikį, kurį pasiūlymas (iniciatyva) turėtų padaryti tiksliniams gavėjams (tikslinėms grupėms).
 Naujasis Žvejybos susitarimas ir jo įgyvendinimo protokolas sudaro galimybę užmegzti strateginę Europos Sąjungos ir Maroko Karalystės tausios žvejybos partnerystę. Taikant protokolą Sąjungos laivams bus suteiktos žvejybos nustatytoje žvejybos zonoje galimybės.
 Be to, protokolu bus prisidėta prie geresnio žvejybos išteklių išsaugojimo ir valdymo, nes pagal jį bus teikiama finansinė parama (sektorinė parama) šalies partnerės nacionaliniu lygmeniu priimtoms programoms, kuriomis siekiama stebėti neteisėtą žvejybą ir kovoti su ja ir remti smulkiosios žvejybos sektorių, kartu užtikrinant, kad tos paramos socialinė ir ekonominė nauda būtų tinkamai geografiškai paskirstyta.
 Galiausiai taikant protokolą bus skatinamas su jūrų veikla ir tausiu jūrų išteklių naudojimu susijęs augimas ir taip plėtojama Maroko Karalystės mėlynoji ekonomika.
 1.4.4.Rezultatų ir poveikio rodikliai
 Nurodyti pasiūlymo (iniciatyvos) įgyvendinimo stebėjimo rodiklius.
 Žvejybos galimybių išnaudojimo lygis (per metus panaudotų žvejybos leidimų procentinė dalis, palyginti su bendru pagal protokolą galimų išduoti leidimų skaičiumi).
 Laimikio duomenų rinkimas ir analizė ir susitarimo komercinė vertė.
 Indėlis kuriant darbo vietas ir pridėtinę vertę Sąjungoje ir stabilizuojant jos rinką (kartu su kitais TŽPS).
 Indėlis gerinant šalies partnerės žvejybos veiklos mokslinius tyrimus, stebėseną ir kontrolę ir plečiant jos žuvininkystės sektoriaus, ypač smulkiosios žvejybos, veiklą.
 1.5.Pasiūlymo (iniciatyvos) pagrindas
 1.5.1.Trumpalaikiai arba ilgalaikiai poreikiai
 Naujasis protokolas reikalingas, kad būtų galima reguliuoti Sąjungos laivyno žvejybos veiklą protokole nurodytoje žvejybos zonoje. Pradėjus jį taikyti, Sąjungos laivų savininkai galės prašyti žvejybos toje zonoje leidimų.
 Sustiprintas Sąjungos ir Maroko Karalystės bendradarbiavimas padės skatinti tausios žvejybos politikos plėtrą. Protokole visų pirma numatoma vykdyti laivų stebėseną naudojant LSS (laivų stebėjimo sistemą), o ateityje – laimikio duomenis teikti elektroninėmis priemonėmis. Protokole numatyta sektorinė parama padės Maroko Karalystei įgyvendinti nacionalinę žvejybos strategiją, taip pat kovoti su neteisėta, nedeklaruojama ir nereglamentuojama (NNN) žvejyba.
 1.5.2.Papildoma ES dalyvavimo nauda
 Kad Sąjungos laivams būtų suteikta prieiga prie žvejybos zonos ir galimybė vykdyti žvejybos veiklą, būtina pasirašyti ir sudaryti šį naują susitarimą ir jo įgyvendinimo protokolą. Šiuo metu vis dar galioja ankstesnis susitarimas, tačiau 2018 m. liepos 14 d. baigė galioti 2014–2018 m. įgyvendinimo protokolas. Todėl Sąjungos laivai nebegali vykdyti žvejybos veiklos žvejybos zonoje, nes susitarime ir Reglamento (ES) Nr. 1380/2013 31 straipsnyje nustatyta, kad Sąjungos laivai gali vykdyti žvejybos veiklą tik tuomet, jei su TŽPS šalimi partnere sudaromas protokolas. Taigi Sąjungos tolimojo plaukiojimo laivynui pridėtinė vertė yra akivaizdi. Protokole taip pat numatytas tvirtesnio bendradarbiavimo su Sąjunga pagrindas.
 1.5.3.Panašios patirties išvados
 Išanalizavusios ankstesnius žvejybos zonoje sužvejoto laimikio duomenis ir atsižvelgdamos į turimus vertinimus bei mokslines rekomendacijas, šalys nustatė 128 Sąjungos žvejybos laivų žvejybos galimybes ir pramoninės pelaginės žvejybos bendrą leidžiamą sužvejoti kiekį – 85 000 tonų per metus, kuris vėliau didinamas iki 90 000 ir 100 000 tonų, taip padidinant Sąjungos laivynui prieinamų išteklių kiekį (pagal ankstesnį protokolą numatytas kiekis – 80 000 tonų).
 Sektorinė parama skiriama atsižvelgiant į paramos žuvininkystės sektoriaus ekonominei plėtrai poreikius ir žvejybos institucijų vykdomos stebėsenos bei kontrolės poreikius.
 1.5.4.Suderinamumas ir galima sąveika su kitomis atitinkamomis priemonėmis
 Pagal šį TŽPS skiriamos finansinės kompensacijos lėšos sudaro Maroko nacionalinio biudžeto pakeičiamas pajamas. Tačiau sektorinei paramai numatytos lėšos skiriamos (paprastai įtraukiant į metinį finansų įstatymą) už žuvininkystę atsakingai ministerijai – tai yra TŽPS sudarymo ir tolesnių veiksmų sąlyga. Šie finansiniai ištekliai yra suderinami su kitais tarptautinio finansavimo teikėjų lėšų, skiriamų žuvininkystės sektoriaus projektams ir (arba) programoms įgyvendinti nacionaliniu lygmeniu, šaltiniais. Teisingo lėšų paskirstymo stebėsenai yra taikomos specialios nuostatos.
 1.6.Trukmė ir finansinis poveikis
 ☒ Pasiūlymo (iniciatyvos) trukmė ribota
 –☒
 Pasiūlymas (iniciatyva) galioja 4 metus nuo jo įsigaliojimo dienos (arba, atitinkamu atveju, nuo laikino jo taikymo pradžios);
 –☐
 Finansinis poveikis nuo MMMM iki MMMM.
 ◻ Pasiūlymo (iniciatyvos) trukmė neribota
 –Įgyvendinimo pradinis laikotarpis – nuo MMMM iki MMMM;
 –vėliau – visuotinis taikymas.
 1.7.Numatytas (-i) valdymo būdas (-ai)
 13
 ☒ Komisijos vykdomas tiesioginis valdymas
 –☒ padalinių, įskaitant Sąjungos delegacijų darbuotojus;
 –◻
 vykdomųjų įstaigų.
 ◻ Pasidalijamasis valdymas kartu su valstybėmis narėmis
 ◻ Netiesioginis valdymas, biudžeto vykdymo užduotis perduodant:
 –◻ trečiosioms šalims arba jų paskirtoms įstaigoms;
 –◻ tarptautinėms organizacijoms ir jų agentūroms (nurodyti);
 –◻EIB arba Europos investicijų fondui;
 –◻ įstaigoms, nurodytoms Finansinio reglamento 208 ir 209 straipsniuose;
 –◻ viešosios teisės įstaigoms;
 –◻ įstaigoms, kurių veiklą reglamentuoja privatinė teisė, veikiančioms viešųjų paslaugų srityje, jeigu jos pateikia pakankamų finansinių garantijų;
 –◻ įstaigoms, kurių veiklą reglamentuoja valstybės narės privatinė teisė, kurioms pavesta įgyvendinti viešojo ir privačiojo sektorių partnerystę ir kurios pateikia pakankamų finansinių garantijų;
 –◻ asmenims, kuriems pavestas konkrečių BUSP veiksmų vykdymas pagal ES sutarties V antraštinę dalį ir kurie nurodyti atitinkamame pagrindiniame teisės akte.
 –Jei nurodomas daugiau kaip vienas valdymo būdas, išsamią informaciją pateikti šio punkto pastabų skiltyje.
 Pastabos
 2.VALDYMO PRIEMONĖS
 2.1.Priežiūros ir atskaitomybės taisyklės
 Nurodyti dažnumą ir sąlygas.
 Komisija (Jūrų reikalų ir žuvininkystės GD, bendradarbiaudamas su Sąjungos delegacijoje Rabate (Marokas) pareigas einančiu regiono žuvininkystės atašė) užtikrins nuolatinį šio protokolo įgyvendinimo, susijusio su ūkinės veiklos vykdytojų naudojimusi žvejybos galimybėmis, laimikio duomenimis ir sektorinės paramos sąlygų laikymusi, stebėjimą.
 Be to, TŽPS numatytas ne mažiau kaip vienas metinis jungtinio komiteto susitikimas, per kurį Komisija ir Maroko Karalystė įvertins susitarimo ir jo protokolo įgyvendinimą ir, jei būtina, pakoreguos programavimą, o esant reikalui – ir finansinį įnašą.
 2.2.Valdymo ir kontrolės sistema
 2.2.1.Nustatyta rizika
 ES laivų savininkų nepakankamai išnaudojamos žvejybos galimybės ir nepakankamas arba uždelstas Maroko Karalystės žvejybos sektoriaus politikai finansuoti numatytų lėšų panaudojimas.
 2.2.2.Informacija apie įdiegtą vidaus kontrolės sistemą
 Numatytas išsamus dialogas dėl susitarime bei protokole numatyto sektoriaus politikos programavimo ir įgyvendinimo. Protokolo 7 straipsnyje nurodyta bendra rezultatų analizė taip pat yra šių kontrolės priemonių dalis.
 Be to, susitarime ir protokole numatytos specialios išlygos dėl jų galiojimo sustabdymo tam tikromis sąlygomis ir atitinkamomis aplinkybėmis.
 2.2.3.Numatomo klaidos rizikos laipsnio kontrolės ir vertinimo sąnaudų ir naudos apskaičiavimas
 2.3.Sukčiavimo ir pažeidimų prevencijos priemonės
 Nurodyti dabartines arba numatytas prevencijos ir apsaugos priemones.
 Komisija įsipareigoja užmegzti politinį dialogą ir reguliariai koordinuoti darbą su Maroko Karalyste, kad būtų galima įvertinti ir pagerinti susitarimo ir protokolo administravimą ir kad Sąjunga galėtų labiau prisidėti prie tausaus išteklių valdymo. Bet kokiam Komisijos mokėjimui pagal TŽPS yra taikomos standartinės Komisijos taisyklės ir biudžeto bei finansinės procedūros. Visų pirma tiksliai nurodoma trečiosios šalies banko sąskaita, į kurią mokamas finansinis įnašas. Protokolo 4 straipsnio 4 dalyje nustatyta, kad Sąjungos finansinis įnašas turi būti pervedamas į Maroko Karalystės valstybės ižde atidarytą tam skirtą sąskaitą.
 3.NUMATOMAS PASIŪLYMO (INICIATYVOS) FINANSINIS POVEIKIS
 3.1.Atitinkama (-os) daugiametės finansinės programos išlaidų kategorija (-os) ir biudžeto išlaidų eilutė (-ės)
 ·Dabartinės biudžeto eilutės
 Daugiametės finansinės programos išlaidų kategorijas ir biudžeto eilutes nurodyti eilės tvarka.
 Daugiametės finansinės programos išlaidų kategorija
 Biudžeto eilutė
 Išlaidųrūšis
 Įnašas
 Numeris
 Išlaidų kategorija
 DA / NDA
 (
 14
 )
 ELPA šalių
 15
 Šalių kandidačių
 16
 trečiųjų šalių
 pagal Finansinio reglamento 21 straipsnio 2 dalies b punktą
 2
 Numeris 11.03.01
 Europos Sąjungos žvejybos laivų žvejybos veiklos, vykdomos trečiosios šalies vandenyse, valdymo sistemos nustatymas (TŽPS)
 DA
 NE
 NE
 NE
 NE
 ·Prašomos sukurti naujos biudžeto eilutės
 Daugiametės finansinės programos išlaidų kategorijas ir biudžeto eilutes nurodyti eilės tvarka.
 Daugiametės finansinės programos išlaidų kategorija
 Biudžeto eilutė
 Išlaidų
 rūšis
 Įnašas
 Numeris
 [Išlaidų kategorija.........]
 DA / NDA
 ELPA šalių
 šalių kandidačių
 trečiųjų šalių
 pagal Finansinio reglamento 21 straipsnio 2 dalies b punktą
 [XX.YY.YY.YY]
 TAIP / NE
 TAIP / NE
 TAIP / NE
 TAIP / NE
 3.2.Numatomas poveikis išlaidoms
 [Šią dalį pildyti naudojant
 administracinio pobūdžio biudžeto duomenų apskaičiavimo lentelę
 (antrąjį šios finansinės pažymos priedo dokumentą), įkeltą į CISNET tarnybų tarpusavio konsultacijoms.]
 3.2.1.Numatomo poveikio išlaidoms suvestinė
 mln. EUR (tūkstantųjų tikslumu)
 Daugiametės finansinės programos
 išlaidų kategorija
 2
 Tvarus augimas. Gamtos ištekliai
 Jūrų reikalų ir žuvininkystės GD
 2019 metai
 17
 2020 metai
 2021 metai
 2022 metai
 IŠ VISO
 • Veiklos asignavimai
 Biudžeto eilutės numeris 11.0301
 Įsipareigojimai
 (1)
 37,000
 38,800
 42,400
 42,400
 160,600
 Mokėjimai
 (2)
 37,000
 38,800
 42,400
 42,400
 160,600
 Biudžeto eilutės numeris
 Įsipareigojimai
 (1a)
 Mokėjimai
 (2 a)
 Administracinio pobūdžio asignavimai, finansuojami iš konkrečių programų rinkinio lėšų
 18
 Biudžeto eilutės numeris
 (3)
 IŠ VISO
 MARE GD asignavimų
 Įsipareigojimai
 =1+1a +3
 37,000
 38,800
 42,400
 42,400
 160,600
 Mokėjimai
 =2+2a
 +3
 37,000
 38,800
 42,400
 42,400
 160,600
 • IŠ VISO veiklos asignavimų
 Įsipareigojimai
 (4)
 37,000
 38,800
 42,400
 42,400
 160,600
 Mokėjimai
 (5)
 37,000
 38,800
 42,400
 42,400
 160,600
 • IŠ VISO administracinio pobūdžio asignavimų, finansuojamų iš konkrečių programų rinkinio lėšų
 (6)
 IŠ VISO asignavimų pagal
 daugiametės finansinės programos
 2 IŠLAIDŲ KATEGORIJĄ
 Įsipareigojimai
 =4+ 6
 37,000
 38,800
 42,400
 42, 400
 160,600
 Mokėjimai
 =5+ 6
 37,000
 38,800
 42,400
 42,400
 160,600
 Jei pasiūlymas (iniciatyva) daro poveikį kelioms išlaidų kategorijoms:
 • IŠ VISO veiklos asignavimų
 Įsipareigojimai
 (4)
 Mokėjimai
 (5)
 • IŠ VISO administracinio pobūdžio asignavimų, finansuojamų iš konkrečių programų rinkinio lėšų
 (6)
 IŠ VISO asignavimų
 pagal daugiametės finansinės programos
 1–4 IŠLAIDŲ KATEGORIJAS
 (Orientacinė suma)
 Įsipareigojimai
 =4+ 6
 Mokėjimai
 =5+ 6
 Daugiametės finansinės programos
 išlaidų kategorija:
 5
 „Administracinės išlaidos“
 mln. EUR (tūkstantųjų tikslumu)
 N metai
 N+1 metai
 N+2 metai
 N+3 metai
 IŠ VISO
 GD <.......>
 •Žmogiškieji ištekliai
 • Kitos administracinės išlaidos
 IŠ VISO <....> GD
 Asignavimai
 IŠ VISO asignavimų
 pagal daugiametės finansinės programos
 5 IŠLAIDŲ KATEGORIJĄ
 (Iš viso įsipareigojimų = Iš viso mokėjimų)
 mln. EUR (tūkstantųjų tikslumu)
 2019 metai
 19
 2020 metai
 2021 metai
 2022 metai
 IŠ VISO
 IŠ VISO asignavimų
 pagal daugiametės finansinės programos
 1–5 IŠLAIDŲ KATEGORIJAS
 Įsipareigojimai
 37,000
 38,800
 42,400
 42,400
 160,600
 Mokėjimai
 37,000
 38,800
 42,400
 42,400
 160,600
 3.2.2.Numatomas poveikis veiklos asignavimams
 –◻
 Pasiūlymui (iniciatyvai) įgyvendinti veiklos asignavimai nenaudojami
 –☒
 Pasiūlymui (iniciatyvai) įgyvendinti veiklos asignavimai naudojami taip:
 Įsipareigojimų asignavimai mln. EUR (tūkstantųjų tikslumu)
 Nurodyti tikslus ir rezultatus
 ⇩
 2019 metai
 2020 metai
 2021 metai
 2022metai
 IŠ VISO
 Rūšis
 20
 Vidutinės rezultato išlaidos
 Vnt.
 Sąnaudos
 Vnt.
 Sąnaudos
 Vnt.
 Sąnaudos
 Vnt.
 Sąnaudos
 Bendras skaičius
 Iš viso išlaidų
 1 KONKRETUS TIKSLAS
 21
 ...
 – Prieiga (žvejybos zona)
 per metus
 19,100
 20,000
 21,900
 21,900
 82,900
 – Sektorinė parama
 per metus
 17,900
 18,800
 20,500
 20,500
 77,700
 – Rezultatas
 1 konkretaus tikslo tarpinė suma
 37,000
 38,800
 42,400
 42,400
 160,600
 2 KONKRETUS TIKSLAS ...
 – Rezultatas
 2 konkretaus tikslo tarpinė suma
 IŠ VISO IŠLAIDŲ
 37,000
 38,800
 42,400
 42,400
 160,600
 3.2.3.Numatomas poveikis administracinio pobūdžio asignavimams
 3.2.3.1.Santrauka
 –☒
 Pasiūlymui (iniciatyvai) įgyvendinti administraciniai asignavimai nenaudojami
 –◻
 Pasiūlymui (iniciatyvai) įgyvendinti administracinio pobūdžio asignavimai naudojami taip:
 mln. EUR (tūkstantųjų tikslumu)
 N metai
 22
 N+1 metai
 N+2 metai
 N+3 metai
 Atsižvelgiant į poveikio trukmę įterpti reikiamą metų skaičių (žr. 1.6 punktą)
 IŠ VISO
 Daugiametės finansinės programos
 5 IŠLAIDŲ KATEGORIJA
 Žmogiškieji ištekliai
 Kitos administracinės išlaidos
 Daugiametės finansinės programos 5 IŠLAIDŲ KATEGORIJOS
 tarpinė suma
 Neįtraukta į daugiametės finansinės programos
 5 IŠLAIDŲ KATEGORIJĄ
 23
 Žmogiškieji ištekliai
 Kitos administracinės išlaidos
 Tarpinė suma,
 neįtraukta į daugiametės finansinės programos
 5 IŠLAIDŲ KATEGORIJĄ
 IŠ VISO
 Žmogiškųjų išteklių ir kitų administracinio pobūdžio išlaidų asignavimų poreikiai bus tenkinami iš GD asignavimų, jau paskirtų priemonei valdyti ir (arba) perskirstytų generaliniame direktorate, ir prireikus finansuojami iš papildomų lėšų, kurios atsakingam GD gali būti skiriamos pagal metinę asignavimų skyrimo procedūrą ir atsižvelgiant į biudžeto apribojimus.
 3.2.3.2. Numatomi žmogiškųjų išteklių poreikiai
 –☒
 Pasiūlymui (iniciatyvai) įgyvendinti žmogiškieji ištekliai nenaudojami
 –◻
 Pasiūlymui (iniciatyvai) įgyvendinti žmogiškieji ištekliai naudojami taip:
 Sąmatą nurodyti visos darbo dienos ekvivalento vienetais
 N metai
 N+1 metai
 N+2 metai
 N+3 metai
 Atsižvelgiant į poveikio trukmę įterpti reikiamą metų skaičių (žr. 1.6 punktą)
 • Etatų plano pareigybės (pareigūnai ir laikinieji darbuotojai)
 XX 01 01 01 (Komisijos būstinė ir atstovybės)
 XX 01 01 02 (Delegacijos)
 XX 01 05 01 (Netiesioginiai moksliniai tyrimai)
 10 01 05 01 (Tiesioginiai moksliniai tyrimai)
 • Išorės personalas (visos darbo dienos ekvivalento vienetais)
 24
 XX 01 02 01 (AC, END, INT finansuojami iš bendrojo biudžeto)
 XX 01 02 02 (AC, AL, END, INT ir JED delegacijose)
 XX 01 04 yy
 25
 – būstinėje
 – delegacijoje
 XX 01 05 02 (AC, END, INT– netiesioginiai moksliniai tyrimai)
 10 01 05 02 (AC, END, INT – tiesioginiai moksliniai tyrimai)
 Kitos biudžeto eilutės (nurodyti)
 IŠ VISO
 XX yra atitinkama politikos sritis arba biudžeto antraštinė dalis.
 Žmogiškųjų išteklių poreikiai bus tenkinami panaudojant GD darbuotojus, jau paskirtus priemonei valdyti ir (arba) perskirstytus generaliniame direktorate, ir prireikus finansuojami iš papildomų lėšų, kurios atsakingam GD gali būti skiriamos pagal metinę asignavimų skyrimo procedūrą ir atsižvelgiant į biudžeto apribojimus.
 Vykdytinų užduočių aprašymas:
 Pareigūnai ir laikinieji darbuotojai
 Išorės personalas
 3.2.4.Suderinamumas su dabartine daugiamete finansine programa
 –☒
 Pasiūlymas (iniciatyva) atitinka dabartinę daugiametę finansinę programą.
 –◻
 Atsižvelgiant į pasiūlymą (iniciatyvą), reikės pakeisti daugiametės finansinės programos atitinkamos išlaidų kategorijos programavimą.
 Paaiškinti, kaip reikia pakeisti programavimą, ir nurodyti atitinkamas biudžeto eilutes bei sumas.
 –◻
 Įgyvendinant pasiūlymą (iniciatyvą) būtina taikyti lankstumo priemonę arba patikslinti daugiametę finansinę programą.
 Paaiškinti, ką reikia atlikti, ir nurodyti atitinkamas išlaidų kategorijas, biudžeto eilutes ir sumas.
 3.2.5.Trečiųjų šalių įnašai
 –Pasiūlyme (iniciatyvoje) nenumatyta bendro su trečiosiomis šalimis finansavimo
 –Pasiūlyme (iniciatyvoje) numatytas bendras finansavimas apskaičiuojamas taip:
 Asignavimai mln. EUR (tūkstantųjų tikslumu)
 N metai
 N+1 metai
 N+2 metai
 N+3 metai
 Atsižvelgiant į poveikio trukmę įterpti reikiamą metų skaičių (žr. 1.6 punktą)
 Iš viso
 Nurodyti bendrą finansavimą teikiančią įstaigą
 IŠ VISO bendrai finansuojamų asignavimų
 3.3.Numatomas poveikis įplaukoms
 –☒
 Pasiūlymas (iniciatyva) neturi finansinio poveikio įplaukoms
 –◻
 Pasiūlymas (iniciatyva) turi finansinį poveikį:
 nuosaviems ištekliams
 įvairioms įplaukoms
 mln. EUR (tūkstantųjų tikslumu)
 Biudžeto įplaukų eilutė
 Einamųjų finansinių metų asignavimai
 Pasiūlymo (iniciatyvos) poveikis
 26
 N metai
 N+1 metai
 N+2 metai
 N+3 metai
 Atsižvelgiant į poveikio trukmę įterpti reikiamą metų skaičių (žr. 1.6 punktą)
 ............. straipsnis
 Įvairių asignuotųjų įplaukų atveju nurodyti biudžeto išlaidų eilutę (-es), kuriai (-oms) daromas poveikis.
 Nurodyti poveikio įplaukoms apskaičiavimo metodą.
 (1)
 OL L 141, 2006 5 29, p. 1; OL L 78, 2007 3 17, p. 31.
 (2)
 OL L 328, 2013 12 7, p. 2.; OL L 228, 2014 7 31, p. 1.
 (3)
 OL L 70, 2000 3 18, p. 2.
 (4)
 Priimtais 2018 m. balandžio 16 d. vykusiame 3612-ajame Žemės ūkio ir žuvininkystės tarybos posėdyje.
 (5)
 2018 m. vasario 27 d. Europos Sąjungos Teisingumo Teismo sprendimas Western Sahara Campaign UK, C-266/16, EU :C :2018 :118.
 (6)
 OL L 354, 2013 12 28, p. 22.
 (7)
 https://ec.europa.eu/fisheries/sites/fisheries/files/docs/publications/evaluation-report-morocco_fr.pdf
 SWD(2018) 1 final:
 https://eur-lex.europa.eu/legal-content/FR/TXT/?qid=1535624240760&uri=CELEX:52018SC0001
 (8)
 ... m. ... ... d. pritarimas (dar nepaskelbtas Oficialiajame leidinyje).
 (9)
 2018 m. vasario 27 d. Europos Sąjungos Teisingumo Teismo sprendimas Western Sahara Campaign UK, C-266/16, EU :C :2018 :118.
 (10)
 OL L , , p. .
 (11)
 VGV – veikla grindžiamas valdymas, VGB – veikla grindžiamas biudžeto sudarymas.
 (12)
 Kaip nurodyta Finansinio reglamento 54 straipsnio 2 dalies a arba b punkte.
 (13)
 Informacija apie valdymo būdus ir nuorodos į Finansinį reglamentą pateikiamos svetainėje „BudgWeb“
 http://www.cc.cec/budg/man/budgmanag/budgmanag_en.html
 (14)
 DA – diferencijuotieji asignavimai / NDA – nediferencijuotieji asignavimai.
 (15)
 ELPA – Europos laisvosios prekybos asociacija.
 (16)
 Šalių kandidačių ir, kai taikoma, Vakarų Balkanų potencialių šalių kandidačių.
 (17)
 N metai yra pasiūlymo (iniciatyvos) įgyvendinimo pradžios metai.
 (18)
 Techninė ir (arba) administracinė pagalba bei išlaidos ES programų ir (arba) veiksmų įgyvendinimui remti (buvusios BA eilutės), netiesioginiai moksliniai tyrimai, tiesioginiai moksliniai tyrimai.
 (19)
 N metai yra pasiūlymo (iniciatyvos) įgyvendinimo pradžios metai.
 (20)
 Rezultatai – tai būsimi produktai ir paslaugos (pvz., finansuota studentų mainų, nutiesta kelių kilometrų ir kt.).
 (21)
 Kaip apibūdinta 1.4.2 skirsnyje. „Konkretus (-ūs) tikslas (-ai) ...“
 (22)
 N metai yra pasiūlymo (iniciatyvos) įgyvendinimo pradžios metai.
 (23)
 Techninė ir (arba) administracinė pagalba bei išlaidos ES programų ir (arba) veiksmų įgyvendinimui remti (buvusios BA eilutės), netiesioginiai moksliniai tyrimai, tiesioginiai moksliniai tyrimai.
 (24)
 CA – sutartininkas („Contract Agent“); LA – vietinis darbuotojas („Local Agent“); SNE – deleguotasis nacionalinis ekspertas („Seconded National Expert“); INT – per agentūrą įdarbintas darbuotojas („Intérimaire“); JED – jaunesnysis delegacijos ekspertas („Jeune Expert en Délégation“).
 (25)
 Neviršijant viršutinės ribos, nustatytos išorės darbuotojams, finansuojamiems iš veiklos asignavimų (buvusių BA eilučių).
 (26)
 Tradiciniai nuosavi ištekliai (muitai, cukraus mokesčiai) turi būti nurodomi grynosiomis sumomis, t. y. iš bendros sumos atskaičius 25 % surinkimo sąnaudų.
 ---documentbreak---
 EUROPOS KOMISIJA
 Briuselis, 2018 10 08
 COM(2018) 678 final
 PRIEDAI
 prie
 Pasiūlymo dėl Tarybos sprendimo
 dėl Europos Sąjungos ir Maroko Karalystės tausios žvejybos partnerystės susitarimo, jo įgyvendinimo protokolo ir prie susitarimo pridedamų laiškų, kuriais pasikeista, sudarymo
 I PRIEDAS
 Prie Europos Sąjungos ir Maroko Karalystės tausios žvejybos partnerystės susitarimo pridedami Europos Sąjungos ir Maroko Karalystės laiškai, kuriais pasikeista
 A. Sąjungos laiškas
 Gerb. pone (-ia),
 turiu garbės atkreipti Jūsų dėmesį į tam tikras Europos Sąjungos ir Maroko Karalystės tausios žvejybos partnerystės susitarimo (toliau – Žvejybos susitarimas) nuostatas.
 Baigusios derybas Europos Sąjunga ir Maroko Karalystė susitarė dėl toliau išdėstytų aspektų.
 1.Dėl Vakarų Sacharos regiono klausimo Šalys dar kartą patvirtina, kad palaiko Jungtinių Tautų procesą ir remia Generalinio Sekretoriaus pastangas pasiekti galutinį politinį sprendimą remiantis Jungtinių Tautų Chartijoje nustatytais tikslais bei principais ir Saugumo Tarybos rezoliucijomis.
 2.Žvejybos susitarimas sudaromas nepažeidžiant atitinkamų pozicijų:
 –Europos Sąjungos pozicijos dėl Vakarų Sacharos kaip priklausomos teritorijos, su kuria besiribojantys vandenys patenka į Žvejybos susitarimo 1 straipsnio h punkte apibrėžtą žvejybos zoną, ir dėl jos apsisprendimo teisės. Žvejybos susitarime pateikta nuoroda į Maroko įstatymus ir kitus teisės aktus nedaro poveikio Sąjungos pozicijai;
 –Maroko Karalystės pozicijos, kad Sacharos regionas yra neatsiejama nacionalinės teritorijos dalis, į kurią ji turi tokias pačias visapusiškas suverenias teises kaip ir į likusią nacionalinę teritoriją. Marokas mano, kad visi šio regioninio ginčo sprendimai turėtų būti grindžiami jo autonomijos iniciatyva.
 Būčiau dėkingas, jei patvirtintumėte, kad Jūsų Vyriausybė sutinka su tuo, kas pirmiau išdėstyta.
 Pagarbiai
 B. Maroko Karalystės laiškas
 Gerb. pone (-ia),
 turiu garbės pranešti, kad gavau Jūsų šios dienos laišką, kuriame rašoma:
 „Gerb. pone (-ia),
 turiu garbės atkreipti Jūsų dėmesį į tam tikras Europos Sąjungos ir Maroko Karalystės tausios žvejybos partnerystės susitarimo (toliau – Žvejybos susitarimas) nuostatas.
 Baigusios derybas Europos Sąjunga ir Maroko Karalystė susitarė dėl toliau išdėstytų aspektų.
 1.Dėl Vakarų Sacharos regiono klausimo Šalys dar kartą patvirtina, kad palaiko Jungtinių Tautų procesą ir remia Generalinio Sekretoriaus pastangas pasiekti galutinį politinį sprendimą remiantis Jungtinių Tautų Chartijoje nustatytais tikslais bei principais ir Saugumo Tarybos rezoliucijomis.
 2.Žvejybos susitarimas sudaromas nepažeidžiant atitinkamų pozicijų:
 –Europos Sąjungos pozicijos dėl Vakarų Sacharos kaip priklausomos teritorijos, su kuria besiribojantys vandenys patenka į Žvejybos susitarimo 1 straipsnio h punkte apibrėžtą žvejybos zoną, ir dėl jos apsisprendimo teisės. Žvejybos susitarime pateikta nuoroda į Maroko įstatymus ir kitus teisės aktus nedaro poveikio Sąjungos pozicijai;
 –Maroko Karalystės pozicijos, kad Sacharos regionas yra neatsiejama nacionalinės teritorijos dalis, į kurią ji turi tokias pačias visapusiškas suverenias teises kaip ir į likusią nacionalinę teritoriją. Marokas mano, kad visi šio regioninio ginčo sprendimai turėtų būti grindžiami jo autonomijos iniciatyva.
 Būčiau dėkingas, jei patvirtintumėte, kad Jūsų Vyriausybė sutinka su tuo, kas pirmiau išdėstyta.
 Pagarbiai “
 Galiu patvirtinti, kad mūsų Vyriausybė pritaria Jūsų laiško turiniui.
 Pagarbiai
 Europos Sąjungos ir Maroko Karalystės tausios žvejybos
 PARTNERYSTĖS SUSITARIMAS
 EUROPOS SĄJUNGA (toliau – Sąjunga) ir
 MAROKO KARALYSTĖ (toliau – Marokas),
 toliau kartu – Šalys,
 ATSIŽVELGDAMOS į glaudžius Sąjungos ir Maroko bendradarbiavimo santykius, ypač remiantis Europos ir Viduržemio jūros regiono šalių susitarimu, kuriuo steigiama Sąjungos bei jos valstybių narių ir Maroko Karalystės asociacija, bei į jų abipusį norą šiuos santykius stiprinti,
 PASIRYŽUSIOS griežtai laikytis tarptautinės teisės ir pagrindinių žmogaus teisių, kartu užtikrinant abipusę naudą atitinkamoms Šalims,
 ATSIŽVELGDAMOS į tai, kad Susitarimas yra dalis jų visuotinės partnerystės, apimančios ekonomikos, politikos, saugumo ir kovos su neteisėta migracija, įskaitant įsisenėjusias jos priežastis, sritis,
 ATSIŽVELGDAMOS į Jungtinių Tautų jūrų teisės konvenciją (UNCLOS),
 SUVOKDAMOS Maisto ir žemės ūkio organizacijos (FAO) 1995 m. konferencijoje priimtame Atsakingos žuvininkystės kodekse nustatytų principų svarbą,
 PASIRYŽUSIOS taikyti atitinkamų regioninių žvejybos valdymo organizacijų, kurių narėmis jos yra, priimtus sprendimus ir rekomendacijas,
 PASIRENGUSIOS šiuo tikslu atsižvelgti į patikimiausias turimas mokslines rekomendacijas ir atitinkamus kompetentingų regioninių žvejybos valdymo organizacijų priimtus valdymo planus, kad būtų užtikrinamas aplinkosauginis žvejybos veiklos tvarumas ir tarptautiniu mastu skatinamas vandenynų valdymas,
 NUSPRENDUSIOS tuo tikslu užmegzti dialogą, visų pirma dėl žvejybos valdymo, kovos su neteisėta, nedeklaruojama ir nereglamentuojama žvejybos veikla ir žvejybos veiklos kontrolės, stebėsenos bei priežiūros,
 NORĖDAMOS, kad prieiga prie žvejybos zonos būtų derinama su Sąjungos žvejybos laivyno veikla, kad Sąjungai būtų skiriama tinkama perteklinių žvejybos išteklių dalis, atsižvelgiant į kiekvieno susitarimo specifiką, ir kad jos laivynui būtų taikomos tokios pačios techninės žvejybos sąlygos kaip ir kitiems laivynams,
 ĮSITIKINUSIOS, kad partnerystė turi būti grindžiama tiek bendrų, tiek atskirų Šalių iniciatyvų ir veiklos papildomumu, užtikrinant politikos nuoseklumą ir pastangų sinergiją,
 PASIRYŽUSIOS tuo tikslu, atsižvelgdamos į Maroko žvejybos sektoriaus politiką, vykdomą, be kita ko, su Susitarimu susijusioje žvejybos zonoje, prisidėti prie partnerystės plėtros skatinimo, visų pirma nustatant tinkamiausias priemones, kuriomis būtų galima siekti efektyvaus šios politikos įgyvendinimo ir ekonomikos subjektų bei piliečių dalyvavimo šiame procese,
 NORĖDAMOS nustatyti Sąjungos laivų prieigos prie žvejybos zonos tvarką ir sąlygas ir užtikrinti, kad šiuo tikslu žvejybos veikla būtų orientuojama tik į turimus išteklius, atsižvelgiant į zonoje veikiančių laivynų žvejybos pajėgumus ir ypatingą dėmesį skiriant tam, kad kai kurie ištekliai yra daugiateritoriai ištekliai ir toli migruojančių žuvų ištekliai,
 NUSPRENDUSIOS siekti glaudesnio ekonominio ir socialinio bendradarbiavimo, kurio tikslas – kurti ir stiprinti tausią žvejybą, taip pat padėti gerinti vandenynų valdymą, be kita ko, plėtojant su Šalių įmonėmis susijusias investicijas ir atsižvelgiant į valstybės vystymosi tikslus,
 NUSPRENDĖ:
 BENDROSIOS NUOSTATOS
 1 straipsnis
 Apibrėžtys
 Susitarime vartojamų terminų apibrėžtys:
 (a)Maroko Karalystės institucijos – Žemės ūkio, jūrų žuvininkystės, kaimo plėtros, vandenų ir miškų ministerijos Jūrų žuvininkystės departamentas;
 (b)Sąjungos institucijos – Europos Komisija;
 (c)Susitarimas – šis Europos Sąjungos ir Maroko Karalystės tausios žvejybos partnerystės susitarimas, prie Susitarimo pridedami laiškai, kuriais pasikeista, Susitarimo įgyvendinimo protokolas ir jo priedas bei priedėliai;
 (d)žvejybos veikla – žuvų paieška, žvejybos įrankių metimas, statymas, vilkimas ir traukimas, laimikio patalpinimas laive, žuvų ir žvejybos produktų perkrovimas, laikymas laive, perdirbimas laive, perkėlimas, laikymas varžose, tukinimas ir iškrovimas;
 (e) žvejybos laivas – laivas, turintis versliniam jūrų biologinių išteklių naudojimui skirtą įrangą;
 (f)Sąjungos laivas – su valstybės narės vėliava plaukiojantis ir Sąjungoje įregistruotas žvejybos laivas;
 (g)laivo savininkas – teisiškai už žvejybos laivą atsakingas, jam vadovaujantis ir jį kontroliuojantis asmuo;
 (h)žvejybos zona – rytų vidurio Atlanto vandenys, esantys tarp 35° 47' 18'' šiaurės platumos ir 20° 46' 13'' šiaurės platumos lygiagrečių, įskaitant gretimus Vakarų Sacharos
 1
 vandenis, apimantys visus valdymo rajonus. Ši apibrėžtis neturi įtakos galimoms deryboms dėl pakrantės valstybių jūrų zonų, besiribojančių su žvejybos zona, demarkacijos ir apskritai trečiųjų šalių teisėms;
 (i)valdymo rajonas – veiklos rajonas, apibrėžtas geografinėmis koordinatėmis arba pagal naudojamus žvejybos įrankius ar leidžiamų žvejoti žuvų rūšis;
 (j)žvejybos leidimas – Sąjungos žvejybos laivui Maroko Karalystės institucijų išduota žvejybos licencija, suteikianti teisę vykdyti žvejybos veiklą žvejybos zonoje;
 (k)tiesioginis žvejybos leidimas – žvejybos licencija, Maroko Karalystės institucijų išduota Sąjungos laivui ne pagal Susitarimą;
 (l)ištekliai – jūrų biologiniai ištekliai, esantys konkrečiame rajone;
 (m)žvejybos produktai – iš žvejybos veiklos gaunami vandens organizmai;
 (n)akvakultūros produktai – iš akvakultūros veiklos gaunami vandens organizmai bet kuriuo gyvenimo ciklo etapu arba iš jų gaunami produktai;
 (o)žuvininkystės sektorius – ūkio sektorius, apimantis visą su žvejybos ir akvakultūros produktų gamyba, perdirbimu ir rinkodara susijusią veiklą;
 (p)žvejys – asmuo, kuris užsiima verslinės žvejybos veikla, kurią pripažįsta Šalys;
 (q)žvejybos galimybės – kiekybiškai apibrėžta juridinė teisė žvejoti, išreikšta laimikiu arba žvejybos pastangomis;
 (r)tausi žvejyba – žvejyba, atitinkanti Maisto ir žemės ūkio organizacijos (FAO) 1995 m. konferencijoje priimtame Atsakingos žuvininkystės kodekse nustatytus tikslus ir principus.
 2 straipsnis
 Dalykas
 Susitarimu nustatoma Sąjungos laivų vykdomos žvejybos veiklos teisinio, aplinkosauginio, ekonominio ir socialinio valdymo sistema, visų pirma apibrėžiant:
 (a)sąlygas, kuriomis Sąjungos žvejybos laivai gali vykdyti žvejybos veiklą žvejybos zonoje;
 (b)ekonominį ir finansinį bendradarbiavimą žuvininkystės sektoriuje, siekiant užmegzti jam palankią partnerystę ir sustiprinti vandenynų valdymą;
 (c)administracinį bendradarbiavimą siekiant įgyvendinti finansinį įnašą;
 (d)mokslinį ir techninį bendradarbiavimą siekiant užtikrinti tausų žvejybos išteklių naudojimą žvejybos zonoje ir plėtoti atitinkamą sektorių;
 (e)bendradarbiavimą, susijusį su žvejybos veiklos žvejybos zonoje kontrolės ir priežiūros priemonėmis, kuriomis siekiama užtikrinti galiojančių taisyklių laikymąsi ir žvejybos išteklių išsaugojimo ir jų žvejybos veiklos valdymo priemonių veiksmingumą, ypač didelį dėmesį skiriant kovai su neteisėta, nedeklaruojama ir nereglamentuojama žvejyba.
 3 straipsnis
 Susitarimo įgyvendinimo principai ir tikslai
 1. Šalys įsipareigoja žvejybos zonoje skatinti tausią žvejybą, remdamosi įvairių joje veiklą vykdančių laivynų tarpusavio nediskriminavimo principu.
 2. Maroko Karalystės institucijos įsipareigoja užtikrinti, kad prieiga prie žvejybos zonos būtų susijusi su Sąjungos žvejybos laivyno veikla. Maroko Karalystės institucijos užtikrina, kad Europos laivynas gautų atitinkamą perteklinių žvejybos išteklių dalį, atsižvelgiant į kiekvieno susitarimo ypatumus. Europos laivynui taikomos tokios pačios techninės žvejybos sąlygos kaip ir visiems kitiems laivynams.
 3. Šalys įsipareigoja informuoti viena kitą apie žvejybos susitarimus, pasirašytus su trečiosiomis šalimis.
 4. Šalys susitaria, kad Sąjungos laivai gali žvejoti tik leidžiamo sužvejoti kiekio perviršį, kaip nurodyta UNCLOS 62 straipsnio 2 ir 3 dalyse, kuris aiškiai ir skaidriai nustatomas remiantis atitinkamomis turimomis mokslinėmis rekomendacijomis ir atitinkama informacija apie visų žvejybos zonoje žvejojančių laivynų bendras konkrečių išteklių žvejybos pastangas, kuria keičiasi Šalys.
 5. Daugiateritorių išteklių arba toli migruojančių žuvų išteklių atveju nustatydamos galimus žvejoti išteklius Šalys deramai atsižvelgia į regionų lygmeniu atliktus mokslinius įvertinimus, taip pat į atitinkamų kompetentingų regioninių žvejybos valdymo organizacijų priimtas išsaugojimo ir valdymo priemones.
 6. Šalys įsipareigoja užtikrinti Susitarimo įgyvendinimą remdamosi teisine, aplinkosaugine, ekonomine ir socialine Sąjungos laivų žvejybos veiklos valdymo sistema.
 7. Atsižvelgdamos į abipusį interesą, Šalys įsipareigoja užmegzti glaudų dialogą, palengvinti veiksmų derinimą ir teikti informaciją, visų pirma, apie žuvininkystės sektoriaus politikos įgyvendinimą ir vandenynų valdymą.
 8. Šalys taip pat bendradarbiauja atlikdamos pagal Susitarimą įgyvendinamų priemonių, programų ir veiksmų ex ante, einamuosius bei ex post vertinimus.
 9. Šalys įsipareigoja užtikrinti, kad visų jūreivių įdarbinimui Sąjungos laivuose būtų visapusiškai taikoma Tarptautinės darbo organizacijos (TDO) deklaracija dėl pagrindinių principų ir teisių darbe; tai pirmiausia susiję su laisve jungtis į asociacijas, teisės į kolektyvines derybas pripažinimu ir diskriminacijos panaikinimu darbo ir profesinėje srityse.
 10. Susitarimas yra 1996 m. vasario 26 d. Europos ir Viduržemio jūros valstybių susitarimo, kuriuo įsteigiama Europos Sąjungos ir Maroko Karalystės asociacija (toliau – Asociacijos susitarimas), dalis. Juo prisidedama prie bendrųjų Asociacijos susitarimo tikslų įgyvendinimo ir siekiama užtikrinti žvejybos išteklių gyvybingumą ekologiniu, ekonominiu ir socialiniu požiūriu.
 11. Susitarimas įgyvendinamas pagal Asociacijos susitarimo 1 straipsnį dėl dialogo ir bendradarbiavimo plėtros ir to paties susitarimo 2 straipsnį dėl demokratinių principų ir pamatinių žmogaus teisių apsaugos.
 4 straipsnis
 Sąjungos laivų prieiga prie žvejybos zonos
 Maroko Karalystės institucijos įsipareigoja leisti Sąjungos laivams pagal Susitarimą vykdyti žvejybos veiklą žvejybos zonoje.
 5 straipsnis
 Žvejybos veiklos vykdymo sąlygos ir išimties nuostata
 1. Sąjungos laivai gali vykdyti žvejybos veiklą žvejybos zonoje, kuriai taikomas Susitarimas, tik jei jie turi pagal jį išduotą žvejybos leidimą. Draudžiama bet kokia Susitarime nenumatyta žvejybos veikla.
 2. Maroko Karalystės institucijos žvejybos leidimus Sąjungos laivams išduoda tik pagal Susitarimą. Išduoti Sąjungos laivams žvejybos leidimus ne pagal šį Susitarimą, visų pirma tiesioginius leidimus, yra draudžiama.
 3. Žvejybos leidimo gavimo laivui tvarka, taikomi mokesčiai ir laivo savininkų naudotinas mokėjimo būdas nustatomi Protokole ir jo priede bei priedėliuose.
 4. Šalys atitinkamu kompetentingų institucijų administraciniu bendradarbiavimu užtikrina, kad šios sąlygos ir taisyklės būtų tinkamai įgyvendinamos.
 6 straipsnis
 Žvejybos veiklai taikomi įstatymai ir kiti teisės aktai
 1. Kad būtų užtikrinta tausios žvejybos reguliavimo sistema, veiklą žvejybos zonoje vykdantys Sąjungos laivai laikosi Maroko įstatymų ir kitų teisės aktų, kuriais reglamentuojama žvejybos veikla toje zonoje, išskyrus atvejus, kai Susitarime numatyta kitaip. Apie taikytinus įstatymus ir kitus teisės aktus Maroko Karalystės institucijos praneša Sąjungos institucijoms ne vėliau kaip likus vienam mėnesiui iki Susitarimo taikymo pradžios.
 2. Sąjunga įsipareigoja imtis visų reikiamų priemonių užtikrinti, kad jos laivai laikytųsi Susitarimo ir įstatymų bei kitų teisės aktų, apie kuriuos buvo pranešta, ir kad būtų faktiškai taikomos Susitarime numatytos žvejybos veiklos stebėsenos, kontrolės ir priežiūros priemonės.
 Sąjungos laivai privalo bendradarbiauti su Maroko Karalystės institucijomis, atsakingomis už stebėseną, kontrolę ir priežiūrą.
 3. Šalys viena kitai praneša apie visus bendrojo pobūdžio sprendimus, kurie gali turėti įtakos pagal Susitarimą vykdomai Sąjungos laivų veiklai. Šalys viena kitai praneša apie savo atitinkamos žuvininkystės sektoriaus politikos ir teisės aktų, kurie gali turėti įtakos pagal Susitarimą vykdomai Sąjungos laivų veiklai, pakeitimus.
 Teisės aktų, turinčių poveikį Sąjungos laivų veiklai žvejybos zonoje, pakeitimai Sąjungos laivams įsigalioja šešiasdešimtą dienos po to, kai Sąjungos institucijos gauna Maroko pranešimą, išskyrus išimtines aplinkybes, kuriomis šis terminas netaikomas.
 ĮPAREIGOJIMAI IR BENDROSIOS PRIEVOLĖS
 7 straipsnis
 Partnerystė
 Šalys susitaria stiprinti partnerystę, įskaitant mokslinį bendradarbiavimą, ūkinės veiklos vykdytojų bendradarbiavimą ir bendradarbiavimą stebėsenos, kontrolės bei priežiūros ir kovos su neteisėta, nedeklaruojama ir nereglamentuojama (NNN) žvejyba srityse, taip pat administracinį bendradarbiavimą įgyvendinant tausios žvejybos politiką.
 8 straipsnis
 Mokslinis bendradarbiavimas
 1. Susitarimo galiojimo laikotarpiu Šalys bendradarbiauja stebėdamos išteklių būklės pokyčius žvejybos zonoje. Šiuo tikslu susitarta įsteigti bendrą mokslinį susitikimą, kuris rengiamas kartą per metus pakaitomis Sąjungoje ir Maroke.
 2. Atsižvelgdamos į mokslinio susitikimo išvadas ir į naujausias turimas mokslines rekomendacijas, Šalys tariasi tarpusavyje 13 straipsnyje numatytame Jungtiniame komitete ir prireikus abipusiu susitarimu imasi priemonių, užtikrinančių tausų žvejybos išteklių valdymą.
 3. Šalys įsipareigoja konsultuotis tiesiogiai arba atitinkamose tarptautinėse organizacijose siekdamos užtikrinti biologinių išteklių valdymą bei išsaugojimą ir bendradarbiauti atliekant susijusius mokslinius tyrimus.
 9 straipsnis
 Ekonominės veiklos vykdytojų bendradarbiavimas
 1. Šalys skatina ekonominį, mokslinį ir techninį bendradarbiavimą žuvininkystės ir su ja susijusiuose sektoriuose. Jos konsultuojasi tarpusavyje siekdamos sudaryti sąlygas ir skatinti priimti įvairias tuo tikslu numatytas priemones.
 2. Šalys įsipareigoja skatinti keitimąsi informacija apie žvejybos metodus ir įrankius, išteklių išsaugojimo būdus ir pramoninį žvejybos produktų perdirbimą.
 3. Šalys siekia kurti tinkamas sąlygas savo įmonių techniniams, ekonominiams ir prekybiniams ryšiams užmegzti, skatindamos verslo ir investicijų plėtrai palankios aplinkos kūrimą.
 4. Šalys, laikydamosi galiojančių teisės aktų, ypač skatina abipusiai naudingas investicijas.
 10 straipsnis
 Bendradarbiavimas vykdant stebėseną, kontrolę ir priežiūrą ir kovojant su neteisėta, nedeklaruojama ir nereglamentuojama žvejyba
 1. Siekdamos įtvirtinti tvarią žvejybą Šalys įsipareigoja bendradarbiauti vykdant žvejybos veiklos žvejybos zonoje stebėseną, kontrolę ir priežiūrą ir kovoti su neteisėta, nedeklaruojama ir nereglamentuojama žvejyba.
 2. Maroko Karalystės institucijos užtikrina, kad Susitarime ir Protokole numatytos žvejybos kontrolės nuostatos būtų taikomos veiksmingai. Sąjungos laivai bendradarbiauja su Maroko institucijomis, atsakingomis už šią kontrolę.
 11 straipsnis
 Administracinis bendradarbiavimas
 Siekdamos užtikrinti, kad žvejybos išteklių išsaugojimo ir valdymo priemonės būtų veiksmingos, Šalys:
 –plėtoja administracinį bendradarbiavimą, kuriuo siekiama užtikrinti, kad Sąjungos laivai laikytųsi Susitarimo nuostatų, ypač pateiktų 6 straipsnyje;
 –keisdamosi informacija ir glaudžiai bendradarbiaudamos administracinėje srityje, bendrai siekia užkirsti kelią neteisėtai žvejybai ir su ja kovoja.
 12 straipsnis
 Finansinis įnašas
 1. Finansinis įnašas yra nustatytas Protokole ir jo priede bei priedėliuose.
 2. 1 dalyje nurodytą finansinį įnašą sudaro:
 (a)Sąjungos skiriama finansinė kompensacija už Sąjungos laivų prieigą prie žvejybos zonos;
 (b)Sąjungos laivų savininkų mokami mokesčiai;
 (c)Sąjungos teikiama sektorinė parama tvarios žvejybos politikai ir vandenynų valdymui įgyvendinti, atsižvelgiant į metines ir daugiametes programas.
 3. Sąjungos skiriamas finansinis įnašas mokamas kasmet remiantis Protokolu.
 4. Šalys išnagrinėja, ar iš Susitarimo gaunama socialinė ir ekonominė nauda geografiniu ir socialiniu požiūriu skirstoma teisingai, visų pirma tokiose srityse kaip infrastruktūra, pagrindinės socialinės paslaugos, įmonių steigimas, profesinis mokymas, žuvininkystės sektoriaus plėtros ir modernizavimo projektai, siekdamos užtikrinti, kad šios naudos atitinkamoms bendruomenėms tektų proporcingai žvejybos veiklai.
 5. 2 dalies a punkte nurodytą finansinio įnašo sumą gali persvarstyti Jungtinis komitetas šiais atvejais:
 (a)sumažinus Sąjungos laivams skirtas žvejybos galimybes, visų pirma taikant atitinkamų išteklių valdymo priemones, kurios pagal patikimiausias turimas mokslines rekomendacijas laikomos būtinomis ištekliams išsaugoti ir tausiai naudoti;
 (b)padidinus Sąjungos laivams skirtas žvejybos galimybes, jei pagal patikimiausias turimas mokslines rekomendacijas išteklių būklė tai leidžia;
 (c)Susitarimo 20 ir 21 straipsniuose numatyto galiojimo sustabdymo arba nutraukimo atveju.
 6. 2 dalies c punkte nurodytas finansinis įnašas yra:
 (a)atsietas nuo mokėjimų, susijusių su 2 dalies a ir b punktuose nurodytais mokėjimais už prieigą;
 (b)nustatomas atsižvelgiant į sektorinės paramos tikslų įgyvendinimą ir jo sąlygojamas, laikantis Protokolo ir metinių bei daugiamečių jo įgyvendinimo programų.
 7. Persvarsčius sektoriaus politikai įgyvendinti skirtos finansinės paramos sąlygas, 2 dalies c punkte nurodytą finansinio įnašo sumą gali pakoreguoti Jungtinis komitetas.
 INSTITUCINĖS NUOSTATOS
 13 straipsnis
 Jungtinis komitetas
 1. Įsteigiamas Jungtinis komitetas, kurį sudaro Šalių atstovai. Jis yra atsakingas už Susitarimo taikymo stebėseną ir gali priimti Protokolo ir jo priedo bei priedėlių pakeitimus.
 2. Jungtinis komitetas:
 (a)stebi, kaip vykdomas, aiškinamas ir taikomas Susitarimas, visų pirma kaip apibrėžiamas ir vertinamas 12 straipsnio 6 dalies b punkte nurodytų metinių ir daugiamečių programų įgyvendinimas;
 (b)nustato ir vertina 12 straipsnio 2 dalies c punkte nurodyto finansinio įnašo metines ir daugiametes programas;
 (c)tiria 12 straipsnio 4 dalyje nurodytą socialinį ir ekonominį naudos paskirstymą atitinkamoms bendruomenėms;
 (d)palaiko ryšius, būtinus sprendžiant abiems Šalims svarbius žvejybos srities klausimus;
 (e)yra taikaus ginčų dėl Susitarimo aiškinimo ir taikymo sprendimo forumas.
 3. Jungtinis komitetas gali tvirtinti Protokolo ir jo priedo bei priedėlių pakeitimus, susijusius su:
 (a)žvejybos galimybių ir atitinkamai 12 straipsnio 2 dalies a ir b punktuose nurodyto finansinio įnašo peržiūra;
 (b)sektorinės paramos ir atitinkamai 12 straipsnio 2 dalies c punkte nurodyto finansinio įnašo sąlygomis;
 (c)techninėmis sąlygomis ir taisyklėmis, pagal kurias Sąjungos laivai vykdo žvejybos veiklą;
 (d)visomis kitomis funkcijomis, kurias Šalys bendru sutarimu jam priskiria, be kita ko, kovos su NNN žvejyba ir vandenynų valdymo srityse.
 5. Jungtinis komitetas renkasi ne rečiau kaip kartą per metus pakaitomis Maroke ar Sąjungoje arba kitoje abiejų Šalių sutartoje vietoje; jam pirmininkauja Šalis, kurioje vyksta susitikimas. Vienos iš Šalių prašymu Jungtinis komitetas šaukia specialųjį susitikimą.
 Jungtinio komiteto posėdžių išvados įrašomos į Šalių pasirašomą posėdžio protokolą.
 6. Jungtinis komitetas gali priimti savo darbo tvarkos taisykles.
 14 straipsnis
 Taikymo teritorija
 Susitarimas taikomas teritorijose, kuriose taikoma Europos Sąjungos steigimo sutartis arba 6 straipsnio 1 dalyje nurodyti įstatymai ir kiti teisės aktai.
 BAIGIAMOSIOS NUOSTATOS
 15 straipsnis
 Ginčų sprendimas
 Kilus ginčams dėl Susitarimo aiškinimo ar taikymo, Šalys konsultuojasi tarpusavyje.
 16 straipsnis
 Protokolo, jo priedo bei priedėlių ir laiškų, kuriais pasikeista, statusas
 Protokolas, jo priedas bei priedėliai ir laiškai, kuriais pasikeista ir kurie pridedami prie Susitarimo, yra neatskiriama Susitarimo dalis ir taip pat reglamentuojami šiomis baigiamosiomis nuostatomis.
 17 straipsnis
 Kalbos ir įsigaliojimas
 Šis Susitarimas sudarytas anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir arabų kalbomis; kiekvienas tekstas yra autentiškas.
 Susitarimas įsigalioja tą dieną, kurią Šalys praneša viena kitai apie tuo tikslu reikalingų procedūrų užbaigimą.
 18 straipsnis
 Trukmė
 Susitarimas taikomas neribotą laikotarpį.
 19 straipsnis
 Laikinas taikymas
 Susitarimas gali būti laikinai taikomas abipusiu sutarimu, Šalims pasikeitus pranešimais, nuo dienos, kurią Sąjungos Taryba įgalioja jį pasirašyti.
 20 straipsnis
 Sustabdymas
 1. Susitarimo taikymas gali būti sustabdytas vienos iš Šalių iniciatyva susidarius vienai ar kelioms toliau nurodytoms situacijoms:
 (a)atsiradus įprastai vienos iš Šalių kontrolei nepavaldžioms aplinkybėms, išskyrus gamtos reiškinius, kurios dėl savo pobūdžio trukdo vykdyti žvejybos veiklą žvejybos zonoje;
 (b)jei kyla Šalių ginčas dėl Susitarimo aiškinimo arba įgyvendinimo, ypač dėl 6, 10 ir 12 straipsnių laikymosi;
 (c)jei viena iš Šalių nesilaiko Susitarimo;
 (d)dėl reikšmingo sektoriaus politikos gairių, kuriomis remiantis buvo sudarytas Susitarimas, pasikeitimo, dėl kurio viena iš Šalių prašo Susitarimą iš dalies pakeisti.
 2. Apie Susitarimo taikymo sustabdymą suinteresuotoji Šalis raštu praneša kitai Šaliai; sustabdymas įsigalioja praėjus trims mėnesiams nuo pranešimo gavimo. Po tokio pranešimo išsiuntimo Šalys pradeda konsultacijas siekdamos taikiai išspręsti ginčą per tris mėnesius.
 3. Jei nesutarimas neišsprendžiamas taikiai ir Susitarimo galiojimas sustabdomas, Šalys ir toliau konsultuojasi tarpusavyje siekdamos išspręsti ginčą. Šalims radus sprendimą, Susitarimas vėl pradedamas įgyvendinti, o 12 straipsnio 2 dalyje nurodyto finansinio įnašo suma sumažinama proporcingai ir pro rata temporis, atsižvelgiant į Susitarimo taikymo sustabdymo trukmę, nebent nusprendžiama kitaip.
 21 straipsnis
 Nutraukimas
 1. Susitarimo taikymas gali būti nutrauktas vienos iš Šalių iniciatyva susidarius vienai ar kelioms toliau nurodytoms situacijoms:
 (a)susidarius įprastai vienos iš Šalių kontrolei nepavaldžioms aplinkybėms, išskyrus gamtos reiškinius, kurios dėl savo pobūdžio trukdo vykdyti žvejybos veiklą žvejybos zonoje;
 (b)atitinkamų išteklių būklės pablogėjimo atveju;
 (c)sumažinus Sąjungos laivams suteiktų žvejybos galimybių naudojimą;
 (d)kai Šalys nevykdo prisiimtų įsipareigojimų dėl kovos su neteisėta, nedeklaruojama ir nereglamentuojama žvejyba;
 (e)dėl tarp Šalių kilusio ginčo dėl Susitarimo aiškinimo arba įgyvendinimo;
 (f)jei viena iš Šalių nesilaiko Susitarimo;
 (g)dėl reikšmingo sektoriaus politikos gairių, kuriomis remiantis buvo sudarytas Susitarimas, pasikeitimo, dėl kurio viena iš Šalių prašo Susitarimą iš dalies pakeisti.
 2. Apie Susitarimo nutraukimą atitinkama suinteresuotoji Šalis raštu praneša kitai Šaliai; nutraukimas įsigalioja praėjus šešiems mėnesiams nuo pranešimo gavimo, nebent Šalys bendru sutarimu nusprendžia šį laikotarpį pratęsti.
 3. Šalys viena su kita konsultuojasi nuo pranešimo apie nutraukimą gavimo dienos siekdamos taikiai išspręsti ginčą per šešis mėnesius.
 4. 12 straipsnyje nurodyto finansinio įnašo mokėjimas tais metais, kuriais įsigalioja nutraukimas, yra sumažinamas proporcingai ir pro rata temporis. Toks sumažinimas taip pat taikomas, jei viena iš Šalių nutraukia laikiną Susitarimo taikymą.
 22 straipsnis
 Peržiūra
 Šalys susitaria persvarstyti Susitarimą siekdamos atsižvelgti į visus teisinio, aplinkosauginio, ekonominio ir socialinio valdymo pokyčius, kurie gali turėti įtakos Sąjungos žvejybos veiklai.
 23 straipsnis
 Panaikinimas
 2007 m. vasario 28 d. įsigaliojęs Europos bendrijos ir Maroko Karalystės partnerystės susitarimas žuvininkystės sektoriuje panaikinamas.
 Europos Sąjungos ir Maroko Karalystės tausios žvejybos partnerystės susitarimo įgyvendinimo
 PROTOKOLAS
 1 straipsnis
 Apibrėžtys
 Protokole vartojamų terminų apibrėžtys nustatytos Susitarimo 1 straipsnyje, išskyrus toliau nurodytas apibrėžtis, kurios iš dalies pakeičiamos ir papildomos taip:
 1. Žvejybos susitarimas – Europos Sąjungos ir Maroko Karalystės tausios žvejybos partnerystės susitarimas ir prie jo pridėti laiškai, kuriais pasikeista;
 2. Protokolas – šis Žvejybos susitarimo įgyvendinimo protokolas ir jo priedas bei priedėliai;
 3. iškrovimas – bet kokio žvejybos produktų kiekio iškrovimas iš žvejybos laivo į krantą;
 4. perkrovimas – visų ar dalies laive laikomų žvejybos produktų iškrovimas į kitą laivą;
 5. stebėtojas – asmuo, nacionalinės institucijos pagal priedo nuostatas įgaliotas stebėti, kaip įgyvendinamos žvejybos veiklai taikomos taisyklės, arba mokslo tikslais stebėti pačią žvejybos veiklą;
 6. žvejybos licencija – laivo savininkui Departamento išduotas administracinis leidimas, už kurį mokamas metinis mokestis ir kuris suteikia teisę žvejoti valdymo rajone tuo laikotarpiu, kuriam jis buvo išduotas;
 7. veiklos vykdytojas – fizinis arba juridinis asmuo, valdantis arba turintis įmonę, kuri vykdo veiklą, susijusią su bet kuriuo žvejybos ar akvakultūros produktų gavybos, perdirbimo, pardavimo, platinimo ir mažmeninės prekybos grandinės etapu;
 8. Delegacija – Europos Sąjungos delegacija Maroke;
 9. Departamentas – Jūrų žuvininkystės departamentas prie Žemės ūkio, jūrų žuvininkystės, kaimo plėtros ir vandens bei miškų ministerijos.
 2 straipsnis
 Tikslas
 Protokolu siekiama įgyvendinti Žvejybos susitarimo nuostatas, visų pirma apibrėžiant Sąjungos laivų prieigos prie Žvejybos susitarimo 1 straipsnio h punkte apibrėžtos žvejybos zonos sąlygas ir tausios žvejybos partnerystės įgyvendinimo nuostatas.
 3 straipsnis
 Žvejybos galimybės
 1. 16 straipsnyje nurodytam laikotarpiui, kuris prasideda Protokolo taikymo pradžios dieną, pagal Žvejybos susitarimo 5 straipsnio nuostatas suteikiamos tokios žvejybos galimybės:
 (a)smulkiosios pelaginių žuvų žvejybos traukiamaisiais tinklais šiaurinėje dalyje kategorija: 22 laivai (toliau – 1 kategorija);
 (b)smulkiosios žvejybos dugninėmis ūdomis šiaurinėje dalyje kategorija: 35 laivai (toliau – 2 kategorija);
 (c)smulkiosios žvejybos ūdomis ir kartinėmis ūdomis pietinėje dalyje kategorija: 10 laivų (toliau – 3 kategorija);
 (d)demersinių žuvų žvejybos dugniniais tralais ir dugninėmis ūdomis pietinėje dalyje kategorija: 16 laivų (toliau – 4 kategorija);
 (e)smulkiosios tunų žvejybos kartinėmis ūdomis kategorija: 27 laivai (toliau – 5 kategorija);
 (f)pramoninės pelaginių žuvų žvejybos pelaginiais ar pusiau pelaginiais tralais ir gaubiamaisiais tinklais kategorija: metinė kvota:
 i) 85 000 tonų pirmaisiais taikymo metais, 18 laivų,
 ii) 90 000 tonų antraisiais taikymo metais, 18 laivų,
 iii) 100 000 tonų trečiaisiais ir ketvirtaisiais taikymo metais, 18 laivų
 (toliau – 6 kategorija)
 2. 1 dalis taikoma laikantis Protokolo 5, 10 ir 20 straipsnių nuostatų.
 3. Taikant Susitarimo 5 straipsnį, Sąjungos laivai gali žvejoti žvejybos zonoje tik turėdami žvejybos licenciją, išduotą laikantis Protokolo ir jo priede bei priedėliuose nustatytų sąlygų.
 4. Pagal Žvejybos susitarimo 3 straipsnio 4 dalies nuostatas Šalys Jungtinio komiteto posėdžiuose susitaria keistis informacija apie bendrą žvejybos zonoje veiklą vykdančių laivynų sužvejotą atitinkamų išteklių laimikį arba bendras tų išteklių žvejybos pastangas.
 4 straipsnis
 Finansinis įnašas
 1. Toliau nurodyta bendra apskaičiuotoji metinė Protokolo vertė.
 1.1. Pirmaisiais taikymo metais – 48 100 000 EUR. Į šią sumą įtraukta:
 (a)
 37 000 000 EUR finansinis įnašas, nurodytas Žvejybos susitarimo 12 straipsnyje, kurį sudaro:
 i)19 100 000 EUR finansinė kompensacija už Sąjungos laivų prieigą prie žvejybos zonos, nurodyta Žvejybos susitarimo 12 straipsnio 2 dalies a punkte;
 ii)17 900 000 EUR sektorinė parama, nurodyta Žvejybos susitarimo 12 straipsnio 2 dalies c punkte;
 b)11 100 000 EUR suma, atitinkanti apskaičiuotuosius laivų savininkų mokėtinus mokesčius, nurodytus Žvejybos susitarimo 12 straipsnio 2 dalies b punkte.
 1.2. Antraisiais taikymo metais – 50 400 000 EUR. Į šią sumą įtraukta:
 (a)38 800 000 EUR finansinis įnašas, nurodytas Žvejybos susitarimo 12 straipsnyje, kurį sudaro:
 i)20 000 000 EUR finansinė kompensacija už Sąjungos prieigą prie žvejybos zonos, nurodyta Žvejybos susitarimo 12 straipsnio 2 dalies a punkte;
 ii)18 800 000 EUR sektorinė parama, nurodyta Žvejybos susitarimo 12 straipsnio 2 dalies c punkte;
 (b)11 600 000 EUR suma, atitinkanti apskaičiuotuosius laivų savininkų mokėtinus mokesčius, nurodytus Žvejybos susitarimo 12 straipsnio 2 dalies b punkte.
 1.3. Trečiaisiais ir ketvirtaisiais taikymo metais – 55 100 000 EUR. Į šią sumą įtraukta:
 (a)42 400 000 EUR finansinis įnašas, nurodytas Žvejybos susitarimo 12 straipsnyje, kurį sudaro:
 i)21 900 000 EUR finansinė kompensacija už Sąjungos prieigą prie žvejybos zonos, nurodyta Žvejybos susitarimo 12 straipsnio 2 dalies a punkte;
 ii)20 500 000 EUR sektorinė parama, nurodyta Žvejybos susitarimo 12 straipsnio 2 dalies c punkte;
 (b)
 12 700 000 EUR suma, atitinkanti apskaičiuotuosius laivų savininkų mokėtinus mokesčius, nurodytus Žvejybos susitarimo 12 straipsnio 2 dalies b punkte.
 2. Pagal Žvejybos susitarimo 12 straipsnį, ypač jo 4 dalį, ir remdamosi 5 straipsnio nuostatomis Maroko Karalystės institucijos finansinį įnašą skiria laikydamosi Protokolo 6 ir 7 straipsnių nuostatų.
 3. 1 dalis taikoma atsižvelgiant į Protokolo 5, 10, 18, 19 ir 20 straipsnių nuostatas.
 4. Žvejybos susitarimo 12 straipsnio 2 dalies a ir c punktuose numatytas finansinis įnašas pervedamas vyriausiajam Maroko Karalystės iždininkui į atidarytą specialią Maroko Karalystės iždo sąskaitą, kurios duomenis praneša Maroko Karalystės institucijos.
 5 straipsnis
 Žvejybos galimybių koregavimas
 1. Protokolo 3 straipsnyje nurodytas žvejybos galimybes Jungtinis komitetas gali koreguoti bendru sutarimu pagal Žvejybos susitarimo 13 straipsnio 3 dalies a punktą, jei šios korekcijos nedaro neigiamo poveikio žvejybos zonos išteklių tvarumui. Korekcijos gali būti susijusios su kiekvienos kategorijos laivų skaičiumi, tikslinėmis rūšimis arba 3 straipsniu suteiktomis kvotomis.
 2. Remiantis Žvejybos susitarimo 12 straipsnio 5 dalimi, jei žvejybos galimybės didinamos arba mažinamos, Žvejybos susitarimo 12 straipsnio 2 dalies a punkte nurodyta finansinė kompensacija proporcingai koreguojama pagal žvejybos galimybes pro rata temporis ir atsižvelgiant į atitinkamų kategorijų žvejybos laimikio vertę. Korekciją tvirtina Jungtinis komitetas.
 Tačiau žvejybos galimybės negali būti padidintos tiek, kad jas atitinkanti Žvejybos susitarimo 12 straipsnio 2 dalies a punkte nurodyta Sąjungos mokama finansinė kompensacija padidėtų dvigubai.
 6 straipsnis
 Finansinės kompensacijos skyrimas už prieigą prie žvejybos zonos ir laivų savininkų mokami mokesčiai
 1. Iš Žvejybos susitarimo 12 straipsnio 2 dalies a punkte nurodytos finansinės kompensacijos ir 12 straipsnio 2 dalies b punkte nurodytų mokesčių gaunama socialinė ir ekonominė nauda geografiniu ir socialiniu požiūriu skirstoma teisingai, siekiant užtikrinti, kad jos gautų atitinkamos bendruomenės, kaip nustatyta Žvejybos susitarimo 12 straipsnio 4 dalyje.
 2. Ne vėliau kaip per 3 mėnesius nuo Protokolo taikymo pradžios Maroko Karalystės institucijos pateikia 1 dalyje nurodyto geografinio ir socialinio paskirstymo metodą ir paskirtų sumų paskirstymo formulę, kurią nagrinėja Jungtinis komitetas.
 3. Šalys Jungtiniame komitete svarsto visus reikšmingus geografinio ir socialinio paskirstymo pakeitimus.
 4. Kiekvienais metais per tris mėnesius Maroko Karalystės institucijos pateikia praėjusių finansinių metų metinę geografinio ir socialinio paskirstymo ataskaitą.
 5. Iki Protokolo galiojimo pabaigos Maroko Karalystės institucijos pateikia galutinę 1 dalyje nurodytų sumų geografinio ir socialinio paskirstymo ataskaitą.
 7 straipsnis
 Sektorinės paramos skyrimas
 1. Žvejybos susitarimo 12 straipsnio 2 dalies c punkte nurodyta sektorine parama prisidedama prie sektoriaus politikos plėtros ir įgyvendinimo pagal nacionalinę žuvininkystės sektoriaus plėtros strategiją.
 2. Ne vėliau kaip per tris mėnesius nuo Protokolo taikymo pradžios dienos Jungtinis komitetas susitaria dėl daugiametės sektoriaus programos ir išsamių jos įgyvendinimo taisyklių, visų pirma:
 (a)metinių ir daugiamečių konkrečios sektorinės paramos sumos naudojimo pagal Žvejybos susitarimo 12 straipsnio 4 dalį gairių;
 (b)metinių ir daugiamečių tikslų, siektinų norint plėtoti tausios žvejybos veiklą, kurie turi atitikti Maroko Karalystės institucijų išdėstytus nacionalinės sektoriaus politikos prioritetus;
 (c)kasmetinio rezultatų vertinimo kriterijų, ataskaitų ir procedūrų, įskaitant biudžeto ir finansinius rodiklius, taip pat kontrolės ir audito metodų.
 3. Bet kokį gairių, tikslų, kriterijų ir rodiklių pakeitimą Šalys tvirtina Jungtiniame komitete.
 4. Maroko Karalystės institucijos pateikia metinę sektorinės paramos projektų įgyvendinimo pažangos ataskaitą, kurią nagrinėja Jungtinis komitetas. Šios ataskaitos struktūrą nustato Jungtinis komitetas ne vėliau kaip per tris mėnesius nuo Protokolo taikymo pradžios dienos.
 5. Atsižvelgdamos į projektų pobūdį ir jų vykdymo trukmę, jiems pasibaigus Maroko Karalystės institucijos pateikia jų įgyvendinimo ataskaitą, kurią nagrinėja Jungtinis komitetas. Šios ataskaitos turinį nustato Jungtinis komitetas.
 6. Prieš pasibaigiant Protokolo galiojimui Maroko Karalystės institucijos pateikia galutinę Protokole numatytos sektorinės paramos įgyvendinimo ataskaitą, į kurią įtraukiami ankstesnėse dalyse nurodyti elementai.
 7. Šalys, jei reikia, ne vėliau kaip šešis mėnesius nuo Protokolo galiojimo pabaigos arba sustabdymo ar nutraukimo, numatytų Protokole, toliau stebi sektorinės paramos įgyvendinimą. Tačiau sektorinės paramos konkrečiam veiksmui arba projektui, kurį Junginis komitetas jau yra patvirtinęs, stebėseną prireikus galima pratęsti ne ilgesniam kaip šešių mėnesių papildomam laikotarpiui.
 8. Šalys parengia su Žvejybos susitarimu susijusį komunikacijos ir matomumo planą. Planas tvirtinamas pirmajame Jungtinio komiteto posėdyje.
 8 straipsnis
 Mokėjimai
 1. Žvejybos susitarimo 12 straipsnio 2 dalies a punkte nurodytas finansinis įnašas mokamas:
 (a)pirmaisiais metais – ne vėliau kaip per du mėnesius nuo Jungtinio komiteto posėdžio, kuriame patvirtinamas 6 straipsnio 2 dalyje nurodytas paskirstymo metodas;
 (b)vėlesniais metais – Protokolo taikymo pradžios metinių dieną su sąlyga, kad Jungtinis komitetas yra atlikęs 4 ir 5 dalyje nurodytas analizes.
 2. Žvejybos susitarimo 12 straipsnio 2 dalies c punkte nurodytas finansinis įnašas mokamas:
 (a)pirmaisiais metais – ne vėliau kaip per 2 mėnesius nuo tada, kai Jungtinis komitetas patvirtina Protokolo 7 straipsnio 2 dalyje numatytas metines ir daugiametes programas;
 (b)vėlesniais metais – per du mėnesius nuo tada, kai Jungtinis komitetas patvirtina ankstesnių metų rezultatus ir kitų finansinių metų metinę programą.
 3. Laivų savininkų mokesčiai mokami pagal Protokolo priedo I skyriaus E skirsnyje nustatytas taisykles.
 4. Kiekvienais metais Jungtinis komitetas nustato, ar rezultatai atitinka programas, o mokėjimai – geografinio ir socialinio paskirstymo formulę.
 5. Jei rezultatai, įskaitant geografinį ir socialinį paskirstymą, neatitinka 6 straipsnio 2 ir 3 dalyse nurodytos programos arba metodo, mokėjimai ir su jais susijusi žvejybos veikla gali būti koreguojami arba prireikus iš dalies ar visiškai sustabdyti. Tokiais atvejais Šalys toliau konsultuojasi tarpusavyje, o Jungtiniam komitetui nustačius, kad 4 dalyje nustatytos sąlygos įvykdytos, mokėjimai ir žvejybos veikla atnaujinami.
 9 straipsnis
 Mokslinis koordinavimas
 1. Pagal Žvejybos susitarimo 3 ir 8 straipsnius Šalys įsipareigoja reguliariai ir prireikus rengti mokslinius susitikimus, kuriuose nagrinėtų mokslinius klausimus ir, jei reikia, Jungtinio komiteto prašymų nustatytų laimikio pirminio pardavimo iškrovimo vietoje arba paskirties rinkose vertę.
 2. Mokslinių susitikimų įgaliojimus, sudėtį ir veikimą nustato Jungtinis komitetas.
 10 straipsnis
 Mokslinės žvejybos kampanijos
 Mokslinių tyrimų ir mokslinių bei techninių žinių tobulinimo tikslais Jungtinio komiteto prašymu žvejybos zonoje gali būti vykdoma mokslinė žvejybos kampanija. Mokslinės žvejybos kampanijos taisyklės nustatomos remiantis Protokolo priedo III skyriuje numatytomis nuostatomis.
 11 straipsnis
 Ekonominės veiklos vykdytojų bendradarbiavimas
 Remdamosi galiojančiais teisės aktais ir reglamentais, Šalys skatina ekonominės veiklos vykdytojus užmegzti ryšius ir remia jų bendradarbiavimą šiose srityse:
 (a)su žuvininkyste susijusių pramonės šakų, visų pirma laivų statybos ir taisymo, žvejybos įrangos ir įrankių gamybos, vystymo;
 (b)išsamesnio keitimosi profesinėmis žiniomis ir kadrų ruošimo jūrinei žuvininkystei;
 (c)prekybos žvejybos produktais;
 (d)rinkodaros;
 (e)akvakultūros ir mėlynosios ekonomikos.
 12 straipsnis
 Protokole numatytų nuostatų ir prievolių nevykdymas
 Remdamosi Protokolo ir žvejybos zonoje galiojančių teisės aktų nuostatomis Maroko Karalystės institucijos pasilieka teisę taikyti priede numatytas sankcijas už Protokolo nuostatų ir jame numatytų prievolių nevykdymą.
 13 straipsnis
 Elektroniniai duomenų mainai
 Šalys įsipareigoja kuo greičiau įdiegti elektronines sistemas, pvz., ERS, būtinas keistis visa su techniniu Protokolo valdymu susijusia informacija ir dokumentais, kaip antai laimikio duomenimis, LSS laivo geografinių koordinačių pranešimais ir pranešimais apie Sąjungos laivų, vykdančių veiklą pagal Žvejybos susitarimą, įplaukimą į zoną ir išplaukimą iš jos.
 14 straipsnis
 Konfidencialumas
 1. Šalys užtikrina, kad visi su Sąjungos žvejybos laivais ir jų žvejybos veikla susiję asmens duomenys, gauti pagal Susitarimą, įskaitant stebėtojų surinktus duomenis, būtų tvarkomi laikantis konfidencialumo ir duomenų apsaugos principų.
 2. Šalys užtikrina, kad viešai skelbiami būtų tik su žvejybos veikla žvejybos zonoje susiję suvestiniai duomenys.
 3. Duomenys, kurie gali būti laikomi konfidencialiais, kompetentingų institucijų naudojami tik Susitarimo įgyvendinimo ir žvejybos valdymo, priežiūros, kontrolės bei stebėjimo tikslais.
 4. Jungtinis komitetas pagal Bendrąjį duomenų apsaugos reglamentą gali nustatyti tinkamas Sąjungos perduodamų asmens duomenų apsaugos ir teisių gynimo priemones.
 15 straipsnis
 Įsigaliojimas
 Protokolas ir jo priedas bei priedėliai įsigalioja tą dieną, kurią Šalys praneša viena kitai apie tam įsigaliojimui būtinų procedūrų užbaigimą.
 16 straipsnis
 Trukmė
 Nepaisant Žvejybos susitarimo 18 straipsnio, Protokolas taikomas ketverius metus nuo jo įsigaliojimo dienos arba atitinkamai nuo jo laikino taikymo pradžios dienos.
 17 straipsnis
 Laikinas taikymas
 Protokolas gali būti taikomas laikinai abipusiu sutarimu, abiem Šalims pasikeitus pranešimais, nuo dienos, kurią Europos Sąjungos Taryba įgalioja jį pasirašyti.
 18 straipsnis
 Sustabdymas
 Protokolo taikymas gali būti sustabdytas vienos iš Šalių iniciatyva pagal Žvejybos susitarimo 20 straipsnio nuostatas.
 19 straipsnis
 Nutraukimas
 Protokolo taikymas gali būti nutrauktas vienos iš Šalių iniciatyva pagal Žvejybos susitarimo 21 straipsnio nuostatas.
 20 straipsnis
 Peržiūra
 Protokolas gali būti peržiūrėtas vienos iš Šalių iniciatyva pagal Žvejybos susitarimo 22 straipsnio nuostatas.
 PRIEDAS
 SĄJUNGOS LAIVŲ ŽVEJYBOS VEIKLOS VYKDYMO ŽVEJYBOS ZONOJE SĄLYGOS
 I SKYRIUS
 LICENCIJŲ PARAIŠKŲ TEIKIMO IR LICENCIJŲ IŠDAVIMO NUOSTATOS
 A. Licencijų paraiškos
 1. Žvejybos vykdymo žvejybos zonoje licencija gali būti išduota tik reikalavimus atitinkantiems laivams.
 2. Laivas atitinka reikalavimus, jei nei laivo savininkui, nei jo kapitonui, nei pačiam laivui nėra uždrausta žvejoti žvejybos zonoje ir jei laivas nėra teisiškai įtrauktas į NNN žvejybą vykdančių laivų sąrašą.
 3. Jie neturi būti pažeidę galiojančių teisės aktų ir turi būti įvykdę visas ankstesnes prievoles, susijusias su jų žvejybos veikla žvejybos zonoje.
 4. Ne vėliau kaip likus 20 dienų iki prašomų licencijų galiojimo pradžios Sąjungos institucijos Žemės ūkio, jūrų žuvininkystės, kaimo plėtros ir vandenų bei miškų ministerijos Jūrų žuvininkystės departamentui (toliau – Departamentas) pateikia laivų, kurie prašo leisti vykdyti žvejybos veiklą laikantis prie Protokolo pridedamuose techninių duomenų lapuose nustatytų apribojimų, sąrašą.
 Šie sąrašai
 (a)el. paštu siunčiami Departamentui adresais, perduotais pasikeičiant laiškais prieš Protokolo taikymo pradžią,
 (b)ir juose pagal žvejybos kategorijas ir valdymo rajoną yra nurodomos kiekvieno laivo pagrindinės charakteristikos, pagal išlaidų kategorijas suskirstytos mokėjimų sumos ir žvejybos įrankis (-iai), kuris (-ie) bus naudojamas (-i) prašomu laikotarpiu, o 6 kategorijai – ir prašoma mėnesinėmis prognozėmis grindžiama laimikio kvota tonomis.
 5. 6 kategorijos atveju, jei laimikis konkretų mėnesį
 (a)pasiekia mėnesine prognoze grįstą laivui skirtą kvotą prieš pasibaigiant tam mėnesiui, laivo savininkas, Sąjungos institucijoms tarpininkaujant, Departamentui gali pateikti pakoreguotą mėnesinę laimikio prognozę ir prašymą padidinti mėnesine prognoze grįstą kvotą;
 (b)neviršija mėnesine prognoze grįstos laivo kvotos, atitinkamas kvotos kiekis ar mokesčio suma perkeliama į kitą veiklos laikotarpį einamaisiais kalendoriniais metais.
 6. Individualios licencijų paraiškos, suskirstytos pagal žvejybos kategorijas, pateikiamos Departamentui kartu su pirmiau nurodytais sąrašais ir naudojant 1 priedėlyje esančią formą.
 7. Prie licencijos paraiškos pridedami tokie dokumentai:
 (a)valstybės, su kurios vėliava plaukiojama, tinkamai patvirtintos laivo talpos sertifikato kopija,
 (b)nauja spalvota skaitmeninė ne mažesnės kaip 1400 x 1050 pikselių skiriamosios gebos nuotrauka, kurios autentiškumas patvirtintas pagal galiojančias vėliavos valstybės procedūras, – laivas joje turi būti esamos būklės, nufotografuotas šonu ir turi aiškiai matytis jo registracijos numerio raidės ir skaičiai. Nuotraukos formatas yra ne mažesnis kaip 15 cm x 10 cm;
 (c)įrodymas, kad sumokėti galiojančiais teisės aktais nustatyti metiniai žvejybos licencijos mokesčiai, stebėtojų mokesčiai ir kiti mokesčiai, kaip nurodyta E skirsnyje;
 (d)kiti dokumentai arba pažymėjimai, kurių reikalaujama remiantis specialiomis nuostatomis, pagal Protokolą taikytinomis atitinkamo tipo laivams.
 8. Pagal Protokolą kasmet atnaujinant licencijos galiojimą laivams, kurių techninės savybės nepasikeitė, pateikiama atnaujinimo paraiška ir įrodymas, kad sumokėti žvejybos licencijų mokesčiai ir kiti mokesčiai ir padengtos su stebėtojais susijusios išlaidos.
 9. Licencijos paraiškos formas bei visus 6 dalyje minimus dokumentus su nurodyta žvejybos licencijai išduoti reikalinga informacija Sąjungos institucijos elektroniniu būdu perduoda Departamentui.
 B. Licencijų išdavimas
 1. Departamentas, tarpininkaujant Europos Sąjungos delegacijai Maroke (toliau – Delegacija), visų laivų licencijas Sąjungos institucijoms pateikia per 15 dienų nuo tos dienos, kai gauna visus 6 dalyje nurodytus dokumentus.
 2. Esant reikalui, Departamentas Sąjungos institucijoms nurodo priežastis, dėl kurių licenciją išduoti atsisakyta.
 3. Žvejybos licencijos rengiamos pagal 2 priedėlyje pateiktuose techninių duomenų lapuose esančią informaciją, visų pirma nurodant valdymo rajoną, atstumą nuo kranto, duomenis susijusius su nuolatinio laivo geografinių koordinačių nustatymo ir atnaujinimo per palydovą priemonėmis (LSS atsakiklio serijos numeris), leidžiamus naudoti įrankius, pagrindines rūšis, leidžiamus tinklo akių dydžius, leidžiamą sužvejoti priegaudą, o 6 kategorijos atveju – laivo mėnesines prognozuojamas leidžiamo laimikio kvotas.
 4. Mėnesine prognoze grindžiama kvota gali būti padidinta, neviršijant atitinkamame techninių duomenų lape nustatytų ribų.
 5. Žvejybos licencijos išduodamos tik laivams, atlikusiems visus atitinkamus administracinius formalumus.
 6. Šalys susitaria skatinti elektroninės licencijų sistemos įdiegimą.
 C. Licencijų galiojimas ir panaudojimas
 1. Išskyrus pirmuosius metus, kurie prasideda paraiškos padavimo dieną ir baigiasi ne vėliau kaip gruodžio 31 d., žvejybos licencijos galioja:
 (a)vienus kalendorinius metus (5 kategorija), kurie atitinka laikotarpį nuo licencijos galiojimo pradžios iki gruodžio 31 d.;
 (b)ketvirtį (1, 2, 3 ir 4 kategorijos), kuris atitinka vieną iš trijų mėnesių laikotarpių, prasidedančių sausio 1 d., balandžio 1 d., liepos 1 d. arba spalio 1 d.;
 (c)vieną mėnesį (6 kategorija), kuris atitinka laikotarpį nuo licencijos galiojimo pradžios iki mėnesio pabaigos.
 Paskutiniaisiais taikymo metais, kurie prasideda sausio 1 d. ir baigiasi Protokolo galiojimo pabaigos dieną, minėti laikotarpiai atitinkamais atvejais de facto sutrumpinami dėl Protokolo galiojimo pabaigos.
 2. Žvejybos licencija galioja tik tuo laikotarpiu, už kurį sumokėtas mokestis, tik toje žvejybos zonoje ir tik tiems žvejybos įrankiams bei kategorijai, kurie nurodyti licencijoje.
 3. Žvejybos licencija išduodama konkrečiam laivui ir negali būti perleidžiama. Tačiau įrodytu force majeure atveju, pavyzdžiui, jei laivas prarandamas ar jo negalima ilgai naudoti dėl rimto techninio gedimo, kurį tinkamai nustato vėliavos valstybės kompetentingos institucijos, Sąjungos institucijų prašymu laivo licencija panaikinama. Nauja licencija, laikantis licencijų prašymo ir išdavimo nuostatų, kuo greičiau išduodama kitam tokios pačios kategorijos žvejybą vykdančiam laivui, kurio talpa neviršija laivo, kurio licencija panaikinta, talpos.
 4. Panaikintą licenciją laivo savininkas arba jo atstovas grąžina Departamentui.
 5. Žvejybos licencija turi būti laive ir kontrolės atveju pateikta įgaliotųjų institucijų atstovams.
 D. Mokesčiai už žvejybos licencijas ir kiti mokesčiai
 1. Metiniai žvejybos licencijos mokesčiai yra nustatyti Maroko įstatymais ir kitais teisės aktais, reglamentuojančiais žvejybos veiklą žvejybos zonoje.
 2. Mokesčiai už licencijas apima kalendorinius metus, kuriais išduodama licencija, ir sumokami pateikiant pirmąjį licencijos einamiesiems metams prašymą. Į šių licencijų mokesčių sumas yra įtraukti visi susiję mokesčiai, išskyrus uosto mokesčius ar mokesčius už paslaugas.
 3. Be žvejybos licencijų mokesčių, dar yra priskaičiuojami kiti mokesčiai kiekvienam laivui remiantis prie 2 priedėlyje pateiktuose techninių duomenų lapuose nustatytais tarifais.
 4. Mokestis apskaičiuojamas proporcingai faktiniam žvejybos licencijos galiojimui, atsižvelgiant į galimą biologinio atsikūrimo laikotarpį.
 E. Mokėjimo taisyklės
 1. Mokesčiai už žvejybos licencijas ir kiti mokesčiai mokami ir su stebėtojais susijusios išlaidos apmokamos Žemės ūkio, jūrų žuvininkystės, kaimo plėtros ir vandenų bei miškų ministerijos iždininkui į banko sąskaitą, atidarytą Maroko Al Maghrib banke, kurios Nr. 0018100078000 20110750201.
 2. Mokestis už 5 kategorijos laivų laimikį mokamas taip:
 (a)techniniame duomenų lape nurodyta fiksuoto dydžio avanso suma (7 000 EUR vienam laivui) sumokama prieš pradedant žvejybos veiklą;
 (b)avansas apskaičiuojamas proporcingai licencijos galiojimui;
 (c)iki birželio 30 d. Sąjungos institucijos Departamentui pateikia už praėjusius prekybos metus mokėtinų mokesčių ataskaitą, grindžiamą laivo savininko parengtomis ir vėliavos valstybės kompetentingų institucijų bei Maroko Karalystės institucijų patikrintomis ir patvirtintomis laimikio deklaracijomis;
 (d)paskutiniaisiais Protokolo taikymo metais mokėtinų sumų ataskaita už praėjusius metus pateikiama per 4 mėnesius po Protokolo galiojimo pabaigos;
 (e)e) galutinė ataskaita perduodama atitinkamiems laivų savininkams, kurie per 30 dienų nuo pranešimo apie Departamento patvirtintas sumas gavimo turi įvykdyti finansines prievoles. laivo savininko atlikto mokėjimo eurais, pervesto Vyriausiajam Maroko iždininkui į 1 dalyje nurodytą sąskaitą, įrodymą Sąjungos institucijos nusiunčia Departamentui ne vėliau kaip per pusantro mėnesio nuo minėto pranešimo gavimo;
 (f)f) jeigu ataskaitoje nurodyta suma yra mažesnė už prieš tai nurodytą avansą, likutis negrąžinamas;
 (g)g) laivų savininkai imasi visų būtinų priemonių užtikrinti, kad galimi papildomi mokėjimai būtų atlikti per e punkte nustatytą laikotarpį;
 (h)h) nevykdant e punkte nurodytų prievolių, žvejybos licencijos galiojimas automatiškai sustabdomas iki tol, kol laivo savininkas tas prievoles įvykdys.
 3. Mokesčių mokėjimas už paskirtas kvotas 6 kategorijos tralerių atveju:
 (a)mokestis už laivo savininko prašomą mėnesine prognoze grįstą kvotą mokamas prieš pradedant žvejybos veiklą;
 (b)padidinus A skirsnio 5 dalyje numatytą mėnesine prognoze grįstą kvotą, padidinimą atitinkantis mokestis Maroko Karalystės institucijoms turi būti sumokėtas prieš tęsiant žvejybos veiklą;
 (c)viršijus mėnesine prognoze grįstą kvotą ir jos padidinimą, tokį viršijimą atitinkančio mokesčio suma dauginama iš 3. Mėnesinis likutis, apskaičiuotas pagal faktinį laimikį, mokamas per du mėnesius nuo mėnesio, kurį tas kiekis buvo sužvejotas.
 II SKYRIUS
 VALDYMO RAJONAS
 1. Kiekvienos žvejybos kategorijos valdymo rajonai išsamiai aprašomi 2 priedėlyje pateiktuose techninių duomenų lapuose.
 2. Prieš Protokolo taikymo pradžios datą Maroko Karalystės institucijos pateikia Sąjungos institucijoms valdymo rajonų ir visų juose esančių plotų, kuriuose žvejyba uždrausta, geografines koordinates.
 3. Ši informacija perduodama skaitmeniniu formatu, naudojant dešimtainį Š/P DD.ddd formatą (WGS84).
 4. Jei vėliau šie duomenys pasikeičia, apie pakeitimus nedelsiant pranešama.
 5. Prireikus Sąjunga gali paprašyti papildomos informacijos apie tas koordinates.
 III SKYRIUS
 MOKSLINIŲ ŽVEJYBOS KAMPANIJŲ ĮGYVENDINIMO TAISYKLĖS
 1. Šalys kartu priima sprendimus dėl
 (a)Europos ekonominės veiklos vykdytojų, kurie vykdys mokslinę žvejybos kampaniją,
 (b)šiam tikslui tinkamiausio laikotarpio ir
 (c)taikytinų sąlygų.
 2. Siekdamas palengvinti tiriamąjį laivų darbą, Departamentas perduoda turimą mokslinę informaciją ir kitus pagrindinius duomenis.
 3. Šalys susitaria dėl mokslinio protokolo, kuris bus taikomas mokslinės žvejybos kampanijai ir perduotas atitinkamiems ūkinės veiklos vykdytojams.
 4. Tokios kampanijos trukmė yra ne ilgesnė nei šeši mėnesiai ir ne trumpesnė kaip trys mėnesiai, nebent abi Šalys bendru susitarimu nustato kitaip.
 5. Sąjungos institucijos Maroko Karalystės institucijoms nusiunčia mokslinei žvejybos kampanijai skirtų žvejybos licencijų paraiškas, prie kurių pridedami techniniai dokumentai, kuriuose nurodoma:
 (a)techninės laivo charakteristikos,
 (b)laivo pareigūnų kompetencijos lygis žvejybos srityje,
 (c)reiso techninių detalių pasiūlymas (trukmė, žvejybos įrankiai, tyrinėjimo rajonas ir pan.),
 (d)finansavimo forma.
 6. Jei mano esant reikalinga, Departamentas organizuoja dialogą su Sąjungos institucijomis ir atitinkamais laivų savininkais techninėms ir finansinėms detalėms aptarti.
 7. Prieš pradėdamas mokslinę žvejybos kampaniją, Sąjungos laivas turi atplaukti į Maroko Karalystės institucijų paskirtą uostą, kuriame jis inspektuojamas, kaip numatyta šio priedo VIII skyriaus 1 dalies a ir b punktuose.
 8. Prieš prasidedant kampanijai, laivų savininkai Departamentui ir Sąjungos institucijoms pateikia:
 (a)laive jau esančių sužvejotų žuvų kiekio deklaraciją,
 (b)žvejybos įrankių, kurie bus naudojami reiso metu, technines charakteristikas,
 (c)garantiją, kad jie laikysis galiojančių reguliavimo reikalavimų.
 9. Reiso jūroje metu atitinkami laivų savininkai:
 (a)perduoda Departamentui ir Sąjungos institucijoms savaitinę laimikio, sužvejoto per dieną ir per valksmą, ataskaitą, nurodydami techninius reiso duomenis (padėtis, gylis, diena ir valanda, laimikis ir kitos pastabos ar komentarai);
 (b)naudodamiesi LSS nurodo laivo geografines koordinates, greitį, kursą;
 (c)užtikrina, kad, laikantis VII skyriuje išdėstytų nuostatų dėl stebėtojų, laive būtų Maroko pilietybę turintis arba Maroko Karalystės institucijų paskirtas stebėtojas. Jei Šalys nesusitaria kitaip, laivas neprivalo grįžti į uostą dažniau kaip kartą per du mėnesius;
 (d)pristato laivą inspektavimui prieš jam išplaukiant iš Maroko žvejybos zonos, jei to reikalauja Maroko Karalystės institucijos;
 (e)laikosi Maroko žvejybos įstatymų ir kitų teisės aktų. Žuvys, sužvejotos mokslinės žvejybos kampanijos metu (įskaitant priegaudą), yra laivo savininko nuosavybė, jei tai neprieštarauja atitinkamiems Jungtinio komiteto sprendimams ir mokslinio protokolo nuostatoms.
 10. Departamentas paskiria kontaktinį asmenį, atsakingą už visų nenumatytų problemų, galinčių trukdyti mokslinei žvejybos kampanijai, sprendimą.
 IV SKYRIUS
 PALYDOVINĖ STEBĖSENA (LAIVŲ STEBĖJIMO SISTEMA (LSS))
 A. Bendrosios nuostatos
 1. Sąjungos laivams, vykdantiems ar ketinantiems pagal Protokolą vykdyti žvejybos veiklą žvejybos zonose, taikomi Maroko teisės aktai, reglamentuojantys laivo geografinių koordinačių nustatymo ir atnaujinimo per palydovą priemonių veikimą. Vėliavos valstybė narė prižiūri, kad su jos vėliava plaukiojantys laivai tokių teisės aktų laikytųsi.
 2. Bet kurio Sąjungos laivo, kuriam pagal Protokolą išduotas leidimas, veikla turi būti nuolat stebima, visų pirma naudojant palydovinę laivų stebėjimo sistemą (angl. Vessel Monitoring System (toliau – LSS)). Konkrečią stebėsenos tvarką nustato Jungtinis komitetas.
 3. Laivų, kuriems pagal Protokolą taikoma palydovinė stebėsena, LSS sistema užtikrina automatinį laivo geografinių koordinačių perdavimą vėliavos valstybės žvejybos stebėjimo ir kontrolės centrui (toliau ŽSKC), kuris jas persiunčia Maroko ŽSKC.
 4. Vėliavos valstybė ir Maroko Karalystės institucijos paskiria savo LSS korespondentus, per kuriuos palaikomas ryšys.
 (a)Prieš pradedant taikyti Protokolą valstybės narės ir Maroko ŽSKC pasikeičia atitinkamų LSS korespondentų duomenimis (pavardėmis, adresais, telefonais, teleksais, el. pašto adresais);
 (b)Jei vėliau LSS korespondento duomenys pasikeičia, apie pakeitimus nedelsiant pranešama.
 Kontaktiniai centrai, kurių kontaktiniai duomenys perduodami iki Protokolo taikymo pradžios dienos, keičiasi visa reikiama informacija apie laivų įrangą, perdavimo protokolus ar kitas funkcijas, reikalingas palydovinei stebėsenai vykdyti.
 B. LSS duomenys
 1. Jei laivas, kuris žvejoja pagal Žvejybos susitarimą ir kuris pagal Protokolą yra stebimas per palydovą, įplaukia į žvejybos zoną, valstybės, su kurios vėliava laivas plaukioja, žvejybos stebėjimo centras Maroko ŽSKC iš karto perduoda atitinkamus laivo geografinių koordinačių pranešimus. Šie pranešimai perduodami taip:
 (a)elektroniniu būdu, naudojant saugų protokolą;
 (b)kas 2 valandas ar dažniau;
 (c)3 priedėlyje nurodytu formatu.
 2. Naudotinas formas – NAF formatas, kol bus pereita prie naujo UN-CEFACT formato. Maroko Karalystės institucijos nustato laikotarpį, būtiną pereiti prie UN-CEFACT formato ir FLUX protokolo, atsižvelgiant į su šiuo nauju formatu ir FLUX protokolu susijusius techninius sunkumus. Jos nustato bandomąjį laikotarpį, numatytą prieš perėjimą prie faktinio naujojo formato ir FLUX protokolo naudojimo. Bandymus sėkmingai užbaigus Šalys kuo skubiau Jungtiniame komitete arba pasikeisdamos laiškais bendrai nustato įsigaliojimo datą.
 3. Kiekviename koordinačių pranešime nurodoma:
 (a)laivo identifikaciniai duomenys;
 (b)paskutinės laivo geografinės koordinatės (ilguma, platuma) su mažesne kaip 100 m paklaida, taikant 99 proc. pasikliautinąjį intervalą;
 (c)geografinių koordinačių nustatymo data ir laikas;
 (d)laivo greitis ir kursas.
 4. LSS geografinės koordinatės nurodomos taip:
 (a)pirmosios laivo geografinės koordinatės, užregistruotos įplaukus į žvejybos zoną, žymimos kodu „ENT“;
 (b)visos vėlesnės laivo geografinės koordinatės žymimos kodu „POS“;
 (c)pirmosios laivo geografinės koordinatės, užregistruotos išplaukus iš žvejybos zonos, žymimos kodu „EXI“;
 (d)rankiniu būdu pagal C skirsnio 3 dalį perduodamos laivo geografinės koordinatės žymimos kodu „MAN“.
 5. Vėliavos valstybės ŽSKC užtikrina automatinį duomenų apdorojimą ir elektroninį laivo geografinių koordinačių pranešimų perdavimą. Laivo geografinių koordinačių pranešimai registruojami saugiu būdu ir saugomi duomenų bazėje trejus metus. Tačiau techninių sunkumų atveju šis laikotarpis gali būti sumažintas bendru sprendimu.
 6. Palydovinės stebėsenos sistemos įranga ir programinė įranga turi būti:
 (a)patikimos, t. y. jos turi būti apsaugotos nuo laivo geografinių koordinačių klastojimo ir manipuliacijų rankiniu būdu;
 (b)visiškai automatizuotos ir nuolat veikiančios, nepriklausomai nuo aplinkos ar klimato sąlygų;
 7. Laive esančią ir duomenims perduoti skirtą nuolatinio laivo geografinių koordinačių nustatymo sistemos palydovinę įrangą draudžiama perkelti, išjungti, sunaikinti, sugadinti, padaryti neveikiančia ar tyčia pakeisti, pakoreguoti ar suklastoti sistemos perduodamus ar užregistruotus duomenis.
 8. Laivų kapitonai nuolat užtikrina, kad:
 (a)duomenys nebūtų pakeisti,
 (b)palydovinės stebėsenos sistemos antenos (-ų) niekas neužstotų;
 (c)nebūtų nutrūkęs palydovinės stebėsenos sistemos elektros maitinimas;
 (d)palydovinės stebėsenos sistema nebūtų išmontuota.
 9. Stebėsenos ir kontrolės tikslais Šalys susitaria prireikus ir paprašytos keistis informacija apie naudojamą įrangą.
 C. Laive esančios stebėsenos įrangos veikimo techniniai trukdžiai arba jos gedimas
 1. Jei kyla techninių trukdžių arba įvyksta žvejybos laive esančios palydovinės stebėsenos įrangos gedimas, valstybė narė, su kurios vėliava laivas plaukioja, nedelsdama apie tai praneša Departamentui ir Sąjungos institucijoms.
 2. Sugedusi įranga turi būti pakeista per 10 darbo dienų nuo vėliavos valstybės pranešimo apie gedimą Maroko ŽSKC. Neįvykdžius reikalavimo per šį terminą atitinkamas laivas turi grįžti į Maroko Karalystės institucijų paskirtą uostą reguliavimo procedūroms ir taisymo darbams arba išplaukti iš žvejybos zonos su sąlyga, kad vėliavos valstybė Maroko ŽSKC persiunčia sugedusios įrangos inspektavimo ataskaitą ir praneša gedimo priežastis.
 3. Kol įranga nepakeista, laivo kapitonas vėliavos valstybės ŽSKC kas 4 valandas rankiniu būdu naudodamas elektronines priemones, radiją ar faksą siunčia bendrąjį laivo geografinių koordinačių pranešimą, į kurį įtraukiami kapitono užregistruotų laivo geografinių koordinačių pranešimai, laikantis B skirsnyje numatytų sąlygų.
 4. Tokius rankiniu būdu atsiųstus pranešimus vėliavos valstybės ŽSKC nedelsdamas registruoja B skirsnio 5 dalyje nurodytoje duomenų bazėje ir perduoda Maroko ŽSKC pagal tą patį protokolą ir tokiu pat formatu, kaip aprašyta 3 priedėlyje.
 D. Atvejai, kai Maroko ŽSKC negauna duomenų
 1. Jei Maroko ŽSKC nustato, kad valstybė, su kurios vėliava plaukioja laivas, neteikia B skirsnyje nurodytos informacijos, jis apie tai nedelsdamas praneša Sąjungos institucijoms ir atitinkamai vėliavos valstybei.
 2. Atitinkamos vėliavos valstybės ŽSKC ir Maroko ŽSKC nedelsdami vienas kitam praneša apie bet kokius laivo geografinių koordinačių pranešimų perdavimo ar gavimo nesklandumus, kad būtų kuo greičiau rastas techninis sprendimas. Apie abiejų ŽSKC rastą sprendimą informuojamos Sąjungos institucijos.
 3. Visi per gedimo laiką neperduoti pranešimai turi būti perduoti, kai atstatomas atitinkamos vėliavos valstybės ŽSKC ir Maroko ŽSKC ryšys.
 4. Vėliavos valstybės ŽSKC ir Maroko ŽSKC iki Protokolo taikymo pradžios dienos susitaria dėl alternatyvių elektroninės komunikacijos priemonių, naudotinų LSS duomenims perduoti jų tarpusavio ryšio gedimo atveju ir vienas kitam nedelsdami praneša apie bet kokį pasikeitimą.
 5. Sąjungos vėliavos valstybių ŽSKC ir Maroko ŽSKC komunikacijos trikdžiai neturi daryti įtakos įprastai laivų žvejybos veiklai. Tačiau iškart turi būti naudojamas pagal 4 dalį sutartas perdavimo būdas.
 6. Maroko Karalystės institucijos atitinkamai informuoja savo kompetentingas kontrolės institucijas, kad Sąjungos laivai nebūtų laikomi pažeidėjais dėl LSS duomenų neperdavimo dėl vieno iš ŽSKC gedimo, ir joms praneša apie pagal 4 dalį sutartą perdavimo būdą.
 E. LSS duomenų apsauga
 1. Laikantis šių nuostatų kitai Šaliai perduoti stebėsenos duomenys turi būti skirti išskirtinai Maroko Karalystės institucijų atliekamai Sąjungos laivų, žvejojančių pagal Žvejybos susitarimą, kontrolei ir stebėsenai bei Maroko vykdomiems žvejybos valdymo ir planavimo tiriamiesiems darbams.
 2. Šie duomenys jokiu būdu negali būti perduoti trečiosioms šalims, nesvarbu, kokia būtų priežastis.
 3. Bet koks dėl šių nuostatų aiškinimo ar taikymo kylantis ginčas sprendžiamas Šalims konsultuojantis tarpusavyje Žvejybos susitarimo 13 straipsnyje numatytame Jungtiniame komitete, kuris priima sprendimą.
 4. Šalys susitaria, kad, esant reikalui, šios nuostatos gali būti persvarstytos Jungtiniame komitete.
 V SKYRIUS
 LAIMIKIO DEKLARACIJŲ TEIKIMAS
 A. Žvejybos žurnalas
 1. Laivo kapitonas turi naudoti žvejybos žurnalą, kurio pavyzdžiai pateikti 4 ir 5 priedėliuose, ir jį pildyti pagal žvejybos žurnalo paaiškinime išdėstytas nuostatas.
 2. Laivų savininkai turi pateikti žvejybos žurnalo kopiją savo kompetentingoms institucijoms ne vėliau kaip praėjus 15 dienų po iškrovimo. Šios institucijos kopijas nedelsdamos perduoda Sąjungos institucijoms ir Departamentui. Žvejybos žurnalai turi būti užpildyti ir perduoti net ir tuo atveju, jei žuvų sužvejota nebuvo.
 3. Jei laivų savininkai nevykdo 1 ir 2 dalyse nurodytų prievolių, žvejybos licencijos galiojimas automatiškai sustabdomas iki tol, kol laivo savininkas tas prievoles įvykdys. Apie tokį sprendimą nedelsiant pranešama Sąjungos institucijoms.
 B. Ketvirčio laimikio deklaracijos
 1. Iki kiekvieno ketvirčio trečio mėnesio pabaigos Sąjungos institucijos, naudodamos 6 ir 7 priedėliuose pateiktus pavyzdžius, praneša Departamentui per praėjusį ketvirtį Sąjungos laivų sužvejotų kiekių duomenis.
 2. Šie duomenys yra mėnesiniai, suskirstyti visų pirma pagal kategorijas ir teikiami už kiekvieną laivą apie visas žvejybos žurnale nurodytas rūšis.
 3. Šie duomenys Departamentui taip pat persiunčiami kompiuterinės rinkmenos pavidalu, kurios formatas suderinamas su jo naudojama programine įranga.
 C. Duomenų patikimumas
 A ir B skirsniuose nurodytuose dokumentuose esanti informacija turi atspindėti faktinį sužvejotą kiekį, kad ja būtų galima remtis kaip vienu iš rodiklių, kuriais grindžiamas išteklių įvertinimas.
 D. Perėjimas prie elektroninės sistemos
 1. Perduodant duomenis elektronine sistema, naudojama keičiantis visais laimikio ir deklaracijų duomenimis (elektronine duomenų perdavimo sistema, ERS), taikomas Komisijos XML EU-ERS 3.1.0 formatas per DEH (Data Exchange Highway), kol bus pereita prie naujojo UN-CEFACT formato, kuriam naudojamas Komisijos FLUX tinklas.
 2. Šalys pirmuosius šešis Protokolo taikymo mėnesius atlieka bandymus, būtinus ERS veikimui užtikrinti.
 3. Šalys numato, kad ši sistema bus įdiegta ir popierinės žvejybos žurnalo bei laimikio duomenų deklaracijų versijos pakeistos ERS pranešimais baigiantis bandomajam laikotarpiui, kuris prireikus gali būti bendru sprendimu pratęstas.
 4. Šalys bendru sutarimu ERS sistemai naudoja tokias duomenų perdavimo priemones ir formatą, kurie atitinka technines nuostatas, kurių apibrėžimas ir išsamios taikymo taisyklės bus nustatytos pasikeičiant laiškais iki Protokolo taikymo pradžios dienos.
 E. Iškrovimas ne Maroke
 Laivų savininkai ne vėliau kaip per15 dienų nuo iškrovimo savo kompetentingoms institucijoms turi pateikti pagal Protokolą sužvejoto ir iškrauto laimikio deklaraciją. Per tą patį laikotarpį jie nusiunčia deklaracijos kopiją Delegacijai ir Maroko Karalystės institucijoms adresais, kurie buvo pateikti pasikeičiant laiškais iki Protokolo taikymo pradžios dienos.
 Nevykdant šių prievolių, žvejybos licencijos galiojimas automatiškai sustabdomas iki tol, kol laivo savininkas tas prievoles įvykdys. Apie tokį sprendimą nedelsiant pranešama Sąjungos institucijoms.
 VI SKYRIUS
 MAROKO JŪREIVIŲ PRIĖMIMAS Į LAIVĄ
 1. Pagal Susitarimą žvejybos licencijas gavę laivų savininkai visam jų buvimo žvejybos zonoje laikotarpiui darbui į laivą priima Maroko jūreivius, vadovaudamiesi 2 priedėlyje pateiktuose techninių duomenų lapuose išdėstytomis nuostatomis.
 2. Laivų savininkai jūreivius, kuriuos jie priims į savo laivus, pasirenka:
 (a)iš oficialaus jūreivystės mokyklų absolventų sąrašo, kurį Departamentas pateikia Sąjungos institucijoms, o šios perduoda atitinkamoms vėliavos valstybėms. Sąrašas atnaujinamas kiekvienų metų vasario 1 d. Iš minėtų absolventų laivų savininkai savo nuožiūra renkasi geriausias žinias ir tinkamiausią patirtį turinčius kandidatus;
 (b)tarp jūrininkų, kurie pateikė įrodymų, kad yra dirbę Sąjungos laivuose taikant ankstesnius protokolus.
 3. Maroko jūreivių darbo sutartys, kurių viena kopija perduodama sutarties šalims, sudaromos tarp laivo savininko atstovo (-ų) ir jūreivių ir (arba) jų profesinių sąjungų ar jų atstovų, derinant su kompetentingomis Maroko Karalystės institucijomis. Šios sutartys garantuoja jūrininkams socialinę apsaugą, įskaitant gyvybės draudimą ir draudimą nuo ligų bei nelaimingų atsitikimų.
 4. Sutarties kopiją laivo savininkas arba jo atstovas turi nusiųsti Departamentui per delegaciją.
 5. Laivo savininkas ar jo atstovas tarpininkaujant Delegacijai Departamentui praneša į kiekvieną laivą priimtų Maroko jūreivių pavardes ir įguloje užimamas pareigas.
 6. Delegacija vasario 1 d. ir rugpjūčio 1 d. Departamentui perduoda pusmetinę suvestinę, kurioje nurodytas kiekvienas Sąjungos laivas ir į jį priimti Maroko jūreiviai bei jų registracijos duomenys.
 7. Atlyginimą Maroko jūreiviams moka laivo savininkas. Atlyginimas nustatomas prieš išduodant licenciją laivo savininko arba jo atstovo ir atitinkamų Maroko jūreivių ar jų atstovų sutarimu. Tačiau Maroko jūreivių atlyginimo sąlygos negali būti blogesnės, nei Maroko laivų jūreiviams taikomos sąlygos, turi atitikti TDO standartus ir bet kokiu atveju būti ne prastesnės už TDO standartus.
 8. Jei vienas ar daugiau įdarbintų jūreivių neatvyksta į laivą nustatytą laivo išplaukimo valandą, kapitonui leidžiama pradėti numatytą reisą, prieš tai pranešus įlaipinimo uosto kompetentingoms institucijoms apie nepakankamą jūreivių skaičių laive ir pataisius įgulos sąrašą. Minėtos institucijos informuoja Departamentą.
 9. Laivo savininkas privalo pasirūpinti, kad ne vėliau kaip iki kito reiso pradžios jo laive būtų reikalaujamas jūreivių skaičius.
 10. Jei į laivą Maroko jūreiviai nepriimami dėl kokių nors kitų priežasčių, nei nurodytoji prieš tai esančiame punkte, atitinkamas laivo savininkas privalo ne vėliau kaip per tris mėnesius už kiekvieną į darbą nepriimtą Maroko jūreivį sumokėti nustatytą 20 EUR mokestį už kiekvieną į darbą nepriimtą Maroko jūreivį ir už kiekvieną žvejybos zonoje praleistą dieną.
 11. Šios lėšos yra skiriamos Maroko žvejams jūreiviams apmokyti ir yra pervedamos į banko sąskaitą Nr. 0018100078000 20110750201, atidarytą Maroko Al Maghrib banke.
 12. Išskyrus 8 punkte nurodytąjį atvejį, jei laivų savininkas sistemingai nesilaiko reikalavimo įdarbinti nustatytą Maroko jūreivių skaičių, žvejybos licencija automatiškai panaikinama, kol minėtasis reikalavimas nebus vykdomas. Apie tokį sprendimą nedelsiant pranešama Delegacijai.
 VII SKYRIUS
 ŽVEJYBOS STEBĖJIMAS
 1. Laivai, kuriems pagal Protokolą leidžiama žvejoti žvejybos zonoje, priima asmenis, Maroko karalystės institucijų paskirtus moksliniais stebėtojais. Šių stebėtojų darbo rezultatai gali būti naudojami moksliniais ir (arba) kontrolės tikslais.
 2. 2 priedėlyje pateiktuose techniniuose dokumentuose yra nurodyta kiekvienos kategorijos žvejybos stebėjimo apimtis ir trukmė.
 3. Sąlygos, kuriomis paskirtieji stebėtojai priimami į laivą, nustatomos taip:
 (a)Departamentas sudaro laivų, kuriems paskirtas stebėtojas, sąrašą ir paskirtų stebėtojų sąrašą. Iškart po sudarymo šie sąrašai perduodami Delegacijai.
 (b)Išduodamas licenciją arba ne vėliau kaip likus 15 dienų iki stebėtojo atvykimo į laivą Departamentas atitinkamiems laivų savininkams per Delegaciją praneša paskirto stebėtojo laive pavardę.
 4. Stebėtojo priėmimo į laivą taisyklės yra nustatomos bendru laivo savininko arba jo atstovo ir Maroko Karalystės institucijų sutarimu.
 5. Atitinkamas laivo savininkas ne vėliau kaip likus dviem savaitėms iki numatyto stebėtojo atvykimo praneša Maroko Karalystės institucijų paskirtą įlaipinimo datą ir uostą.
 6. Stebėtojas į laivą įlipa laivo savininko pasirinktame uoste pirmojo reiso žvejybos zonoje pradžioje, po to, kai pranešamas paskirtų laivų sąrašas.
 7. Jei stebėtojas į laivą priimamas užsienio šalyje, stebėtojo kelionės išlaidas padengia laivo savininkas. Jei laivas, kuriame yra stebėtojas, išplaukia iš žvejybos rajono, imamasi visų būtinų priemonių, kad stebėtojas kuo greičiau galėtų sugrįžti; jo kelionės išlaidas padengia laivo savininkas.
 8. Kai laivų savininkai nesilaiko savo įpareigojimų ir dėl to stebėtojo kelionė tampa bereikalinga, laivo savininkas padengia tokios stebėtojo kelionės išlaidas ir už tas dienas, kai stebėtojas nedirba, moka jam tokio pat dydžio dienpinigius, kokie yra mokami jo laipsnio Maroko nacionaliniams valdininkams. Jei dėl laivo savininko kaltės stebėtoją vėluojama įlaipinti į laivą, savininkas stebėtojui taip pat moka prieš tai nurodytus dienpinigius.
 9. Apie bet kokį su dienpinigiais susijusių taisyklių pakeitimą Delegacijai pranešama ne vėliau kaip likus dviem mėnesiams iki pakeitimo įsigaliojimo.
 10. Jei stebėtojas sutartu laiku neatvyksta į sutartą vietą ir nepasirodo dar 12 valandų nuo nustatyto laiko, laivo savininkas automatiškai atleidžiamas nuo įsipareigojimo paimti jį į laivą.
 11. Su stebėtoju laive elgiamasi kaip su pareigūnu. Jis atlieka tokias užduotis:
 (a)stebi laivo žvejybos veiklą;
 (b)tikrina žvejybos operacijas vykdančio laivo geografines koordinates;
 (c)atlieka biologinių bandinių ėmimo operacijas pagal mokslo programas;
 (d)registruoja naudojamus žvejybos įrankius;
 (e)tikrina į žvejybos žurnalą įrašytus žvejybos zonoje sužvejoto laimikio duomenis;
 (f)tikrina priegaudos procentinę dalį ir įvertina išmetamą pardavimui tinkamų žuvų, vėžiagyvių ir moliuskų kiekį;
 (g)faksu arba elektroninėmis priemonėmis praneša žvejybos duomenis, įskaitant laive esančio pagrindinio laimikio ir priegaudos dydį.
 12. Kapitonas imasi visų jam įgaliojimais suteiktų priemonių, siekdamas užtikrinti savo pareigas atliekančio stebėtojo fizinį ir psichologinį saugumą.
 13. Stebėtojui suteikiama visa reikalinga įranga pareigoms vykdyti. Kapitonas jam suteikia galimybę naudotis jo užduočių vykdymui reikalingomis ryšio priemonėmis, susipažinti su dokumentais, tiesiogiai susijusiais su laivo žvejyba, visų pirma, žvejybos žurnalu ir navigacijos knyga, leidžia patekti į laivo dalis, kurios galėtų jam palengvinti vykdyti savo užduotis.
 14. Būdamas laive, stebėtojas:
 (a)privalo imtis visų reikalingų veiksmų tam, kad užtikrintų, jog dėl jo priėmimo į laivą sąlygų ir buvimo laive nenutrūktų žvejybos operacijos ir nebūtų trukdoma jų vykdyti;
 (b)privalo tausoti laive esantį turtą ir įrangą bei paisyti visų laivui priklausančių dokumentų konfidencialumo.
 15. Stebėjimo laikotarpio pabaigoje ir prieš palikdami laivą stebėtojai rengia veiklos ataskaitą, kuri perduodama kompetentingoms Maroko Karalystės institucijoms, o jos kopija – Delegacijai. Stebėtojas pasirašo ataskaitą dalyvaujant kapitonui, kuris gali ją papildyti arba paprašyti papildyti, įtraukiant, jo nuomone, naudingas pastabas, po kuriomis jis pats pasirašo. Palikdamas laivą stebėtojas perduoda kapitonui ataskaitos kopiją.
 16. Laivo savininkas savo sąskaita užtikrina stebėtojo apgyvendinimo ir maitinimo laive sąlygas, kurios atitinka pareigūnams taikomas sąlygas, atsižvelgiant į laivo galimybes.
 17. Stebėtojo atlyginimą ir socialines įmokas moka kompetentingos Maroko Karalystės institucijos.
 18. Siekiant padengti Maroko patirtas išlaidas dėl stebėtojų buvimo laive, numatoma mokėti vadinamą stebėtojų mokestį, kurio dydis yra 5,5 EUR per ketvirtį už kiekvieno žvejybos zonoje žvejojančio laivo vieną GT. Šis mokestis mokamas vadovaujantis šio priedo I skyriaus E dalies taisyklėmis.
 19. Nesilaikant ankstesnėse dalyse nurodytų prievolių, žvejybos licencijos galiojimas sustabdomas iki tol, kol laivo savininkas atliks tas prievoles. Apie tokį sprendimą nedelsiant pranešama Delegacijai.
 VIII SKYRIUS
 STEBĖSENA IR KONTROLĖ
 A. Techniniai patikrinimai
 1. Vieną kartą per kalendorinius metus, taip pat pakeitus technines savybes ar paprašius pakeisti žvejybos kategoriją, kai imama naudoti kitokius žvejybos įrankius, pagal Protokolo nuostatas išduotą licenciją turintys Sąjungos žvejybos laivai turi atvykti į Maroko Karalystės institucijų paskirtą uostą, kad būtų atliktas galiojančiuose įstatymuose numatytas techninis patikrinimas. Toks techninis patikrinimas atliekamas per 48 valandas po laivo atvykimo į uostą.
 2. Kai techninis patikrinimas tinkamai baigiamas, laivo kapitonui išduodamas atitikties pažymėjimas, kurio galiojimo laikotarpis sutampa su licencijos galiojimo laikotarpiu ir kuris automatiškai pratęsiamas laivui tais pačiais kalendoriniais metai pratęsus licencijos galiojimą. Tačiau ilgiausia galiojimo trukmė neviršija vienų metų. Šis pažymėjimas turi būti nuolat laikomas laive.
 3. Techniniu patikrinimu siekiama patikrinti, ar techninės savybės ir laive esanti įranga atitinka reikalavimus, kaip veikia laive esantys buvimo vietos ir jos nustatymo per palydovą įrenginiai ir ar laikomasi su Maroko jūreivių įgula susijusių nuostatų.
 4. Su techniniu patikrinimu susijusias išlaidas apmoka laivo savininkas, jų dydis nustatomas pagal Maroko įstatymuose numatytus įkainius. Išlaidos negali viršyti sumos, kurią paprastai už tokias paslaugas moka kiti laivai.
 5. Nevykdant prieš tai esančiose 1, 2 ir 3 dalyse nurodytų prievolių, žvejybos licencijos galiojimas automatiškai sustabdomas iki tol, kol laivo savininkas tas prievoles įvykdys. Apie tokį sprendimą nedelsiant pranešama Delegacijai.
 B. Įplaukimas į zoną ir išplaukimas iš jos
 1. Pagal Protokolo nuostatas išduotą licenciją turintys Sąjungos žvejybos laivai ne vėliau kaip likus 6 valandoms el. paštu Departamentui praneša apie ketinimą įplaukti į žvejybos zoną arba išplaukti iš jos, taip pat perduoda tokią informaciją:
 (a)pranešimo perdavimo datą ir laiką;
 (b)laivo geografines koordinates pagal IV skyriaus B skirsnį;
 (c)laive esančio sužvejoto kiekio svorį kilogramais pagal rūšis, žymimas triraidžiu kodu;
 (d)pranešimo tipą, pvz., „laimikis įplaukiant“ (COE) ir „laimikis išplaukiant“ (COX).
 2. 1 dalyje nurodytas pranešimo laikotarpis laivams, vykdantiems 1 ir 2 kategorijų žvejybą, sutrumpinamas iki 1 valandos.
 3. Šie pranešimai pirmumo tvarka siunčiami el. paštu arba faksu, kurių duomenys pateikiami pasikeičiant laiškais prieš Protokolo taikymo pradžios datą.
 4. 6 kategorijos laivų atveju galutinis išplaukimas iš žvejybos zonos galimas tik gavus išankstinį Departamento leidimą. Toks leidimas suteikiamas per 24 val. po kapitono ar agento pateikto prašymo, išskyrus savaitgalio išvakarėse pateiktą prašymą, kai leidimas išduodamas pirmadienį. Jei leidimą išduoti atsisakoma, Departamentas laivo savininkui ir Sąjungos institucijoms nedelsdamas praneša atsisakymo priežastis.
 5. Jeigu nustatoma, kad laivas žvejoja apie tai nepranešęs Departamentui, jis laikomas neturinčiu licencijos.
 6. Laivų fakso, telefono numerius ir kapitono el. pašto adresą laivo savininkas nurodo žvejybos licencijos paraiškoje.
 C. Kontrolės procedūros
 1. Sąjungos laivų, kuriems pagal Protokolą išduotos licencijos, kapitonai sudaro galimybę ir padeda Maroko pareigūnams, įgaliotiems atlikti žvejybos veiklos inspektavimą ir kontrolę, patekti į laivą ir atlikti savo užduotis.
 2. Pareigūnai laive užtrunka ne ilgiau nei būtina užduotims atlikti.
 3. Atlikus inspektavimą ir kontrolę, inspektorius parengia inspektavimo ataskaitą, kurią pasirašo laivo kapitonas, turintis teisę dėl ataskaitos pareikšti pastabų. Jam išduodama ataskaitos kopija.
 D. Laivo sulaikymas
 1. Departamentas nedelsdamas ir ne vėliau kaip per 48 valandas informuoja Delegaciją apie bet kokį Sąjungos laivo sulaikymą žvejybos zonoje.
 2. Sąjungos institucijoms taip pat pateikiamas trumpas pranešimas apie tokio sulaikymo aplinkybes ir priežastis.
 3. Kapitonas turi nuplukdyti savo laivą į uostą, nurodytą už kontrolę atsakingų Maroko Karalystės institucijų. Maroko jūros žvejybos taisykles pažeidęs laivas sulaikomas uoste, kol bus atlikti reguliavimo formalumai.
 E. Pažeidimo protokolas
 1. Už kontrolę atsakingoms Maroko Karalystės institucijos surašius pažeidimo protokolą, šį dokumentą pasirašo laivo kapitonas. Jeigu kapitonas protokolą pasirašyti atsisako arba to padaryti negali, tai nurodoma protokole.
 2. Dokumento pasirašymas arba nepasirašymas nedaro poveikio kapitono gynimosi teisėms ir priemonėms, kuriomis jis gali pasinaudoti ginčydamas pažeidimą, kuriuo jis kaltinamas.
 F. Pažeidimo klausimo sprendimas
 1. Prieš pradedant bet kokią teismo procedūrą, nustatyto pažeidimo klausimą bandoma išspręsti kompromiso procedūra, laikantis Maroko žvejybos taisyklių.
 Kompromisas turi būti priimtas ne vėliau kaip per 3 darbo dienas nuo laivo savininko teisėto prašymo ieškoti kompromisinio sprendimo. Kompromiso priėmimą patvirtina laivo savininkas surašydamas atsiskaitymo per tam tikrą laikotarpį dokumentą. Jei mokėjimas atliekamas per tą laikotarpį, sandoris laikomas užbaigtu, jei neatliekamas, Departamentas imasi teisminių veiksmų.
 2. Kompromiso atveju mokėtina baudos suma nustatoma remiantis Maroko jūrų žvejybos teisės aktais.
 3. Jeigu ginčo negalima išspręsti taikant kompromiso procedūrą ir jis perduodamas kompetentingai teisminei institucijai, laivo savininkas į Maroko Al Maghrib banke atidarytą sąskaitą, kurios duomenys pateikti pasikeičiant laiškais iki Protokolo taikymo pradžios dienos, perveda banko užstatą, kurio pakaktų piniginių baudų sumokėjimui garantuoti.
 4. Banko užstato negalima atsiimti, kol nėra pasibaigusi teismo procedūra. Jis grąžinamas, jei procedūra baigiama be apkaltinamojo nuosprendžio. Jei apkaltinamuoju nuosprendžiu paskirta bauda yra mažesnė už banko užstatą, Maroko Karalystės institucijos grąžina jo skirtumą.
 5. Laivui leidžiama išplaukti iš uosto:
 (a)jei įvykdomos kompromiso procedūros metu nustatytos prievolės arba
 (b)pateikus 3 dalyje nurodytą banko užstatą ir jį Maroko Karalystės institucijoms priėmus, kol bus užbaigta teismo procedūra.
 G. Perkrovimas
 1. Bet koks laimikio perkrovimas jūroje žvejybos zonoje yra draudžiamas. Tačiau 6 kategorijos laivai, pageidaujantys perkrauti laimikį žvejybos zonoje, turi tai daryti Maroko Karalystės institucijų paskirtame uoste arba jo akvatorijoje po to, kai Departamentas išduoda leidimą. Tokį perkrovimą stebi Jūrų žvejybos delegacijos ir kontrolės institucijų stebėtojas arba atstovas. Pažeidus šią nuostatą taikomos sankcijos, numatytos galiojančiuose Maroko teisės aktuose.
 2. Prieš bet kokį perkrovimą laivo savininkas ne vėliau kaip prieš 72 valandas Departamentui turi pateikti tokią informaciją:
 (a)perkrovime dalyvaujančių žvejybos laivų pavadinimus;
 (b)krovininio laivo pavadinimą, jo vėliavos valstybę, registracijos numerį ir šaukinį;
 (c)perkraunamų žuvų kiekį (tonomis pagal rūšis);
 (d)laimikio paskirties vietą;
 (e)perkrovimo datą ir dieną.
 3. Marokas pasilieka teisę neleisti perkrauti sužvejoto kiekio, jei žvejybos zonose ar už jų ribų krovininis laivas vykdė NNN žvejybą.
 4. Perkrovimas laikomas išvykimu iš žvejybos zonos. Todėl laivai Departamentui turi įteikti sužvejoto kiekio deklaracijas ir pranešti apie savo ketinimus tęsti žvejybą arba išplaukti iš žvejybos zonos.
 5. Pagal Protokolo nuostatas išduotą licenciją turinčio 6 kategorijos žvejybą vykdančio Sąjungos laivo kapitonas, vykdantis iškrovimo arba perkrovimo operacijas Maroko Karalystės institucijų paskirtame uoste, leidžia ir padeda Maroko inspektoriams atlikti tokių operacijų kontrolę. Atlikus inspektavimą ir kontrolę uoste, laivo kapitonui išduodamas pažymėjimas.
 H. Bendra žvejybos stebėsena
 1. Šalys įgyvendina žuvų iškrovimo kontrolės priežiūros ir stebėsenos sistemą, kad, siekiant užtikrinti Protokolo nuostatų laikymąsi, būtų pagerintas kontrolės efektyvumas.
 2. Praktinės bendros stebėsenos taisyklės nustatomos bendru Šalių kompetentingų institucijų sutarimu. Vėliau Šalys parengia metinį bendros stebėsenos planą.
 3. Šalys paskiria už numatytą bendros stebėsenos planą atsakingą (-us) savo atstovą (-us), kurio (-ių) vardą (-us) ir pavardę (-es) praneša kitai Šaliai. Departamentas pranešimą pateikia prieš mėnesį.
 4. Maroko Karalystės institucijų atstovas dalyvauja kaip stebėtojas, kai laivų, vykdžiusių veiklą žvejybos rajone, iškrovimą inspektuoja valstybių narių nacionalinės kontrolės institucijos.
 5. Jis lydi nacionalinius kontrolės valdininkus uoste ir laivuose, krantinėse, pirminio pardavimo vietose, žuvies pardavėjų parduotuvėse, sandėliuose šaldytuvuose ir kitose patalpose, kur žuvis patalpinama prieš jos pirminį pardavimą, ir turi teisę susipažinti su šių tikrinimų dokumentais.
 6. Maroko Karalystės institucijų atstovas parengia ir pateikia inspektavimų, kuriuose dalyvavo, ataskaitą. Ataskaitos kopija pateikiama Delegacijai. Maroko Karalystės institucijos pasilieka teisę per inspektavimus surinktą informaciją naudoti reguliavimo kontrolės tikslais.
 7. Sąjungos institucijoms paprašius Sąjungos žvejybos inspektoriai kaip stebėtojai gali dalyvauti Maroko Karalystės institucijų atstovams atliekant laimikio iškrovimo iš Sąjungos laivų tų institucijų paskirtuose uostuose inspektavimus.
 IX SKYRIUS
 LAIMIKIO IŠKROVIMAS
 A. Principas
 Šalys, suprasdamos geresnės integracijos naudą siekiant jų žuvininkystės sektorių bendros plėtros, susitarė priimti toliau išdėstytas nuostatas dėl dalies laimikio, žvejybos zonoje sužvejoto pagal Protokolo nuostatas išduotą licenciją turinčių Sąjungos laivų, iškrovimo Maroko Karalystės institucijų paskirtuose uostuose.
 B. Apibrėžtis
 Privalomu iškrovimu laikoma šių operacijų visuma:
 1. šviežių produktų iškrovimas vežti tranzitu sausumos keliais, taikant visus su uoste vykdoma veikla susijusius mokesčius, išskyrus pridėtinės vertės mokestį;
 2. užšaldytų produktų perkrovimas uoste arba jo akvatorijoje arba iškrovimas uoste į konteinerius;
 3. šviežių arba užšaldytų produktų iškrovimas pagal Sąjungos laivo savininko ir operatoriaus sudarytą sutartį (savininko ir gamintojo sutartį);
 4. šviežių arba užšaldytų produktų, skirtų parduoti aukcione arba perduodamų pramoninių žuvų vertinimo tarnyboms (Comptoir d'agréage du poisson industriel (CAPI)), iškrovimas.
 C. Taikymo taisyklės
 Privalomasis iškrovimas vyksta remiantis prie Protokolo pridedamuose techninių duomenų lapuose pateiktomis nuostatomis.
 D. Finansinės lengvatos
 5 kategorijos žvejybą vykdantiems Sąjungos laivams ir 6 kategorijos žvejybą vykdantiems RSW tipo laivams bei traukiamaisiais tinklais žvejojantiems laivams, turintiems pagal Protokolo nuostatas išduotą žvejybos licenciją ir Maroko uoste iškraunantiems didesnę nei pagal techninius dokumentus privaloma procentinę laimikio dalį, mokesčiai už kiekvieną privalomą ribą viršijančią toną gali būti sumažinti 5 proc., su sąlyga, kad iškrauti produktai pereina prekybos aukcione etapą ir nėra perkraunami ar gabenami tranzitu.
 Laivų savininkai, kurie laimikį iškrauna ne Maroko uoste, privalo Departamentui pateikti pardavimo pažymas, kurios naudojamos Maroke neiškrauto laimikio kontrolės tikslais.
 Šio iškraunamo laimikio kiekybinis ekonominis ir socialinis poveikis, taip pat Maroko ir Europos privačių subjektų partnerystė su žvejyba susijusiuose sektoriuose yra vertinami Jungtiniame komitete.
 E. Nuobaudos už iškrovimo reikalavimų nesilaikymą
 Tų kategorijų laivams, kuriems taikomas privalomasis iškrovimas ir kurie nevykdo šios prievolės, kaip numatyta atitinkamose techninėse bylose, vėlesnis mokestis padidinamas 15 %. Jei iškrovimo reikalavimo ir toliau nesilaikoma, Jungtinis komitetas nuobaudas padidina.
 Nuobaudos už iškrovimo reikalavimo nesilaikymą apskaičiuojamos remiantis atitinkamos kategorijos žvejybai suteikiamos licencijos galiojimo laikotarpiu (6 kategorijos žvejybos – vieno mėnesio laikotarpiu, 1 ir 4 kategorijų – ketvirčio laikotarpiu ir 5 kategorijos – vienų metų laikotarpiu).
 Padidinimas apskaičiuojamas taip:
 –1 ir 4 kategorijos žvejybai: padidinimas taikomas kas ketvirtį mokamo mokesčio sumai (priklausomai nuo GT);
 –5 kategorijos žvejybai: padidinimas taikomas metinio mokesčio sumai;
 –6 kategorijos žvejybai, kurios mokesčiai mokami ir licencijos išduodamos kas mėnesį: padidinimas taikomas sumai, mokamai kaip tolesnis mokestis už „prašomą mėnesine prognoze grindžiamą laimikio kvotą tonomis“.
 1 priedėlis
 MAROKO IR EUROPOS SĄJUNGOS ŽVEJYBOS SUSITARIMAS
 ŽVEJYBOS LICENCIJOS PARAIŠKA
 ŽVEJYBOS KATEGORIJOS NUMERIS: ...
 I. PAREIŠKĖJAS
 1.
 Laivo savininko vardas ir pavardė
 ......................................................................................................................
 2.
 Laivo savininko asociacijos arba atstovo pavadinimas (vardas ir pavardė) ...............................................................................
 3.
 Laivo savininko asociacijos arba atstovo adresas ...........................................................................
 .....................................................................................................................................................................................
 4.
 Telefonas ...........................................
 Faksas ...................................
 El. paštas .....................................................
 5.
 Kapitono vardas ir pavardė .............................. Pilietybė ............................. El. paštas .............................
 II. LAIVAS IR JO IDENTIFIKAVIMO DUOMENYS
 1.
 Laivo pavadinimas ............................................................................................................................................
 2.
 Vėliavos valstybė ...............................................................................................................................
 3.
 Išorės registracijos numeris ..............................................................................................................
 4.
 Registracijos uostas ......................... MMSI numeris ................ IMO numeris...........................
 5.
 Registracijos dabartinėje vėliavos valstybėje data .................. Ankstesnė vėliavos valstybė (jei yra) ..............................
 6.
 Laivo pastatymo metai ir vieta ................................... Radijo šaukinys ................................................
 7.
 Radijo dažnis ................................. Palydovinio telefono numeris ..................................
 8.
 Korpuso medžiaga
 Plienas ◻
 Medis ◻
 Poliesteris ◻
 Kita ◻
 III. TECHNINĖS LAIVO CHARAKTERISTIKOS IR ĮRANGA
 1.
 Bendras ilgis ..................................................
 Plotis ...............................................................................
 2.
 Bendroji talpa (išreikšta GT) ...............
 Naudingoji talpa.................................
 3.
 Pagrindinio variklio galingumas, KW ................ Markė .............................. Tipas ................................
 4.
 Laivo tipas .................................................. Žvejybos kategorija .............................................................
 5.
 Žvejybos įrankiai ................................................................................................................................................
 6.
 Žvejybos zonos ............................................
 Tikslinės rūšys ...............................................
 7.
 Bendras laivo įgulos narių skaičius ......................................................................................................................
 8.
 Laimikio laikymo laive būdas
 Vėsinimas ◻
 Šaldymas ◻
 Mišrus ◻
 Užšaldymas ◻
 9.
 Užšaldymo pajėgumas per 24 valandas (tonomis) .............................................................................................
 10.
 Talpyklų tūris ....................................................................
 Skaičius ..........................................................
 11.
 LSS atsakiklis
 Gamintojas ....................................... Modelis ......................... Serijos numeris ...........................
 Programinės įrangos versija ..................................................... Palydovinio ryšio operatorius ..............................................
 [Vieta] .............................................................., [data] .............................
 Pareiškėjo parašas ...................................................................
 2 priedėlis
 Techninių duomenų lapas Nr. 1
 Smulkioji žvejyba traukiamaisiais tinklais šiaurinėje dalyje
 Laivų, kuriems leidžiama žvejoti, skaičius
 22
 Leidžiami žvejybos įrankiai
 Traukiamieji tinklai
 Didžiausi leidžiami matmenys 500 m x 90 m
 Žvejyba apsupamaisiais tinklais be sutraukiamojo lyno (lamparo) draudžiama.
 Laivo tipas
 Laivai, kurių talpa mažesnė kaip 150 GT
 Mokestis
 75 EUR/ GT per ketvirtį
 Valdymo rajonas
 Šiaurinė riba: 35°47'18'' šiaurės platumos lygiagretė
 Pietinė riba: 34°18'00'' šiaurės platumos lygiagretė
 Vienu metu 5 laivams, kurie veiks rotacijos principu ir kuriems taikomas mokslinis stebėjimas, leidžiama nutolti iki 33°25'00'' šiaurės platumos lygiagretės.
 Taip pat
 toliau kaip dviejų jūrmylių atstumu.
 Tikslinės rūšys
 Sardinės, ančiuviai ir kitos smulkiosios pelaginės žuvys
 Iškrovimas Maroko paskirtame uoste
 30 proc. deklaruoto laimikio vienam laivui per ketvirtį
 Priegaudos ribojimas
 Ne daugiau kaip 3 proc.
 Biologinis atsikūrimas
 Vasario ir kovo mėnesiai
 Stebėtojai
 Laivai, kurių talpa mažesnė kaip 100 GT: 1 stebėtojas (ne daugiau kaip 10 reisų per metus)
 Laivai, kurių talpa 100 GT arba didesnė, bet mažesnė kaip 150 GT: 1 stebėtojas (ne daugiau kaip į vieną reisą iš keturių)
 Kai laive yra stebėtojas, laive esančių Maroko jūreivių skaičius atitinkamai sumažinamas.
 Jūreivių priėmimas į laivą
 3 Maroko jūreiviai vienam laivui
 Pastabos
 Dėl penkių laivų veiklos išplėtimo į pietus iki 33°25'00'' šiaurės platumos lygiagretės bus sprendžiama praėjus metams, kad būtų galima įvertinti galimų bendrų veiksmų su nacionaliniu laivynu poveikį ir poveikį ištekliams.
 Techninių duomenų lapas Nr. 2
 Smulkioji žvejyba dugninėmis ūdomis šiaurinėje dalyje
 Laivų, kuriems leidžiama žvejoti, skaičius
 35 laivai, iš kurių:
 §32 laivai, kurių talpa mažesnė kaip 40 GT
 §3 laivai, kurių talpa 40 GT arba didesnė, bet mažesnė kaip 150 GT
 Leidžiami žvejybos įrankiai
 Dugninės ūdos laivams, kurių talpa mažesnė kaip 40 GT: 10 000 kabliukų, 5 dugninės ūdos
 Dugninės ūdos laivams, kurių talpa 40 GT arba didesnė, bet mažesnė kaip 150 GT: 15 000 kabliukų, 8 dugninės ūdos
 Laivo tipas
 Ūdomis žvejojantys laivai, kurių talpa mažesnė kaip 40 GT:
 Ūdomis žvejojantys laivai, kurių talpa 40 GT arba didesnė, bet mažesnė kaip 150 GT
 Mokestis
 67 EUR/ GT per ketvirtį
 Valdymo rajonas
 Šiaurinė riba: 35°47'18'' šiaurės platumos lygiagretė
 Pietinė riba: 34°18'00'' šiaurės platumos lygiagretė
 Vienu metu 4 laivams, kurie veiks rotacijos principu ir kuriems taikomas mokslinis stebėjimas, leidžiama nutolti iki 33°25'00'' šiaurės platumos lygiagretės.
 Taip pat
 toliau kaip šešių jūrmylių atstumu.
 Tikslinės rūšys
 Demersinės žuvys
 Iškrovimas Maroko paskirtame uoste
 Savanoriškas
 Priegaudos ribojimas
 0 proc. durklažuvių ir negiliavandenių ryklių
 Biologinis atsikūrimas
 Kovo 15 d.–gegužės 15 d.
 Stebėtojai
 Laivai, kurių talpa mažesnė kaip 100 GT: 1 stebėtojas (ne daugiau kaip 10 kelionių per metus)
 Laivai, kurių talpa 100 GT arba didesnė, bet mažesnė kaip 150 GT: 1 stebėtojas, priimamas per ketvirtį į ne daugiau kaip 25 proc. laivų, kuriems leidžiama žvejoti, arba į vieną laivo reisą iš keturių.
 Kai laive yra stebėtojas, laive esančių Maroko jūreivių skaičius atitinkamai sumažinamas.
 Jūreivių priėmimas į laivą
 Laivai, kurių talpa mažesnė kaip 100 GT: savanoriškas
 Laivai, kurių talpa 100 GT arba didesnė, bet mažesnė kaip 150 GT: 1 Maroko jūreivis vienam laivui
 Pastabos
 Dėl keturių laivų veiklos išplėtimo į pietus iki 33°25'00'' šiaurės platumos lygiagretės bus sprendžiama praėjus metams, kad būtų galima įvertinti galimų bendrų veiksmų su nacionaliniu laivynu poveikį ir poveikį ištekliams.
 Techninių duomenų lapas Nr. 3
 Smulkioji žvejyba kartinėmis ūdomis ir ūdomis pietinėje dalyje
 Laivų, kuriems leidžiama žvejoti, skaičius
 Ne daugiau kaip 10 laivų
 Leidžiami žvejybos įrankiai
 Kartinės ūdos ir ūdos
 Gyvam jaukui žvejoti: 8 mm akių traukiamieji tinklai
 Laivo tipas
 Bendras visų šios kategorijos žvejybą vykdančių laivų pajėgumas ribojamas iki 800 GT.
 §Ūdomis žvejojantys laivai, kurių talpa mažesnė kaip 150 GT
 §Kartinėmis ūdomis žvejojantys laivai, kurių talpa mažesnė kaip 150 GT
 Mokestis
 67 EUR/ GT per ketvirtį
 Valdymo rajonas
 Šiaurinė riba: 30°40'00'' šiaurės platumos lygiagretė
 Pietinė riba: 20°46'13'' šiaurės platumos lygiagretė
 Taip pat
 toliau kaip trijų jūrmylių atstumu.
 Tikslinės rūšys
 Jūriniai karosai, viduržemio saldžialūpiai
 Iškrovimas Maroko paskirtame uoste
 Savanoriškas
 Priegaudos ribojimas
 0 proc. galvakojų ir vėžiagyvių
 5 proc. kitų demersinių žuvų
 Biologinis atsikūrimas
 –
 Stebėtojai
 Laivai, kurių talpa mažesnė kaip 100 GT: 1 stebėtojas (ne daugiau kaip 10 kelionių per metus)
 Laivai, kurių talpa 100 GT arba didesnė, bet mažesnė kaip 150 GT: 1 stebėtojas, priimamas per ketvirtį į ne daugiau kaip 25 proc. laivų, kuriems leidžiama žvejoti, arba į vieną laivo reisą iš keturių.
 Jūreivių priėmimas į laivą
 2 Maroko jūreiviai vienam laivui
 Pastabos
 Mokslinės žvejybos kampanijos pabaigoje Jungtinis komitetas išnagrinės galimybę į šią kategoriją įtraukti žvejybos naudojant bučius specializaciją.
 Techninių duomenų lapas Nr. 4
 Demersinių žuvų žvejyba dugniniais tralais ir dugninėmis ūdomis pietinėje dalyje
 Laivų, kuriems leidžiama žvejoti, skaičius
 16 laivų, iš kurių:
 §ne daugiau kaip 5 traleriai
 §11 ūdomis žvejojančių laivų
 Leidžiami žvejybos įrankiai
 Dugninis tralas: ne mažesnių kaip 70 mm dydžio akių
 §Draudžiama naudoti dvigubus tralo maišus.
 §Draudžiama tralo maišą gaminti iš sudvigubintos gijos
 Dugninės ūdos: ne daugiau kaip 20 000 kabliukų
 Laivo tipas
 Bendras visų tralerių, kuriems leidžiama vykdyti šios kategorijos žvejybą, pajėgumas ribojamas iki 3000 GT.
 §Traleriai, kurių talpa 750 GT arba didesnė
 §Ūdomis žvejojantys laivai, kurių talpa 150 GT arba didesnė
 Mokestis
 60 EUR/ GT per ketvirtį
 Valdymo rajonas
 Šiaurinė riba: 29°00'00'' šiaurės platumos lygiagretė
 Pietinė riba: 20°46'13'' šiaurės platumos lygiagretė
 Už 200 m gylio izobatos traleriams arba
 Toliau kaip 12 jūrmylių atstumu ūdomis žvejojantiems laivams
 Tikslinės rūšys
 Senegalinės jūrų lydekos, juodosios kalavijos, paprastosios lichijos / pelamidės ir kitos demersinės žuvys
 Iškrovimas Maroko paskirtame uoste
 30 proc. deklaruoto laimikio vienam laivui per ketvirtį
 Priegaudos ribojimas
 5 proc. dugninių ryklių
 Biologinis atsikūrimas
 Teritoriniai ir sezoniniai žvejybos draudimai
 §Balandžio–gegužės mėnesiai
 §Spalio–gruodžio mėnesiai
 Stebėtojai
 Laivai, kurių talpa mažesnė kaip 100 GT: 1 stebėtojas (ne daugiau kaip 10 kelionių per metus)
 Laivai, kurių talpa 100 GT arba didesnė: 1 stebėtojas, priimamas per ketvirtį į ne daugiau kaip 25 proc. laivų, kuriems leidžiama žvejoti, 2019 ir 2020 m., į ne daugiau kaip 33 proc. laivų 2021 ir 2022 m. ir į ne daugiau kaip 40 proc. laivų 2023 ir 2024 m., arba 1 stebėtojas, priimamas į vieną laivo reisą iš keturių 2019 ir 2020 m., į vieną laivo reisą iš trijų 2021 ir 2022 m. ir į 2 laivo reisus iš penkių 2023 ir 2024 m.
 Jūreivių priėmimas į laivą
 Traleriai: 8 Maroko jūreiviai vienam laivui
 Ūdomis žvejojantys laivai: 4 Maroko jūreiviai vienam laivui
 Pastabos
 –
 Techninių duomenų lapas Nr. 5
 Tunų žvejyba kartinėmis ūdomis ir ūdomis
 Laivų, kuriems leidžiama žvejoti, skaičius
 27
 Leidžiami žvejybos įrankiai
 Kartinės ūdos ir velkamosios ūdos
 Gyvam jaukui žvejoti: 8 mm akių traukiamieji tinklai
 Laivo tipas
 Kartinėmis ūdomis žvejojantys laivai ir ūdomis žvejojantys laivai
 Mokestis
 35 EUR/t laimikio
 Avansas
 Nustatyto dydžio 7 000 EUR avansas, mokamas teikiant metinės licencijos paraišką
 Valdymo rajonas
 Šiaurinė riba: 35°47'18'' šiaurės platumos lygiagretė
 Pietinė riba: 20°46'13'' šiaurės platumos lygiagretė
 Taip pat
 toliau kaip trijų jūrmylių atstumu, išskyrus apsauginį perimetrą, esantį į rytus nuo linijos, jungiančios 33°30'00''šiaurės platumos / 7°35'00''vakarų ilgumos ir 35°48'00''šiaurės platumos / 6°20'00''vakarų ilgumos koordinates.
 Gyvam jaukui žvejoti: toliau kaip trijų jūrmylių atstumu.
 Tikslinės rūšys
 Tunai
 Iškrovimas Maroko paskirtame uoste
 25 proc. deklaruoto laimikio, visų pirma sudaryto iš dryžųjų tunų (Katsuwonus pelamis), atlantinių pelamidžių (Sarda sarda) ir paprastųjų skumbrinių tunų (Auxis thazard).
 Priegaudos ribojimas
 Pagal ICCAT rekomendacijas
 Biologinis atsikūrimas
 Pagal ICCAT rekomendacijas
 Stebėtojai
 Pagal ICCAT rekomendacijas
 Jūreivių priėmimas į laivą
 3 Maroko jūreiviai vienam laivui
 Pastabos
 –
 Techninių duomenų lapas Nr. 6
 Pramoninė pelaginių žuvų žvejybos pelaginiais ar pusiau pelaginiais tralais ir gaubiamaisiais tinklais
 Laivų, kuriems leidžiama žvejoti, skaičius
 18 laivų, iš kurių:
 §10 laivų, kurių talpa 3 000 GT arba didesnė, bet mažesnė kaip 7 765 GT
 §4 laivai, kurių talpa 150 GT arba didesnė, bet mažesnė kaip 3 000 GT
 §4 laivai, kurių talpa mažesnė kaip 150 GT
 Skirta kvota
 Metinė laimikio riba:
 §85 000 t pirmaisiais metais,
 §90 000 t antraisiais metais,
 §100 000 t trečiaisiais ir ketvirtaisiais metais,
 taikoma visam laivynui
 Bendros viršutinės mėnesinės ribos:
 §0 t per mėnesį sausio ir vasario mėn. visu Protokolo galiojimo laikotarpiu
 §7 420 t per mėnesį kovo mėn. (pirmaisiais metais)
 §7 791 t per mėnesį kovo mėn. (antraisiais metais)
 §8 414 t per mėnesį kovo mėn. (trečiaisiais ir ketvirtaisiais metais)
 §10 600 t per mėnesį balandžio–birželio mėn. (pirmaisiais metais)
 §11 130 t per mėnesį balandžio–birželio mėn. (antraisiais metais)
 §12 020 t per mėnesį balandžio–birželio mėn. (trečiaisiais ir ketvirtaisiais metais)
 §15 900 t per mėnesį liepos mėn. (pirmaisiais metais)
 §16 695 t per mėnesį liepos mėn. (antraisiais metais)
 §18 031 t per mėnesį liepos mėn. (trečiaisiais ir ketvirtaisiais metais)
 §18 020 t per mėnesį rugpjūčio–spalio mėn. (pirmaisiais metais)
 §18 921 t per mėnesį rugpjūčio–spalio mėn. (antraisiais metais)
 §20 435 t per mėnesį rugpjūčio–spalio mėn. (trečiaisiais ir ketvirtaisiais metais)
 §13 780 t per mėnesį lapkričio mėn. (pirmaisiais metais)
 §14 469 t per mėnesį lapkričio mėn. (antraisiais metais)
 §15 627 t per mėnesį lapkričio mėn. (trečiaisiais ir ketvirtaisiais metais)
 §10 600 t per mėnesį gruodžio mėn. (pirmaisiais metais)
 §11 130 t per mėnesį gruodžio mėn. (antraisiais metais)
 §12 020 t per mėnesį gruodžio mėn. (trečiaisiais ir ketvirtaisiais metais)
 Laivų, kurie laimikį laiko vėsindami (traleriams ir traukiamaisiais tinklais žvejojantiems laivams) ir iškrauna Dachlos uoste, laimikis ribojamas iki 200 t per vieną reisą balandžio–birželio mėn. ir iki 250 t per vieną reisą liepos–gruodžio mėn.
 Leidžiami žvejybos įrankiai
 Pelaginiai arba pusiau pelaginiai tralai
 Mažiausias pelaginio ar pusiau pelaginio tralo nesutrauktos akies kraštinės ilgis yra 40 mm.
 Pelaginio ar pusiau pelaginio tralo maišas gali būti sutvirtintas tinkleliu, kurio nesutrauktos akies kraštinės ilgis neviršija 400 mm, o sąvaržos viena nuo kitos yra ne arčiau kaip 1,5 m, išskyrus sąvaržą, esančią tralo gale, kuri negali būti arčiau nei 2 metrai nuo maišo angos.
 Maišo sutvirtinimas arba dvigubinimas kitais tikslais draudžiamas; tralu jokiu būdu negalima žvejoti kitų žuvų rūšių, išskyrus leistinas smulkiąsias pelagines žuvis.
 Gaubiamieji tinklai smulkiosioms pelaginėms žuvims
 Didžiausi leidžiami matmenys: 1000 m x 140 m
 Laivo tipas
 Pramoninės pelaginės žvejybos traleriai šaldikliai
 Pramoninės pelaginės žvejybos traleriai, kurie laimikį laiko vėsindami
 Traukiamaisiais tinklais smulkiąsias pelagines žuvis žvejojantys laivai, kurie laimikį laiko vėsindami
 Mokestis
 Pelaginės pramoninės žvejybos traleriai šaldikliai:
 110 EUR / t mėnesinis avansas
 Pelaginės žvejybos traleriai ir traukiamaisiais tinklais žvejojantys laivai, kurie laimikį laiko vėsindami
 55 EUR / t mėnesinis avansas
 Viršijus leidžiamą sužvejoti kiekį mokesčiai didinami 3 kartus.
 Valdymo rajonas
 Šiaurinė riba: 26°07'00'' šiaurės platumos lygiagretė
 Pietinė riba: 20°46'13'' šiaurės platumos lygiagretė
 Toliau kaip 15 jūrmylių atstumu traleriams šaldikliams
 Toliau kaip 12 jūrmylių atstumu traleriams ir traukiamaisiais tinklais žvejojantiems laivams, kurie laimikį laiko vėsindami
 Tikslinės rūšys
 Sardinės, sardinelės, skumbrės, stauridės ir ančiuviai
 §Paprastosios stauridės / skumbrės / ančiuviai 58 proc.
 §Sardinės / sardinėlės 40 proc.
 Paprastosios stauridės ir skumbrės negali sudaryti daugiau kaip 15 proc. bendro mėnesinio laimikio balandžio–birželio mėn.
 Iškrovimas Maroko paskirtame uoste
 25 proc. deklaruoto laimikio
 Priegaudos ribojimas
 Ne daugiau kaip 2 proc. priegaudos
 Kaip priegauda leidžiamų rūšių sąrašas yra nustatytas Maroko teisės aktuose, susijusiuose su „smulkiųjų pelaginių žuvų žvejyba Pietų Atlante“.
 Biologinis atsikūrimas
 Žvejybos laivai, kuriems leidžiama žvejoti, privalo laikytis Departamento nustatyto biologinio atsikūrimo laikotarpio žvejybos zonoje, kurioje leidžiama žvejoti, ir nutraukti bet kokią žvejybą.
 Stebėtojai
 Visą veiklos vykdymo valdymo rajone laikotarpį kiekviename laive būna po vieną mokslinį stebėtoją.
 Jūreivių priėmimas į laivą
 Laivai, kurių talpa mažesnė kaip 150 GT: 2 Maroko jūreiviai
 Laivai, kurių talpa 150–1 500 GT: 4 Maroko jūreiviai
 Laivai, kurių talpa 1 500–5 000 GT: 10 Maroko jūreivių
 Laivai, kurių talpa 5 000–7 765 GT: 16 Maroko jūreivių
 Pastabos
 Pramoninis sužvejoto kiekio perdirbimas į miltus ir (arba) žuvų taukus griežtai draudžiamas. Tačiau sužalotos ar sugedusios žuvys ir dėl sužvejoto kiekio tvarkymo atsiradusios atliekos gali būti perdirbtos į miltus ar žuvų taukus neviršijant 5 proc. viso leidžiamo sugauti kiekio.
 3 priedėlis
 LSS PRANEŠIMŲ SIUNTIMAS MAROKUI
 LAIVO GEOGRAFINIŲ KOORDINAČIŲ PRANEŠIMAS
 Privalomi duomenys, kurie turi būti siunčiami laivo geografinių koordinačių pranešimuose NAF formatu
 Duomenys
 Kodas
 Privalomas (P) / Neprivalomas (N)
 Turinys
 Registravimo pradžia
 SR
 P
 Sistemos duomenys – nurodoma registravimo pradžia.
 Gavėjas
 AD
 P
 Pranešimo duomenys – gavėjas (triraidis šalies kodas (ISO-3166))
 Siuntėjas
 LT
 P
 Pranešimo duomenys – siuntėjas (triraidis šalies kodas (ISO-3166))
 Vėliavos valstybė
 FS
 P
 Pranešimo duomenys – vėliavos valstybė (triraidis kodas (ISO-3166))
 Pranešimo tipas
 TM
 P
 Pranešimo duomenys – pranešimo tipas (ENT, POS, EXI, MAN)
 Radijo šaukinys
 RC
 P
 Laivo duomenys – laivo tarptautinis radijo šaukinys
 Susitariančiosios šalies vidaus registracijos numeris
 IR
 P
 Laivo duomenys – susitariančios šalies unikalus numeris (triraidis kodas (ISO-3166) ir numeris)
 Išorinis registravimo numeris
 XR
 P
 Laivo duomenys – ant laivo borto esantis numeris (ISO 8859.1)
 Platuma
 LT
 P
 Laivo geografinių koordinačių duomenys – koordinatės laipsniais ir dešimtainiais laipsniais Š/P DD.ddd (WGS84)
 Ilguma
 LG
 P
 Laivo geografinių koordinačių duomenys – koordinatės laipsniais ir dešimtainiais laipsniais R/V DD.ddd (WGS84)
 Kursas
 CO
 P
 Laivo kursas 360° skalėje
 Greitis
 SP
 P
 Laivo greitis mazgais, padaugintas iš 10
 Data
 DA
 P
 Laivo geografinių koordinačių duomenys – koordinačių registravimo data UTC (MMMMMMDD)
 Laikas
 TI
 P
 Laivo geografinių koordinačių duomenys – koordinačių registravimo laikas UTC (VVMM)
 Registravimo pabaiga
 ER
 P
 Sistemos duomenys – nurodoma registravimo pabaiga
 Kad Maroko ŽSKC galėtų nustatyti ŽSKC siuntėją, perduodant duomenis reikalinga išvardyta informacija:
 ŽSKC serverio IP adresas ir (arba) DNS duomenys;
 SSL sertifikatas (visa sertifikavimo grandinė).
 Pateikiami duomenys išdėstomi taip:
 naudojami rašmenys turi atitikti ISO 8859.1 standartą;
 dvigubas pasvirasis brūkšnys (//) ir srities kodas SR žymi pranešimo pradžią;
 visi duomenys žymimi jiems skirtu kodu ir nuo kitų duomenų atskiriami dvigubu pasviruoju brūkšniu (//);
 viengubu pasviru brūkšniu (/) yra atskiriami kodai ir duomenys;
 kodas ER ir dvigubas pasvirasis brūkšnys (//) žymi pranešimo pabaigą.
 Privalomi duomenys, kurie turi būti siunčiami laivo geografinių koordinačių pranešimuose UN-CEFACT formatu
 Duomenys
 Privalomas (P) / Neprivalomas (N)
 Pastabos
 Gavėjas
 P
 Pranešimo duomenys – gavėjas. Triraidis šalies kodas (ISO-3166).
 Pastaba. Priklauso FLUX TL rinkiniui.
 Siuntėjas
 P
 Pranešimo duomenys – siuntėjas. Triraidis šalies kodas (ISO-3166).
 Unikalus pranešimo indentifikavimo kodas
 P
 UUID pagal RFC 4122, apibrėžtą IETF
 Pranešimo sukūrimo data ir laikas
 P
 Pranešimo sukūrimo data ir laikas UTC pagal ISO 8601 standartą, naudojant MMMM-MM-DD-vv:mm:ss formatą
 Vėliavos valstybė
 P
 Pranešimo duomenys – vėliavos valstybė (triraidis šalies kodas (ISO-3166))
 Pranešimo tipas
 P
 Pranešimo duomenys – pranešimo tipas (ENTRY, POS, EXIT, MANUAL)
 Radijo šaukinys
 P
 Laivo duomenys – laivo tarptautinis radijo šaukinys
 Susitariančiosios šalies vidaus registracijos numeris
 P
 Laivo duomenys – susitariančios šalies unikalus numeris (triraidis šalies kodas (ISO-3166) ir numeris)
 Išorinis registracijos numeris
 P
 Laivo duomenys – ant laivo borto esantis numeris (ISO 8859.1)
 Platuma
 P
 Laivo geografinių koordinačių duomenys – koordinatės laipsniais ir dešimtainiais laipsniais DD.ddd (WGS-84)
 Teigiamomis koordinatėmis nurodomos į šiaurę nuo ekvatoriaus esančio laivo geografinės koordinatės. Neigiamomis koordinatėmis nurodomos į pietus nuo ekvatoriaus esančio laivo geografinės koordinatės.
 Ilguma
 P
 Laivo geografinių koordinačių duomenys – koordinatės laipsniais ir dešimtainiais laipsniais DD.ddd (WGS-84)
 Teigiamomis koordinatėmis nurodomos į rytus nuo Grinvičo dienovidinio esančio laivo geografinės koordinatės. Neigiamomis koordinatėmis nurodomos į vakarus nuo Grinvičo dienovidinio esančio laivo geografinės koordinatės.
 Kursas
 P
 Laivo kursas 360° skalėje
 Greitis
 P
 Laivo greitis dešimtosiomis mazgo dalimis
 Data ir laikas
 P
 Laivo geografinių koordinačių duomenys – koordinačių registravimo data ir laikas UTC (MMMMMMDD) (VVMM)
 UN/CEFACT formatu perduodami duomenis struktūruojami, kaip išdėstyta įgyvendinimo dokumente, kurį Europos Komisija pateikia iki Protokolo taikymo pradžios datos.
 4 priedėlis
 TUNŲ ŽVEJYBOS ŽURNALAS
 Laivo pavadinimas .....................................................................
 Bendroji talpa ..................................................
 Mėnuo
 Diena
 Metai
 Uostas
 Ūda
 Vėliavos valstybė ........................................................................
 Tūris (MT)........ .............................................
 Laivo IŠVYKIMAS
 Gyvas jaukas
 Registracijos numeris ...............................................................
 Kapitonas ..........................................................
 Laivo GRĮŽIMAS
 Gaubiamasis tinklas
 Laivo savininkas ................................................................................
 Įgulos narių skaičius .......................................
 Dienų jūroje skaičius
 Žvejybos dienų skaičius
 Tralas
 Adresas .............................................................................
 ............................................................................................
 ...........................................................................................
 Ataskaitos data ...................................................
 Užmetimų skaičius
 Reiso numeris
 Kita
 (Ataskaitą parengė) .........................................................
 Data
 Sektorius
 Vandens paviršiaus temperatūra
 (°C)
 Žvejybos pastangos
 Panaudotų kabliukų skaičius
 Laimikis
 Naudotas jaukas
 Mėnuo
 Diena
 Platuma Š/P
 Ilguma R/V
 Australiniai tunai
 Thunnus
 thynnus arba
 Thunnus maccoyi
 Gelsvapeliakiai tunai
 Thunnus
 albacares
 Didžiaakiai tunai
 Thunnus
 obesus
 Ilgapelekiai tunai
 Thunnus
 alalunga
 Durklažuvės
 Xiphias
 gladius
 Dryžieji marlinai
 Norveginės menkutės
 Tetrapturus
 audax arba Tetrapturus albidus
 Juodieji marlinai
 Makaira
 indica
 Marlinai
 Istiophorus albicane arba Istiophorus platypterus
 Dryžieji tunai
 Katsuwonus
 pelamis
 Mišrios žuvys
 Iš viso per dieną
 (svoris nurodomas tik kg)
 Sairos
 Kalmarai
 Gyvas jaukas
 Kita
 Skaičius
 kg
 Skaičius
 kg
 Skaičius
 kg
 Skaičius
 kg
 Skaičius
 kg
 Skaičius
 kg
 Skaičius
 kg
 Skaičius
 kg
 Skaičius
 kg
 Skaičius
 kg
 Skaičius
 kg
 IŠKRAUTAS KIEKIS (KG)
 Pastabos.
 1. Pildoma viena lentelė per mėnesį ir viena eilutė per dieną.
 3. „Diena“ – diena, kurią buvo užmesta ūda.
 5. Paskutinė eilutė (laimikio svoris) užpildoma tik reiso pabaigoje. Reikia įrašyti tikrąjį svorį, užfiksuotą iškrovimo metu.
 2. Kiekvieno reiso pabaigoje nusiųskite žurnalo kopiją savo korespondentui arba ICCAT, Calle Corazón de María, 8, 28002 Madrid. Ispanija.
 4. Skiltyje „Žvejybos rajonas“ nurodomos laivo geografinės koordinatės. Minutės suapvalinamos ir įrašomi platumos ir ilgumos laipsniai. Pažymima Š / P, R / V.
 6. Visa ataskaitoje pateikta informacija yra griežtai konfidenciali.
 5 priedėlis
 ŽVEJYBOS ŽURNALAS (Kiti nei tunus žvejojantys laivai)
 Diena
 Mėnuo
 Metai
 Laikas
 Laivo pavadinimas .....................................................................
 Išvykimas iš ......................
 Data
 Radijo šaukinys .........................
 Žvejybos tipas ........................
 Kapitono vardas ir pavardė .....................
 Grįžimas į ........................
 Data
 Žvejybos įrankis
 Žvejybos įrankio kodas
 Mažiausias tinklo akių dydis
 Žvejybos įrankio matmenys
 Kapitono parašas
 Data
 Statistinis sektorius
 Žvejybos operacijų skaičius
 Žvejybos laikas (valanda)
 Sužvejoto kiekio įverčiai (pagal rūšis) Neišdorotos žuvys (kg)
 Bendras laimikio svoris Neišdorotos žuvys (kg)
 Bendras apdorotų žuvų svoris (kg)
 Bendras žuvų ikrų svoris (kg)
 Bendras žuvų miltų svoris (kg)
 Rūšies pavadinimas
 FAO kodas
 Iš viso iškrauta Maroko Karalystės institucijų paskirtame uoste (kg)
 Iš viso iškrauta ES arba trečiosios šalies uoste (kg)
 6 priedėlis
 Ketvirčio laimikio deklaracija (Pramoninės pelaginės žvejybos laivai)
 TŽPS: MAROKAS
 METAI / KETVIRTIS
 Laivo pavadinimas
 Vėliavos valstybė
 Laimikis (tonomis)
 Rūšies pavadinimas
 FAO kodas
 Sausis
 Vasaris
 Kovas
 Balandis
 Gegužė
 Birželis
 Liepa
 Rugpjūtis
 Rugsėjis
 Spalis
 Lapkritis
 Gruodis
 Iš viso
 Sardinės
 Skumbrės
 Paprastosios stauridės
 Sardinėlės
 Ančiuviai
 Priegauda
 Iš viso
 Žuvų miltai ir aliejus
 Iš viso iškrauta arba perkrauta Maroko Karalystės institucijų paskirtame uoste
 Iš viso iškrauta arba perkrauta ES arba trečiosios šalies uoste
 Žvejybos dienų skaičius
 7 priedėlis
 Ketvirčio laimikio deklaracija (Kiti nei pramoninės pelaginės žvejybos laivai)
 TŽPS: MAROKAS
 METAI / KETVIRTIS
 Laivo pavadinimas
 Vėliavos valstybė
 Laimikis (kilogramais)
 Rūšies pavadinimas
 FAO kodas
 Sausis
 Vasaris
 Kovas
 Balandis
 Gegužė
 Birželis
 Liepa
 Rugpjūtis
 Rugsėjis
 Spalis
 Lapkritis
 Gruodis
 Iš viso
 Iš viso
 Iš viso iškrauta Maroko Karalystės institucijų paskirtame uoste
 Iš viso iškrauta ES arba trečiosios šalies uoste
 Žvejybos dienų skaičius
 II PRIEDAS
 Įgaliojimų taikymo sritis ir Sąjungos pozicijos, kurios turi būti laikomasi Jungtiniame komitete, nustatymo procedūra
 1.Komisija įgaliojama vesti derybas su Maroko Karalyste ir atitinkamais atvejais laikantis 3 punkto susitarti dėl Protokolo pakeitimų, susijusių su šiais klausimais:
 (a)žvejybos galimybių ir atitinkamai Žvejybos susitarimo 12 straipsnio 2 dalies a ir b punktuose nurodyto finansinio įnašo peržiūra;
 (b)sektorinės paramos ir atitinkamai Žvejybos susitarimo 12 straipsnio 2 dalies c punkte nurodyto finansinio įnašo peržiūra;
 (c)techninėmis sąlygomis ir taisyklėmis, pagal kurias Sąjungos laivai vykdo žvejybos veiklą.
 2.Pagal Susitarimą įsteigtame Jungtiniame komitete Sąjunga:
 (a)veikia vadovaudamasi tikslais, kurių ji siekia vykdydama bendrą žuvininkystės politiką;
 (b)skatina laikytis pozicijų, kurios yra suderinamos su regioninių žvejybos valdymo organizacijų priimtomis atitinkamomis taisyklėmis ir atitinka pakrantės valstybių bendrai vykdomą valdymą.
 3.Kai Jungtinio komiteto posėdyje numatyta priimti sprendimą dėl 1 punkte nurodytų Protokolo pakeitimų, imamasi būtinų priemonių, kad pozicijoje, kurios Sąjungos vardu turi būti laikomasi, būtų atsižvelgta į Komisijai pateiktus naujausius statistinius, biologinius ir kitus duomenis.
 4.Šiuo tikslu, remdamosi šiais duomenimis, Komisijos tarnybos, likus pakankamai laiko iki atitinkamo Jungtinio komiteto posėdžio, perduoda Tarybai arba jos parengiamiesiems organams apsvarstyti ir patvirtinti dokumentą, kuriame išsamiai išdėstyti konkretūs siūlomos Sąjungos pozicijos elementai.
 (1)
 Pagal Maroko poziciją – Sacharos regionu.